open-index/open-wikipedia-markdown huggingface dataset:
ꦊꦥꦼꦠ꧀

꧋**ꦊꦥꦼꦠ꧀**ꦲꦶꦏꦸꦱꦮꦶꦗꦶꦤꦶꦁꦥꦔꦤꦤ꧀ꦠꦿꦝꦶꦱꦶꦪꦺꦴꦤꦭ꧀ꦱꦶꦁꦢꦶꦒꦮꦺꦱꦏꦧꦼꦫꦱ꧀ꦏꦼꦠꦤ꧀ꦭꦤ꧀ꦢꦶꦧꦸꦁꦏꦸꦱ꧀ꦔꦁꦒꦺꦴꦗꦤꦸꦂ꧉ꦲꦶꦱꦢꦶꦩꦔꦼꦂꦠꦺꦤꦶꦪꦺꦤ꧀ꦲꦤꦊꦥꦼꦠ꧀ꦲꦶꦪꦩꦼꦱ꧀ꦛꦶꦲꦤꦏꦸꦥꦠ꧀꧉ꦊꦥꦼꦠ꧀‌꧈ꦪꦺꦤ꧀ꦲꦶꦁꦭꦭꦢꦤ꧀ꦉꦩ꧀ꦧꦁꦭꦤ꧀ꦥꦠꦶꦫꦕꦏꦺꦢꦶꦒꦮꦺꦲꦶꦁꦮꦚ꧀ꦕꦶꦥꦶꦠꦸꦁꦢꦶꦤꦱꦮꦶꦱꦺꦧꦢ/ꦫꦶꦪꦪ/ꦆꦢꦸꦭ꧀ꦥ꦳ꦶꦠꦿꦶ꧈ꦭꦤ꧀ꦭꦸꦩꦿꦲꦺꦧꦚ꧀ꦗꦸꦂꦱꦶꦤꦼꦧꦸꦠ꧀ꦧꦢꦏꦸꦥꦠ꧀꧈ꦲꦶꦁꦢꦺꦱꦠꦽꦩ꧀ꦧꦸꦭ꧀ꦉꦗꦏꦧꦸꦥꦠꦺꦤ꧀ꦧ꧀ꦭꦺꦴꦫ꧈ꦤꦭꦶꦏꦧꦢꦏꦸꦥꦠ꧀ꦢꦶꦲꦤꦏꦏꦺꦧꦚ꧀ꦕꦏꦤ꧀ꦔꦁꦒꦺꦴꦲꦩ꧀ꦧꦺꦁꦏꦸꦥꦠ꧀ꦭꦤ꧀ꦊꦥꦼꦠ꧀‌꧈ꦤꦔꦶꦁꦏꦁꦢꦶꦧꦚ꧀ꦕꦏꦶꦲꦶꦏꦸꦱꦥꦶ꧈ꦱꦸꦥꦪꦲꦁꦒꦺꦴꦤꦺꦢꦶꦒꦸꦤꦏꦏꦺꦚꦩ꧀ꦧꦸꦠ꧀ꦒꦮꦺꦥꦫꦠꦤꦶꦧꦶꦱꦱ꧀ꦭꦩꦺꦠ꧀ꦭꦤ꧀ꦒꦚ꧀ꦕꦂ꧉

꧋ꦪꦺꦤ꧀ꦲꦶꦁꦏꦧꦸꦥꦠꦺꦤ꧀ꦏꦼꦤ꧀ꦝꦭ꧀꧈ꦱꦭꦶꦪꦤꦺꦏꦁꦒꦺꦴꦩꦲꦂꦒꦾꦣꦶꦤꦆꦢꦸꦭ꧀ꦥ꦳ꦶꦠꦿꦶ꧈ꦊꦥꦼꦠ꧀ꦲꦸꦒꦢꦶꦒꦮꦺꦲꦶꦁꦱꦧꦼꦤ꧀ꦠꦁꦒꦭ꧀ꦱꦶꦗꦶꦱꦱꦶꦱꦸꦫ꧈ꦭꦤ꧀ꦭꦸꦩꦿꦲꦺꦲꦸꦒꦩꦻꦴꦲꦢꦶꦕꦫꦊꦥꦠ꧀ꦱꦸꦫ꧉

꧋ꦊꦥꦼꦠ꧀ꦲꦸꦒꦲꦤꦱꦶꦁꦔꦁꦒꦺꦴꦏꦕꦁꦱꦿꦺꦴꦤ꧀ꦝꦺꦴꦭ꧀ꦏꦁꦒꦺꦴꦲꦶꦱꦶꦤꦺ꧉

## ꦕꦫꦒꦮꦺꦊꦥꦼꦠ꧀
*ꦧꦼꦫꦱ꧀ꦏꦼꦠꦤ꧀ꦢꦶꦥꦸꦱꦸꦱꦶ(ꦢꦶꦏꦸꦩ꧀ꦧꦃ)ꦉꦱꦶꦏ꧀ꦧꦚ꧀ꦗꦸꦂꦢꦶꦉꦤ꧀ꦝꦼꦩ꧀ꦏꦶꦫꦏꦶꦫꦱꦼꦗꦩ꧀‌꧈ꦱꦸꦥꦪꦫꦢꦩꦼꦝꦺꦴꦏ꧀ꦪꦺꦤ꧀ꦢꦶꦩꦱꦏ꧀꧈
*ꦱꦮꦶꦱꦺꦢꦶꦉꦤ꧀ꦝꦼꦩ꧀ꦧꦼꦫꦱ꧀ꦏꦼꦠꦤ꧀ꦢꦶꦠꦸꦱ꧀ꦲꦸꦠꦮꦧꦚꦸꦤꦺꦢꦶꦧꦸꦮꦁꦠꦼꦫꦸꦱ꧀ꦢꦶꦠꦸꦱ꧀ꦔꦤ꧀ꦠꦶꦧꦚꦸꦤꦺꦲꦶꦭꦁ꧉
*ꦱꦮꦶꦱꦺꦢꦶꦠꦸꦱ꧀‌꧈ꦢꦶꦕꦩ꧀ꦥꦸꦂꦏ꧀ꦭꦥꦲꦤꦺꦴꦩ꧀ꦱꦶꦁꦮꦶꦱ꧀ꦢꦶꦥꦫꦸꦠ꧀‌꧈ꦲꦸꦪꦃꦢꦶꦲꦸꦭꦺꦤꦶꦔꦤ꧀ꦠꦶꦏꦼꦕꦩ꧀ꦥꦸꦂꦫꦠ(ꦧꦶꦱꦲꦸꦒꦢꦶꦠꦩ꧀ꦧꦃꦏꦺꦏꦕꦁꦱꦿꦺꦴꦤ꧀ꦝꦺꦴꦭ꧀ꦏꦁꦒꦺꦴꦲꦶꦱꦶꦊꦥꦼꦠ꧀)
*ꦱꦮꦶꦱꦺꦢꦶꦕꦩ꧀ꦥꦸꦂꦢꦶꦱꦶꦪꦥꦏꦺꦗꦤꦸꦂꦏꦁꦒꦺꦴꦧꦸꦁꦏꦸꦱ꧀꧈
*ꦕꦫꦤꦺꦧꦸꦁꦏꦸꦱ꧀ꦗꦤꦸꦂꦭꦤ꧀ꦢꦶꦠꦭꦺꦤꦶꦏꦫꦺꦴꦠꦸꦱ꧀ꦥꦿꦶꦁꦱꦶꦁꦢꦶꦱꦺꦱꦺꦠ꧀ꦠꦶꦥꦶꦱ꧀ꦠꦶꦥꦶꦱ꧀ꦏꦫꦺꦧꦺꦤ꧀ꦲꦺꦴꦫꦲꦸꦢꦂꦭꦤ꧀ꦮꦸꦠꦃꦏꦧꦺꦃꦧꦼꦫꦱ꧀ꦱꦶꦁꦲꦤꦲꦶꦁꦱꦗꦼꦫꦺꦴꦤꦺꦮꦢꦃꦗꦤꦸꦂ꧉
*ꦱꦮꦶꦱꦺꦢꦶꦧꦸꦁꦏꦸꦱ꧀ꦗꦤꦸꦂ꧈ꦧꦚ꧀ꦗꦸꦂꦢꦶꦒꦺꦴꦝꦺꦴꦏ꧀ꦏꦶꦫꦏꦶꦫ꧇꧔꧇ꦗꦩ꧀ꦱꦸꦥꦪꦩꦠꦺꦁ꧈ꦏꦤ꧀ꦛꦶꦒꦼꦤꦶꦏꦁꦲꦥꦶꦏ꧀꧈
*ꦱꦮꦶꦱꦺꦩꦠꦼꦁꦢꦶꦱꦶꦪꦥ꧀ꦤꦺꦏꦁꦒꦺꦴꦢꦶꦝꦲꦂ꧉
ꦠꦼꦤꦸꦤ꧀

thumb|300px|right|ꦮꦺꦴꦁꦮꦢꦺꦴꦤ꧀ꦏꦁꦭꦒꦶꦤꦼꦤꦸꦤ꧀ꦔꦁꦒꦺꦴꦥꦶꦫꦤ꧀ꦠꦶꦥꦤ꧀ꦢꦸꦮꦤ꧀
꧋**ꦠꦼꦤꦸꦤ꧀**ꦲꦶꦏꦸꦠꦺꦃꦤꦶꦏ꧀ꦠꦿꦝꦶꦱꦶꦪꦺꦴꦤꦭ꧀ꦔꦿꦏꦶꦠ꧀ꦧꦼꦤꦁꦱꦸꦥꦪꦢꦝꦶꦏꦻꦤ꧀꧈ꦩꦤꦸꦠ꧀ꦲꦱꦭ꧀ꦲꦸꦱꦸꦭꦺ꧈ꦠꦺꦃꦤꦶꦏ꧀ꦠꦼꦤꦸꦤ꧀ꦲꦶꦏꦸꦠꦸꦫꦸꦤꦤꦺꦠꦺꦃꦤꦶꦏ꧀ꦔꦚꦩ꧀ꦏꦁꦭꦸꦩꦿꦲꦺꦏꦁꦒꦺꦴꦮꦶꦭꦲꦤ꧀ꦥꦿꦶꦁꦲꦸꦠꦮꦱꦸꦏꦼꦠ꧀ꦠꦤ꧀꧈

꧋ꦕꦫꦤꦼꦤꦸꦤ꧀ꦭꦸꦩꦿꦲꦺꦔꦁꦒꦺꦴꦒꦼꦝꦺꦴꦒꦤ꧀ꦏꦁꦧꦶꦱꦤ꧀ꦢꦢꦺꦏꦏꦺꦱꦻꦴꦏꦸꦫꦤ꧀ꦏꦫꦺꦴꦱꦢꦺꦥꦠꦔꦤꦺꦏꦁꦔ꧀ꦒꦮꦺ꧉ꦏꦻꦤ꧀ꦲꦶꦏꦸꦧꦶꦱꦠꦤ꧀ꦥꦩꦺꦴꦠꦶꦥ꦳꧀‌꧈ꦧꦶꦱꦲꦸꦒꦲꦤꦒꦩ꧀ꦧꦫꦺ꧉ꦒꦩ꧀ꦧꦂꦒꦩ꧀ꦧꦂꦲꦶꦏꦸꦧꦶꦱꦩꦮꦸꦗꦸꦣ꧀ꦱꦏꦠꦺꦃꦤꦶꦏ꧀ꦤꦼꦤꦸꦤ꧀ꦩꦤꦺꦏꦮꦂꦤ꧈ꦲꦶꦁꦲꦤ꧀ꦠꦫꦤꦺ:
*ꦠꦼꦤꦸꦤ꧀ꦥꦏꦤ꧀
*ꦠꦼꦤꦸꦤ꧀ꦭꦸꦁꦱꦶ
*ꦠꦼꦤꦸꦤ꧀ꦕꦩ꧀ꦥꦸꦫꦤ꧀(ꦥꦏꦤ꧀ꦭꦤ꧀ꦭꦸꦁꦱꦶ)
*ꦠꦼꦤꦸꦤ꧀ꦱꦺꦴꦁꦏꦺꦠ꧀

꧋ꦲꦶꦁꦠꦤꦃꦗꦮ꧈ꦱꦭꦃꦱꦶꦗꦶꦏꦂꦪꦠꦼꦤꦸꦤ꧀ꦏꦁꦲꦱꦿꦶꦁꦢꦝꦶꦏ꧀ꦭꦩ꧀ꦧꦶꦏꦱ꧀ꦪꦲꦶꦏꦸꦭꦸꦫꦶꦏ꧀꧉
ꦤ꧀ꦗꦮꦤꦶ

꧋**ꦚ꧀ꦗꦮꦤꦶ**꧈ꦥꦸꦤꦶꦏꦱꦶꦏꦥ꧀ꦠꦶꦤ꧀ꦢꦏ꧀ꦠꦤ꧀ꦢꦸꦏ꧀ꦲꦶꦁꦏꦁꦔꦩ꧀ꦧꦫꦏꦺꦤ꧀ꦠꦸꦩꦶꦤ꧀ꦢꦏ꧀ꦕꦫꦤꦶꦥꦸꦤ꧀ꦠꦶꦪꦁꦗꦮ꧈(ꦱꦤꦺꦱ꧀ꦕꦫꦄꦫꦧ꧀꧈ꦱꦤꦺꦱ꧀ꦕꦫꦭꦤ꧀ꦝꦲꦸꦠꦮꦶꦕꦫꦕꦶꦤ)꧉ꦱꦮꦁꦱꦸꦭꦶꦥꦸꦤ꧀‌꧈ꦩꦤꦮꦶꦮꦺꦴꦤ꧀ꦠꦼꦤ꧀ꦠꦶꦤ꧀ꦢꦏ꧀ꦠꦤ꧀ꦢꦸꦏ꧀ꦲꦶꦁꦏꦁꦧꦺꦴꦠꦺꦤ꧀ꦱꦫꦸꦗꦸꦏ꧀ꦏꦭꦶꦪꦤ꧀‌꧈ꦠꦼꦥꦱꦭꦶꦫꦭꦤ꧀ꦲꦸꦁꦒꦃꦲꦸꦁꦒꦸꦃꦲꦸꦠꦮꦶꦲꦢꦠ꧀ꦲꦶꦱ꧀ꦠꦶꦪꦢꦠ꧀ꦠꦶꦪꦁꦗꦮꦶꦭꦗꦼꦁꦢꦶꦥꦸꦤ꧀ꦮꦱ꧀ꦠꦤꦶ"ꦲꦺꦴꦫꦚ꧀ꦗꦮꦤꦶ"ꦲꦸꦠꦮꦶ"ꦲꦺꦴꦫꦚ꧀ꦗꦮ"꧉

## ꦲꦸꦒꦢꦼꦊꦁꦔꦼꦤ꧀
*ꦮꦠꦼꦏ꧀ꦗꦮ
*ꦧꦸꦢꦪꦗꦮ
*ꦮꦺꦴꦁꦗꦮ
ꦉꦧꦺꦴ

꧋**ꦉꦧꦺꦴ**ꦲꦶꦏꦸꦢꦶꦤꦏꦥꦥꦠ꧀ꦱꦗꦼꦫꦺꦴꦤꦶꦁꦏꦭꦺꦤ꧀ꦝꦼꦂꦗꦮ꧈ꦱꦮꦶꦱꦺꦱꦼꦭꦱꦭꦤ꧀ꦱꦢꦸꦫꦸꦔꦺꦏꦼꦩꦶꦱ꧀꧉ꦗꦼꦤꦼꦁꦉꦧꦺꦴꦢꦶꦗꦸꦥꦸꦏ꧀ꦱꦏꦧꦱꦄꦫꦧ꧀''ꦄꦂꦧ'ꦄ*ꦏꦁꦠꦼꦒꦼꦱꦺꦥꦥꦠ꧀꧈ꦗꦼꦤꦼꦁꦭꦶꦪꦏꦁꦒꦺꦴꦢꦶꦤꦲꦶꦏꦶꦪꦲꦶꦏꦸꦧꦸꦢ꧈ꦏꦁꦢꦶꦗꦸꦥꦸꦏ꧀ꦱꦏꦧꦱꦱꦁꦱ꧀ꦏꦽꦠꦏꦁꦠꦼꦒꦼꦱꦺꦩꦺꦂꦏꦸꦫꦶꦪꦸꦱ꧀꧈ꦩꦺꦩ꧀ꦥꦼꦂꦥꦔꦺꦂꦠꦺꦤ꧀ꦱꦗꦼꦫꦺꦴꦤꦶꦁꦧꦱꦧꦱꦲꦶꦁꦌꦫꦺꦴꦥ꧉ꦲꦶꦁꦧꦱꦧꦱꦫꦺꦴꦩꦤ꧀ꦗꦼꦤꦼꦁꦲꦶꦏꦶꦲꦱꦭꦺꦱꦏꦗꦼꦤꦼꦁꦢꦺꦮꦫꦺꦴꦩꦮꦶꦩꦼꦂꦕꦸꦂꦪ꧀꧇*ꦩꦺꦂꦕꦿꦺꦢꦶ*(ꦧꦱꦥꦿꦚ꧀ꦕꦶꦱ꧀)꧈*ꦩꦺꦂꦕꦺꦴꦭꦺꦢꦶ*(ꦧꦱꦆꦠꦭꦶꦪ)꧈*ꦩꦶꦪꦺꦂꦕꦺꦴꦭꦺꦱ꧀*(ꦧꦱꦱ꧀ꦥꦚꦺꦴꦭ꧀)꧈*ꦩꦶꦪꦺꦂꦕꦸꦫꦶ*(ꦧꦱꦫꦺꦴꦩꦤꦶꦪ)꧈*ꦢꦶꦩꦺꦕꦿꦺꦱ꧀*(ꦧꦱꦕꦠꦭꦤ꧀)꧈ꦭꦤ꧀*ꦢꦶꦄꦼꦱ꧀ꦩꦺꦂꦕꦸꦫꦶꦪꦶ*(ꦧꦱꦭꦠꦶꦤ꧀)꧉ꦱꦗꦼꦫꦺꦴꦤꦶꦁꦧꦱꦆꦤ꧀ꦝꦶꦪꦗꦼꦤꦼꦁꦢꦶꦤꦉꦧꦺꦴꦲꦶꦏꦸ*ꦧꦸꦢ꧀ꦢꦮ꦳ꦂ*꧈ꦏꦁꦲꦱꦭꦺꦱꦏꦗꦼꦤꦼꦁꦩꦼꦂꦕꦸꦂꦮꦶꦲꦶꦁꦧꦱꦮ꦳ꦺꦢꦶꦕ꧀:ꦧꦸꦢ꧉ꦧꦸꦢꦲꦸꦒꦢꦶꦥꦶꦒꦸꦤꦏꦏꦺꦲꦶꦁꦧꦱꦈꦂꦢꦸ꧉ꦏꦁꦒꦺꦴꦔꦫꦤꦶꦢꦶꦤꦉꦧꦺꦴꦲꦶꦏꦶꦫꦸꦱ꧀ꦭꦤ꧀ꦲꦺꦴꦫꦔꦁꦒꦺꦴꦗꦼꦤꦼꦁꦥꦒꦤ꧀ꦤꦔꦶꦁꦔꦁꦒꦺꦴꦗꦼꦤꦼꦁ:*ꦱꦿꦺꦢ*꧈ꦏꦁꦠꦼꦒꦼꦱꦺ"ꦠꦼꦔꦃ"꧈ꦩꦺꦩ꧀ꦥꦼꦂꦏꦫꦺꦴꦗꦼꦤꦼꦁꦧꦱꦗꦺꦂꦩꦤ꧀*ꦩꦶꦠ꧀ꦠ꧀ꦮꦺꦴꦕ꧀ꦲ꧀*꧉ꦢꦺꦤꦺꦲꦶꦁꦧꦱꦥꦺꦴꦂꦠꦸꦒꦶꦱ꧀ꦗꦼꦤꦼꦔꦺ*ꦐꦸꦮꦂꦠꦥ꦳ꦺꦪꦶꦫ''꧈ꦏꦁꦠꦼꦒꦼꦱꦺꦢꦶꦤꦏꦥꦥꦠ꧀꧈

## ꦢꦼꦊꦁꦲꦸꦒ 
* ꦧꦸꦢ
* ꦢꦶꦤ
* ꦏꦊꦤ꧀ꦝꦼꦂꦗꦮ
* ꦤꦼꦥ꧀ꦠꦸ

## ꦥꦿꦤꦭꦚ꧀ꦗꦧ
ꦗꦸꦩꦸꦮꦃ

thumb|ꦱꦭꦠ꧀ꦗꦼꦩꦸꦮꦃꦲꦶꦁꦈꦤꦶꦮ꦳ꦼꦂꦱꦶꦠꦱ꧀ꦠꦺꦏ꧀ꦤꦺꦴꦭꦺꦴꦒꦶꦩꦭꦻꦱꦶꦪ꧉
꧋**ꦗꦼꦩꦸꦮꦃ**(ꦲꦱꦿꦶꦁꦲꦸꦒꦏꦫꦤ꧀'''ꦗꦸꦩꦸꦮꦃ꧈ꦗꦸꦩꦄꦃ꧈ꦗꦸꦩ꧀'ꦄꦠ꧀**꧈ꦲꦸꦠꦮ**ꦗꦸꦩꦠ꧀''')꧈ꦲꦶꦏꦸꦢꦶꦤꦏꦲꦼꦤꦼꦩ꧀ꦱꦗꦼꦫꦺꦴꦤꦶꦁꦏꦭꦺꦤ꧀ꦝꦼꦂꦗꦮ꧈ꦱꦮꦶꦱꦺꦏꦼꦩꦶꦱ꧀ꦭꦤ꧀ꦱꦢꦸꦫꦸꦔꦺꦱꦼꦠꦸ꧉ꦗꦼꦤꦼꦁꦗꦼꦩꦸꦮꦃꦢꦶꦗꦸꦥꦸꦏ꧀ꦱꦏꦧꦱꦄꦫꦧ꧀ꦏꦁꦠꦼꦒꦼꦱꦺꦫꦩꦺ꧉ꦲꦶꦁꦢꦶꦤꦲꦶꦏꦶꦈꦩꦠ꧀ꦩꦸꦱ꧀ꦭꦶꦩ꧀ꦫꦩꦺꦫꦩꦺꦔꦪꦲꦶꦱꦭꦠ꧀ꦗꦩꦄꦃꦧꦼꦧꦉꦔꦤ꧀ꦲꦶꦁꦩꦱ꧀ꦗꦶꦢ꧀ꦩꦶꦤꦁꦏꦒꦤ꧀ꦠꦶꦤꦺꦱꦭꦠ꧀ꦭꦸꦲꦸꦂ꧉

꧋ꦗꦼꦤꦼꦁꦭꦶꦪꦏꦁꦒꦺꦴꦢꦶꦤꦗꦼꦩꦸꦮꦃꦪꦲꦶꦏꦸꦱꦸꦏꦿ꧈ꦏꦁꦢꦶꦗꦸꦥꦸꦏ꧀ꦱꦏꦧꦱꦱꦁꦱ꧀ꦏꦽꦠꦏꦁꦠꦼꦒꦼꦱꦺꦮ꦳ꦺꦤꦸꦱ꧀꧈ꦩꦺꦩ꧀ꦥꦼꦂꦏꦫꦺꦴꦥꦔꦼꦂꦠꦺꦤ꧀ꦱꦗꦼꦫꦺꦴꦤꦶꦁꦧꦱꦧꦱꦲꦶꦁꦌꦫꦺꦴꦥ꧉

## ꦢꦼꦊꦁꦲꦸꦒ 
* ꦢꦶꦤ
* ꦏꦭꦺꦤ꧀ꦝꦼꦂꦗꦮ
* ꦤꦼꦥ꧀ꦠꦸ

## ꦥꦿꦤꦭꦚ꧀ꦗꦧ
ꦢꦶꦤꦺꦴꦏꦼꦕꦼꦥꦶꦠ꧀

꧋**ꦢꦶꦤꦏꦼꦗꦼꦥꦶꦠ꧀**ꦪꦲꦶꦏꦸꦱꦶꦗꦶꦲꦸꦠꦮꦭꦺꦴꦫꦺꦴꦢꦶꦤꦏꦼꦂꦗꦱꦶꦁꦲꦤꦲꦶꦁꦲꦤ꧀ꦠꦮꦶꦱꦶꦥꦸꦤ꧀ꦭꦺꦴꦫꦺꦴꦢꦶꦤꦥꦿꦺꦲꦶ꧈ꦧꦶꦪꦱꦤꦺꦲꦤ꧀ꦠꦮꦶꦱꦶꦥꦸꦤ꧀ꦢꦶꦤꦒꦼꦝꦺꦭꦤ꧀ꦢꦶꦤꦱꦧ꧀ꦠꦸꦭꦤ꧀ꦩꦶꦁꦒꦸ꧉ꦢꦶꦤꦲꦶꦏꦶꦲꦱꦿꦶꦁꦢꦝꦶꦄꦭꦺꦱꦤ꧀ꦏꦁꦒꦺꦴꦥꦼꦒꦮꦻꦏꦁꦒꦺꦴꦚ꧀ꦗꦸꦥꦸꦏ꧀ꦕꦸꦠꦶꦲꦸꦠꦮꦧꦺꦴꦭꦺꦴꦱ꧀꧉ꦲꦶꦁꦆꦤ꧀ꦝꦺꦴꦤꦺꦱꦶꦪ꧈ꦢꦶꦤꦏꦼꦗꦼꦥꦶꦠ꧀ꦲꦤꦲꦶꦁꦕꦼꦝꦏ꧀ꦢꦶꦤꦥꦿꦺꦲꦶꦆꦢꦸꦭ꧀ꦥ꦳ꦶꦠꦿꦶꦲꦸꦠꦮꦤꦠꦭ꧀ꦲꦱꦿꦶꦁꦢꦶꦢꦝꦶꦏꦺ"ꦕꦸꦠꦶꦧꦼꦧꦉꦔꦤ꧀"ꦱꦶꦁꦢꦶꦠꦼꦤ꧀ꦠꦸꦏꦺꦢꦺꦤꦶꦁꦥꦩꦿꦺꦤ꧀ꦠꦃ꧉

꧋ꦢꦶꦤꦏꦼꦗꦼꦥꦶꦠ꧀ꦱꦶꦁꦥꦱ꧀ꦠꦶꦲꦤꦱꦧꦼꦤ꧀ꦠꦲꦸꦤꦺꦩꦼꦤꦶꦏꦢꦶꦤꦱꦮꦶꦱꦺꦥꦿꦺꦲꦶꦤꦤ꧀ꦏꦼꦤꦻꦏꦤ꧀ꦪꦺꦱꦸꦱ꧀ꦏꦿꦶꦱ꧀ꦠꦸꦱ꧀ꦱꦶꦁꦠꦤ꧀ꦱꦃꦲꦤꦲꦶꦁꦢꦶꦤꦏꦩꦶꦱ꧀꧈ꦢꦶꦤꦗꦸꦩ꧀ꦲꦠ꧀ꦱꦮꦶꦱꦺꦤꦺꦩꦼꦤꦶꦏꦢꦶꦤꦏꦼꦗꦼꦥꦶꦠ꧀꧈ꦥꦼꦂꦧꦺꦢꦲꦤ꧀ꦱꦶꦱ꧀ꦠꦼꦩ꧀ꦥꦤꦁꦒꦭꦤ꧀ꦱꦶꦁꦢꦶꦏꦁꦒꦺꦴꦤꦼꦤ꧀ꦠꦸꦏꦺꦢꦶꦤꦥꦿꦺꦲꦶꦔ꧀ꦒꦮꦺꦢꦶꦤꦏꦼꦗꦼꦥꦶꦠ꧀ꦲꦺꦴꦫꦠꦤ꧀ꦱꦃꦢꦶꦱꦢꦶꦠꦺꦤ꧀ꦠꦸꦏꦺꦲꦶꦁꦠꦁꦒꦭ꧀ꦱꦶꦁꦥꦝꦱꦧꦼꦤ꧀ꦠꦲꦸꦤ꧀꧉

## ꦢꦼꦊꦁꦲꦸꦒ
*ꦥꦸꦁꦏꦱꦤ꧀ꦥꦼꦏꦤ꧀ꦢꦮ

## ꦥꦿꦤꦭꦗꦧ
* Hari Kejepit Nasional di Indonesia pada tahun 2015 menurut Kementerian Komunikasi dan Informasi
Muhammad Noer

right|thumb|Makamipun mbah Kiai Haji Muh. Noer sekaliyan
thumb|Muhammad Noer 1960
**Muhammad Noer** utawi ingkang asring kasebat kanthi asma **Kiai Haji Muhammad Noer** (lair ing Nglorok, Pacitan, 186x – séda ing Pacitan, 7 September 1973, nalika yuswa 10x taun) punika tokoh Nahdlatul Ulama Indonésia ing tlatah Tulakan, Kabupatèn Pacitan. Panjenenganipun putra nomer limo saking 16 bersaudara, minggah kaji sakderengipun Gunung Krakatau meletus ing warsa 1883, lan saklajengipun dados ulama lan khatib  wonten ing Masjid Krajan Ngile ingkang dipun bangun ing wekdal sugengipun . Ing kala wau minggah kaji saged mendet wekdal ngantos 4-6 wulan laminipun, amargi kedah mawi prau/kapal lan nunggang unta saking kitha Jedah dumugi Mekah. Kiai Haji Muh. Noer ndhèrèk nyengkuyung organisasi Nahdlatul Ulama kanggé nglajengaken perjuwangan Islam ing tanah Jawi, lan meh dados mongso wonten ing :id:Pemberontakan PKI 1948 dening Parté Komunis Indonésia, amargi nderek mbiyantu lan ndukung perjuangan Jéndral Besar TNI Anumerta Soedirman rikala wonten ing tlatah Nawangan lan kiwa tengenipun.  Panjenenganipun dipunsarèkaken ing wingking Masjid Krajan, dusun Ngile.

## Cathetan suku 
## Uga delengen 
* Ngilé, Tulakan, Pacitan
ꦲꦮꦤ꧀

jmpl|ꦮꦚ꧀ꦕꦶꦲꦮꦤ꧀ꦲꦶꦁꦱꦮꦃ
꧋**ꦲꦮꦤ꧀**ꦲꦸꦠꦮ**ꦫꦻꦤ**ꦲꦸꦠꦮ**ꦫꦶꦤ**ꦲꦶꦏꦸꦥꦺꦫꦔꦤ꧀ꦮꦼꦏ꧀ꦠꦸꦤꦭꦶꦏꦥꦤ꧀ꦢꦺꦴꦩ꧀ꦗꦩ꧀ꦲꦤꦲꦶꦁꦥꦺꦴꦱꦶꦱꦶ꧇꧑꧒꧇:꧇꧐꧐꧇꧉ꦲꦮꦤ꧀ꦱꦗꦼꦫꦺꦴꦤꦶꦁꦥꦁꦒꦸꦤꦲꦤ꧀ꦲꦏ꧀ꦠꦶꦮ꦳ꦶꦠꦱ꧀ꦱꦢꦶꦤꦢꦶꦤꦪꦲꦶꦏꦸꦮꦼꦏ꧀ꦠꦸꦲꦤ꧀ꦠꦫꦠꦧꦸꦃ꧇꧑꧑꧇꧉꧇꧐꧐꧇ꦔꦤ꧀ꦠꦶꦠꦧꦸꦃ꧇꧑꧔꧇꧉꧇꧐꧐꧇꧉ꦩꦶꦠꦸꦫꦸꦠ꧀ꦧꦻꦴꦱꦱ꧀ꦠꦿꦗꦮꦠꦶꦩ꧀ꦧꦭꦻꦧꦱꦪꦺꦴꦒꦾꦏꦂꦠ꧈ꦲꦮꦤ꧀ꦲꦸꦠꦮꦱꦶꦪꦁꦢꦶꦢꦺꦥ꦳ꦶꦤꦶꦱꦶꦩꦶꦤꦁꦏꦮꦪꦃꦤꦻꦭ꧀ꦏꦤꦺꦲꦤꦱꦽꦔꦺꦔꦺ(ꦏꦺꦴꦱꦺꦴꦏ꧀ꦧꦭꦶꦤꦺꦩ꧀ꦧꦼꦔꦶ)꧉ꦱꦭꦶꦪꦤꦺꦲꦶꦏꦸꦲꦸꦒꦮꦪꦃꦤꦭꦶꦏꦤꦺꦱꦽꦔꦺꦔꦺꦮꦶꦱ꧀ꦢꦸꦮꦸꦂ꧉
ꦥꦸꦭꦺꦴ

[right|thumb|300px|ꦱꦮꦶꦗ꧀ꦤꦶꦁꦥꦸꦭꦺꦴꦕꦶꦭꦶꦏ꧀ꦲꦶꦁ[ꦱꦒꦫꦄꦢꦿꦶꦪꦠꦶꦏ꧀]]
꧋ꦱꦮꦶꦗꦶꦤꦶꦁ**ꦥꦸꦭꦺꦴ**ꦲꦶꦏꦸꦧꦧꦒꦤ꧀ꦊꦩꦃꦏꦁꦭꦸꦮꦶꦃꦕꦶꦭꦶꦏ꧀ꦠꦶꦤꦶꦩ꧀ꦧꦁꦧꦮꦤꦭꦤ꧀ꦭꦸꦮꦶꦃꦒꦼꦝꦺꦠꦶꦤꦶꦩ꧀ꦧꦁꦏꦫꦁ꧈ꦏꦁꦢꦶꦏꦸꦥꦺꦔꦶꦧꦚꦸ꧉ꦒꦸꦒꦸꦱꦤ꧀ꦥꦸꦭꦺꦴꦢꦶꦗꦼꦤꦼꦁꦔꦶꦏꦥꦸꦭꦺꦴꦮꦤ꧀(ꦧꦱꦆꦁꦒꦿꦶꦱ꧀:*ꦄꦂꦖꦶꦥꦺꦭꦒꦺꦴ*)꧉

꧋ꦢꦺꦥ꦳ꦶꦤꦶꦱꦶ"ꦥꦸꦭꦺꦴ"ꦩꦶꦠꦸꦫꦸꦠ꧀ꦏꦺꦴꦤ꧀ꦮ꦳ꦺꦤ꧀ꦱꦶꦥꦧꦧꦧꦧ꧀ꦲꦸꦏꦸꦩ꧀ꦭꦲꦸꦠ꧀ꦲꦶꦤ꧀ꦠꦼꦂꦤꦱꦶꦪꦺꦴꦤꦭ꧀ꦠꦲꦸꦤ꧀꧇꧑꧙꧘꧒꧇(ꦈꦤꦕꦭꦺꦴꦱ’꧇꧘꧒꧇)꧈ꦥꦱꦭ꧀꧇꧑꧒꧑꧇ꦤꦺꦭꦲꦏꦺ:ꦥꦸꦭꦺꦴ:ꦪꦲꦶꦏꦸꦢꦫꦠꦤ꧀ꦏꦁꦢꦶꦮꦔꦸꦤ꧀ꦏꦤ꧀ꦛꦶꦲꦭꦩꦶꦭꦤ꧀ꦢꦶꦏꦸꦥꦼꦁꦔꦶꦧꦚꦸ꧈ꦭꦤ꧀ꦩꦼꦱ꧀ꦛꦶꦲꦤꦲꦶꦁꦱꦏ꧀ꦢꦸꦮꦸꦫꦶꦁꦭꦸꦩꦲꦶꦁꦧꦚꦸꦏꦁꦢꦸꦮꦸꦂ꧉꧋ꦏꦤ꧀ꦛꦶꦠꦼꦩ꧀ꦧꦸꦁꦭꦶꦪ꧈ꦱꦶꦗꦶꦥꦸꦭꦺꦴꦲꦺꦴꦫꦲꦺꦤ꧀ꦠꦸꦏ꧀ꦏ꧀ꦭꦼꦊꦧ꧀ꦤꦭꦶꦏꦧꦚꦸꦥꦱꦁ꧉

## ꦥꦶꦂꦱꦤꦤꦲꦸꦒ
*ꦥꦿꦠꦺꦭꦤ꧀ꦥꦸꦭꦺꦴꦩꦶꦠꦸꦫꦸꦠ꧀ꦮꦶꦪꦂꦮꦺꦮꦺꦁꦏꦺꦴꦤ꧀
*ꦏꦚꦠꦤ꧀ꦒꦺꦪꦺꦴꦒꦿꦥ꦳ꦶꦢꦺꦴꦚ
*ꦏꦥꦸꦭꦺꦴꦮꦤ꧀
ꦩꦶꦭꦺꦤꦶꦪꦸꦩ꧀

꧋**ꦩꦶꦭꦺꦤꦶꦪꦸꦩ꧀**꧈ꦱꦏꦧꦱꦭꦠꦶꦤ꧀*ꦩꦶꦭ꧀ꦭꦺꦤꦶꦪꦸꦩ꧀*ꦲꦶꦏꦸꦈꦤꦶꦠ꧀ꦮꦼꦏ꧀ꦠꦸꦏꦁꦢꦮꦤꦺ꧇꧑꧐꧐꧐꧇(ꦱꦺꦮꦸ)ꦠꦲꦸꦤ꧀꧉

## ꦲꦸꦒꦢꦼꦊꦁꦔꦼꦤ꧀
*ꦮꦼꦏ꧀ꦠꦸ
*ꦄꦧꦢ꧀
*ꦠꦲꦸꦤ꧀
ꦢꦶꦤ

꧋**ꦢꦶꦤ**(*ꦔꦺꦴꦏꦺꦴ*)ꦲꦸꦠꦮꦶ**ꦢꦶꦤ꧀ꦠꦼꦤ꧀**(*ꦏꦿꦩ*)ꦥꦸꦤꦶꦏꦲꦸꦤꦶꦠ꧀ꦮꦼꦏ꧀ꦢꦭ꧀꧉ꦢꦔꦸꦤꦶꦥꦸꦤ꧀ꦲꦶꦁꦒꦶꦃ꧇꧒꧔꧇ꦗꦩ꧀ꦲꦸꦠꦮꦶ꧇꧑꧔꧔꧐꧇ꦩꦼꦤꦶꦠ꧀ꦲꦸꦠꦮꦶ꧇꧘꧖꧔꧐꧐꧇ꦝꦼꦠꦶꦏ꧀꧉

꧋ꦲꦶꦁꦗꦮꦶ꧈ꦮꦺꦴꦤ꧀ꦠꦺꦤ꧀ꦩꦤꦺꦏꦮꦂꦤꦢꦶꦤ꧀ꦠꦼꦤ꧀꧈ꦩꦤꦮꦶꦤꦶꦔꦭꦶꦲꦶꦁꦥꦿꦱꦱ꧀ꦠꦶꦗꦩꦤ꧀ꦏꦶꦤ꧈ꦮꦺꦴꦤ꧀ꦠꦺꦤ꧀ꦠꦶꦒꦁ(꧇꧓꧇)ꦗꦶꦤꦶꦱꦶꦥꦸꦤ꧀ꦢꦶꦤ꧀ꦠꦼꦤ꧀꧈

## ꦱꦥ꧀ꦠꦮꦫ
꧋ꦱꦥ꧀ꦠꦮꦫꦥꦸꦤꦶꦏꦏꦝꦺꦴꦱ꧀ꦢꦶꦤ꧀ꦠꦼꦤ꧀ꦏꦁꦭꦶꦩꦿꦃꦢꦶꦥꦸꦤ꧀ꦲꦁꦒꦺꦱꦥꦸꦤꦶꦏ꧈ꦲꦶꦁꦒꦶꦃꦥꦸꦤꦶꦏꦮꦺꦴꦤ꧀ꦠꦼꦤ꧀ꦥꦶꦠꦸꦁ(꧇꧗꧇ꦱꦥ꧀ꦠ)ꦢꦶꦤ꧀ꦠꦼꦤ꧀:
*ꦩꦶꦁꦒꦸ/ꦄꦏꦢ꧀/ꦫꦢꦶꦠꦾ
*ꦱꦼꦤꦺꦤ꧀/ꦱꦺꦴꦩ
*ꦱ꧀ꦭꦱ/ꦄꦁꦒꦫ
*ꦉꦧꦺꦴ/ꦧꦸꦢ
*ꦏꦩꦶꦱ꧀/ꦉꦱ꧀ꦥꦠꦶ
*ꦗꦼꦩꦸꦮꦃ/ꦱꦸꦏꦿ
*ꦱꦼꦠꦸ/ꦠꦸꦩ꧀ꦥꦼꦏ꧀

## ꦥꦚ꧀ꦕꦮꦫ
꧋ꦥꦚ꧀ꦕꦮꦫꦥꦸꦤꦶꦏꦲꦸꦒꦶꦲꦱꦿꦶꦁꦢꦶꦥꦸꦤ꧀ꦮꦱ꧀ꦠꦤꦶ*ꦥꦱꦫꦤ꧀*ꦲꦸꦠꦮꦶꦥꦼꦏꦼꦤ꧀ꦏꦤ꧀ꦛꦶꦥꦺꦠꦸꦔꦤ꧀ꦒꦁꦱꦭ꧀(꧇꧕꧇)ꦢꦶꦤ꧀ꦠꦼꦤ꧀꧈ꦲꦶꦁꦱꦊꦧꦼꦠꦶꦁꦱꦶꦱ꧀ꦠꦺꦩ꧀ꦥꦤꦁꦒꦭꦤ꧀ꦗꦮꦶꦭꦤ꧀ꦧꦭꦶ꧈ꦮꦺꦴꦤ꧀ꦠꦼꦤ꧀ꦏꦭꦶꦃꦗꦶꦤꦶꦱ꧀ꦱꦶꦏ꧀ꦭꦸꦱ꧀ꦮꦼꦏ꧀ꦢꦭ꧀:ꦱꦶꦏ꧀ꦭꦸꦱ꧀ꦩꦶꦁꦒꦺꦴꦤ꧀ꦭꦤ꧀ꦱꦶꦏ꧀ꦭꦸꦱ꧀ꦥꦱꦫꦤ꧀꧈ꦲꦶꦁꦱꦊꦧꦼꦠꦶꦁꦱꦶꦏ꧀ꦭꦸꦱ꧀ꦩꦶꦁꦒꦺꦴꦤ꧀‌꧈ꦱꦠꦸꦁꦒꦭ꧀ꦩꦶꦁꦒꦸꦢꦶꦥꦸꦤ꧀ꦥꦺꦫꦁꦢꦝꦺꦴꦱ꧀ꦥꦶꦠꦸꦁꦢꦶꦤ꧀ꦠꦼꦤ꧀‌꧈ꦏꦝꦺꦴꦱ꧀ꦢꦺꦤꦺꦲꦶꦁꦏꦁꦢꦶꦥꦸꦤ꧀ꦠꦺꦥꦔꦶꦱꦢꦶꦤ꧀ꦠꦼꦤ꧀ꦢꦶꦤ꧀ꦠꦼꦤ꧀ꦲꦶꦁꦒꦶꦃꦥꦸꦤꦶꦏꦢꦶꦤ꧀ꦠꦼꦤ꧀ꦱꦺꦤꦺꦤ꧀‌꧈ꦱꦼꦭꦱ꧈ꦉꦧꦺꦴ꧈ꦏꦼꦩꦶꦱ꧀‌꧈ꦗꦼꦩꦸꦮꦃ꧈ꦱꦼꦠꦸ꧈ꦭꦤ꧀ꦔꦄꦠ꧀ꦲꦸꦠꦮꦶꦩꦶꦁꦒꦸ꧉ꦲꦶꦁꦱꦊꦧꦼꦠꦶꦁꦱꦶꦏ꧀ꦭꦸꦱ꧀ꦥꦱꦫꦤ꧀‌꧈ꦱꦠꦸꦁꦒꦭ꧀ꦥꦱꦂꦲꦸꦠꦮꦶꦥꦼꦏꦼꦤ꧀ꦢꦸꦩꦝꦺꦴꦱ꧀ꦱꦏꦶꦁꦒꦁꦱꦭ꧀ꦢꦶꦤ꧀ꦠꦼꦤ꧀ꦥꦱꦫꦤ꧀ꦲꦶꦁꦒꦶꦃꦥꦸꦤꦶꦏ:ꦥꦲꦶꦁ꧈ꦥꦺꦴꦤ꧀꧈ꦮꦒꦺ꧈ꦏ꧀ꦭꦶꦮꦺꦴꦤ꧀꧈ꦊꦒꦶ꧇꧑꧇/ꦈꦩꦤꦶꦱ꧀꧇꧒꧇꧉

꧋ꦩꦶꦠꦸꦫꦸꦠ꧀ꦏꦭꦺꦤ꧀ꦝꦼꦂꦗꦮꦶ꧈ꦱꦧꦼꦤ꧀ꦢꦶꦤ꧀ꦠꦼꦤ꧀ꦭꦤ꧀ꦠꦁꦒꦭ꧀ꦲꦶꦁꦱꦶꦱ꧀ꦠꦼꦩ꧀ꦏꦭꦺꦤ꧀ꦝꦼꦂꦩꦱꦺꦲꦶꦠꦤ꧀ꦱꦃꦒꦢꦃꦏꦭꦶꦃꦮꦂꦤꦶꦤꦩꦢꦶꦤ꧀ꦠꦼꦤ꧀꧈ꦠꦸꦝꦤꦶꦥꦸꦤ꧀:ꦠꦁꦒꦭ꧀꧇꧑꧇ꦗꦤꦸꦮꦫꦶ꧇꧒꧐꧐꧑꧇ꦥꦸꦤꦶꦏꦢꦶꦤ꧀ꦠꦼꦤ꧀ꦱꦼꦤꦺꦤ꧀ꦥꦲꦶꦁ꧈ꦱꦭꦗꦼꦔꦶꦥꦸꦤ꧀ꦠꦁꦒꦭ꧀꧇꧒꧇ꦗꦤꦸꦮꦫꦶ꧇꧒꧐꧐꧑꧇ꦢꦶꦤ꧀ꦠꦼꦤ꧀ꦱꦼꦭꦱꦥꦺꦴꦤ꧀‌꧈ꦭꦚ꧀ꦗꦺꦁꦢꦶꦥꦸꦤ꧀ꦠꦺꦫꦱꦏꦺꦤ꧀ꦢꦶꦤ꧀ꦠꦼꦤ꧀ꦉꦧꦺꦴꦮꦒꦺ꧈ꦢꦶꦥꦸꦤ꧀ꦱꦸꦱꦸꦭ꧀ꦢꦶꦤ꧀ꦠꦼꦤ꧀ꦏꦼꦩꦶꦱ꧀ꦏ꧀ꦭꦶꦮꦺꦴꦤ꧀‌꧈ꦗꦼꦩꦸꦮꦃꦊꦒꦶ꧈ꦱꦼꦠꦸꦥꦲꦶꦁ꧈ꦔꦄꦠ꧀ꦥꦺꦴꦤ꧀‌꧈ꦱꦼꦤꦺꦤ꧀ꦮꦒꦺ꧈ꦱꦼꦭꦱꦏ꧀ꦭꦶꦮꦺꦴꦤ꧀‌꧈ꦭꦤ꧀ꦱꦭꦗꦼꦔꦶꦥꦸꦤ꧀꧈ꦏꦺꦴꦩ꧀ꦧꦶꦤꦱꦶꦏꦭꦶꦃꦗꦶꦤꦶꦱ꧀ꦢꦶꦤ꧀ꦠꦼꦤ꧀ꦥꦸꦤꦶꦏꦔꦤ꧀ꦠꦺꦴꦱ꧀ꦱꦥꦿꦶꦏꦶꦠꦏ꧀ꦱꦶꦃꦢꦶꦥꦸꦤ꧀ꦲꦁꦒꦺꦲꦶꦁꦥꦤꦼꦂꦧꦶꦠꦤ꧀ꦠꦁꦒꦭꦤ꧀ꦲꦸꦠꦮꦶꦭꦪꦁꦏꦧꦂꦲꦧꦱꦗꦮꦶ꧈ꦏꦝꦺꦴꦱ꧀ꦏꦺꦴꦫꦤ꧀ꦏꦼꦢꦻꦴꦭꦠꦤ꧀ꦫꦏꦾꦠ꧀ꦲꦶꦁꦏꦁꦏꦧꦧꦂꦲꦶꦁꦏꦶꦛꦪꦺꦴꦒꦾꦏꦂꦠ꧉

## ꦱꦢ꧀ꦮꦫ
꧋ꦱꦣ꧀ꦮꦫꦥꦸꦤꦶꦏꦔꦁꦒꦺꦥꦺꦠꦸꦔꦤ꧀ꦲꦼꦤꦼꦩ꧀ꦢꦶꦤ꧀ꦠꦼꦤ꧀꧈ꦥꦫꦄꦃꦭꦶꦄꦂꦏꦺꦪꦺꦴꦭꦺꦴꦒꦶꦤ꧀ꦢꦸꦒꦧꦶꦭꦶꦃꦱꦣ꧀ꦮꦫꦥꦸꦤꦶꦏꦲꦱ꧀ꦭꦶꦱꦏꦶꦁꦗꦮꦶ꧉ꦱꦥꦸꦤꦶꦏ꧈ꦥꦺꦠꦔꦤ꧀ꦥꦸꦤꦶꦏꦧꦺꦴꦠꦺꦤ꧀ꦢꦶꦲꦁꦒꦺꦩꦭꦶꦃꦲꦶꦁꦗꦮꦶ꧉ꦲꦶꦁꦧꦭꦶ꧈ꦥꦺꦠꦸꦔꦤ꧀ꦢꦶꦤ꧀ꦠꦼꦤ꧀ꦥꦸꦤꦶꦏꦠꦏ꧀ꦱꦶꦃꦢꦶꦥꦸꦤ꧀ꦲꦁꦒꦺ꧉
*ꦄꦂꦪꦁ/ꦲꦂꦪꦁ
*ꦮꦸꦫꦸꦏꦸꦁ/ꦈꦫꦸꦏꦸꦁ
*ꦥꦤꦶꦫꦺꦴꦤ꧀
*ꦮꦱ꧀/ꦈꦮꦱ꧀
*ꦩꦮꦸꦭꦸ/ꦩꦻꦴꦭꦸ
*ꦠꦸꦁꦭꦺ

## ꦲꦸꦒꦶꦥꦶꦂꦱꦤꦶ
*ꦥꦱꦫꦤ꧀
*ꦤꦺꦥ꧀ꦠꦸ

## ꦥꦿꦤꦭꦚ꧀ꦗꦮꦶ
ꦏꦼꦕꦺꦂ

200px|right|thumb|ꦏꦼꦕꦺꦂ
꧋**ꦏꦼꦕꦺꦂ**ꦲꦶꦏꦸꦱꦭꦃꦱꦶꦗꦶꦥꦶꦫꦤ꧀ꦠꦶꦒꦩꦼꦭꦤ꧀ꦗꦮꦏꦁꦢꦶꦒꦮꦺꦱꦏꦠꦺꦴꦱꦤ꧀꧉ꦲꦏꦺꦃꦥꦶꦫꦤ꧀ꦠꦶꦩꦸꦱꦶꦏ꧀ꦏꦁꦤ꧀ꦢꦸꦮꦺꦏꦼꦩꦶꦫꦶꦥꦤ꧀ꦏꦫꦺꦴꦏꦼꦕꦺꦂꦲꦸꦒꦲꦶꦁꦥꦶꦫꦤ꧀ꦠꦶꦩꦸꦱꦶꦏ꧀ꦩꦺꦴꦢꦺꦉꦤ꧀꧈ꦲꦶꦁꦩꦸꦱꦶꦏ꧀ꦩꦺꦴꦢꦺꦉꦤ꧀ꦥꦶꦫꦤ꧀ꦠꦶꦲꦶꦏꦶꦧꦶꦪꦱꦢꦶꦲꦫꦤꦶꦕ꧀ꦪ꧀ꦩ꧀ꦧꦭ꧀ꦱ꧀꧈ꦲꦶꦁꦏꦼꦱꦼꦤꦶꦪꦤ꧀ꦠꦶꦪꦺꦴꦁꦲꦺꦴꦮ꧈ꦥꦶꦫꦤ꧀ꦠꦶꦲꦶꦏꦶꦢꦝꦶꦥꦶꦫꦤ꧀ꦠꦶꦲꦸꦠꦩꦏꦁꦒꦺꦴꦔ꧀ꦒꦮꦺꦱꦸꦮꦱꦤꦫꦩꦺꦭꦤ꧀ꦩꦼꦫꦶꦪꦃ꧉

꧋ꦕꦫꦤꦺꦔꦼꦠꦺꦴ'ꦄꦏꦺꦱ꧀ꦮꦫꦏꦼꦕꦺꦂꦲꦶꦏꦶꦲꦤꦏꦁꦢꦶꦲꦢꦸꦲꦸꦒꦲꦤꦏꦁꦢꦶꦠꦧꦸꦃ꧉
## ꦮꦸꦗꦸꦢ꧀
꧋ꦏꦼꦕꦺꦂꦲꦶꦏꦸꦏꦸꦢꦸꦱꦼꦥꦱꦁ꧈ꦱꦶꦗꦶꦲꦶꦁꦤ꧀ꦢꦸꦮꦸꦂ꧈ꦱꦶꦗꦶꦤꦺꦩꦤꦺꦃꦲꦶꦁꦔꦶꦱꦺꦴꦂ꧉ꦏꦁꦲꦶꦁꦔꦶꦱꦺꦴꦂꦫꦕꦏꦺꦮꦶꦱ꧀ꦢꦶꦱꦺꦴꦮꦏꦺꦥꦼꦂꦩꦤꦺꦤ꧀‌꧈ꦢꦝꦶꦏꦁꦢꦶꦲꦪꦸꦤ꧀ꦲꦶꦏꦸꦏꦁꦲꦶꦁꦤ꧀ꦢꦸꦮꦸꦂ꧉

꧋ꦱꦼꦥꦱꦁꦏꦼꦕꦺꦂꦲꦶꦏꦸꦢꦶꦱꦺꦴ'ꦄꦏꦺꦲꦶꦁꦒꦿꦺꦴꦧꦺꦴꦒꦤ꧀ꦲꦸꦠꦮꦫꦚ꧀ꦕꦏ꧀ꦏꦁꦮꦸꦗꦸꦢꦺꦩꦺꦃꦥꦝꦏꦫꦺꦴꦒꦿꦺꦴꦧꦺꦴꦒꦤ꧀ꦱꦫꦺꦴꦤ꧀ꦤꦶꦁꦭꦸꦮꦶꦃꦕꦶꦭꦶꦏ꧀ꦱꦶꦛꦶꦏ꧀꧈

## ꦱ꧀ꦮꦫ
꧋ꦏꦺꦠꦺꦴ'ꦄꦼꦲꦶꦏꦶꦥꦶꦫꦤ꧀ꦠꦶꦒꦩꦼꦭꦤ꧀ꦏꦁꦥꦭꦶꦁꦧꦿꦶꦱꦶꦏ꧀ꦤꦶꦁꦪꦺꦤ꧀ꦲꦺꦴꦫꦲꦤꦱ꧀ꦮꦫꦏꦺꦕꦺꦂꦩꦭꦃꦢꦝꦶꦏꦸꦫꦁꦫꦩꦺꦩ꧀ꦭꦶꦒꦶꦲꦶꦁꦧꦧꦏ꧀ꦧꦧꦏ꧀ꦭꦏꦺꦴꦤ꧀ꦮꦪꦁꦠꦶꦤꦼꦤ꧀ꦠꦸ꧉
ꦮꦼꦔꦶ

[thumb|250px|ꦱꦸꦮꦱꦤꦮꦺꦔꦶꦲꦶꦁ[ꦫꦻꦤ꧀ꦧꦺꦴꦮ꧀ꦧꦿꦶꦢ꧀ꦒꦼꦠꦺꦴꦏꦾꦺꦴ ]]

꧋**ꦮꦼꦔꦶ**ꦪꦲꦶꦏꦸꦱꦸꦮꦱꦤꦲꦶꦁꦮꦼꦏ꧀ꦠꦸꦱꦭꦃꦱꦶꦗꦶꦤꦺꦠ꧀ꦭꦠꦃꦏꦁꦲꦔꦢꦺꦥꦶꦏꦲꦤꦤ꧀ꦥꦼꦠꦼꦁꦲꦩꦂꦒꦲꦺꦴꦫꦏꦼꦤꦕꦲꦾꦱꦽꦔꦺꦔꦺ꧈ꦩꦸꦭꦚ꧀ꦗꦭꦫꦶꦏꦲꦤꦤ꧀ꦥꦺꦠꦺꦁ꧉ꦮꦼꦏ꧀ꦠꦸꦭꦸꦩꦏꦸꦥ꧀ꦭꦤꦶꦠ꧀ꦧꦸꦩꦶꦏꦫꦤ꧀ꦔꦭꦩꦶꦮꦼꦔꦶ꧈ꦲꦸꦒꦱꦮꦶꦗꦶꦤꦺꦠ꧀ꦭꦠꦃꦭꦶꦪꦤꦺꦔꦭꦩꦶꦮꦼꦏ꧀ꦠꦸꦫꦶꦤ*(ꦄꦮꦤ꧀)*꧉ꦮꦪꦃꦮꦼꦔꦶꦧꦶꦱꦢꦶꦱꦶꦩ꧀ꦥꦸꦭꦏꦺꦩꦶꦤꦁꦏꦮꦼꦏ꧀ꦠꦸꦆꦁꦲꦤ꧀ꦠꦫꦤꦺꦱꦸꦫꦸꦥ꧀‌ꦲꦩ꧀ꦧ꧀ꦭꦼꦱꦺꦱꦽꦔꦺꦔꦺꦲꦶꦁꦈꦥ꦳ꦸꦏ꧀(ꦲꦺꦴꦫꦶꦗ꦳ꦺꦴꦤ꧀)ꦱꦶꦱꦶꦃꦏꦸꦭꦺꦴꦤ꧀ꦔꦤ꧀ꦠꦶꦩꦼꦠꦸꦤꦺꦱꦽꦔꦺꦔꦺꦲꦶꦁꦈꦥ꦳ꦸꦏ꧀ꦱꦶꦱꦶꦃꦮꦺꦠꦤ꧀ꦲꦶꦁꦮꦪꦃꦢꦶꦤꦱꦧꦚ꧀ꦗꦸꦫꦺ꧉

꧋ꦏꦫꦤꦫꦺꦴꦠꦱꦶꦧꦸꦩꦶꦏꦁꦩꦸꦠꦺꦂꦱꦏꦲꦫꦃꦏꦸꦭꦺꦴꦤ꧀ꦠꦸꦩꦸꦗꦸꦮꦺꦠꦤ꧀‌꧈ꦫꦶꦤꦭꦤ꧀ꦮꦺꦔꦶꦢꦶꦤꦠꦸꦩꦸꦗꦸꦲꦫꦸꦧꦃꦲꦩꦂꦒꦒꦼꦒꦤ꧀ꦠꦶꦪꦤ꧀ꦭꦤ꧀ꦔꦱꦶꦭꦏꦺꦱꦶꦗꦶꦢꦶꦤꦏꦁꦏꦥꦺꦁꦏꦂꦢꦺꦤꦶꦁ꧇꧒꧔꧇ꦗꦩ꧀

## ꦢꦱꦤꦩ
ꦠꦼꦩ꧀ꦧꦸꦁ*ꦮꦺꦔꦶ*ꦢꦸꦮꦺꦢꦱꦤꦩ:
*ꦫꦠꦿꦶ
*ꦢꦭꦸ
*ꦮꦼꦔꦶ
*ꦧꦼꦔꦶ

## ꦈꦒꦢꦼꦊꦔꦼꦤ꧀
*ꦱꦸꦒꦼꦁꦢꦭꦸ
ꦢꦶꦭꦱꦶꦮꦼꦏ꧀ꦠꦸ

꧋ꦱꦗꦼꦫꦺꦴꦤꦶꦁꦠꦺꦪꦺꦴꦫꦶꦫꦺꦭꦠꦶꦮ꦳ꦶꦠꦱ꧀‌**ꦢꦶꦭꦱꦶꦮꦼꦏ꧀ꦠꦸ**ꦆꦏꦸꦥꦿꦧꦺꦢꦤ꧀ꦮꦼꦏ꧀ꦠꦸꦲꦤ꧀ꦠꦫꦮꦼꦏ꧀ꦠꦸꦱꦶꦁꦮꦶꦱ꧀ꦭꦸꦩꦶꦮꦠ꧀ꦲꦤ꧀ꦠꦫꦤꦶꦁꦫꦶꦁꦥꦿꦱ꧀ꦠꦮꦱꦶꦁꦢꦶꦲꦸꦏꦸꦂꦢꦺꦤꦶꦁꦥꦩꦶꦂꦱꦱꦶꦁꦲꦺꦴꦧꦲꦺꦧꦺꦢꦲꦸꦠꦮꦲꦤꦱꦢꦸꦮꦸꦫꦶꦁꦩꦱ꧀ꦱꦱꦶꦁꦒꦪꦒꦿꦮ꦳ꦶꦠꦱꦶꦤꦺꦱꦺꦗꦺ꧉

꧋ꦥꦿꦱ꧀ꦠꦮꦲꦶꦏꦶꦢꦸꦢꦸꦲꦩꦂꦒꦢꦺꦤꦺꦭꦸꦥꦸꦠꦺꦗꦩ꧀ꦲꦸꦠꦮꦥ꦳ꦏ꧀ꦠꦺꦴꦂꦠꦺꦏ꧀ꦤꦶꦱ꧀ꦭꦶꦪꦤꦺ꧈ꦤꦔꦶꦁꦲꦶꦏꦸꦥꦚ꧀ꦕꦺꦤ꧀ꦮꦠꦺꦏ꧀ꦢꦱꦂꦱꦏꦫꦸꦮꦁꦮꦼꦏ꧀ꦠꦸꦱꦶꦁꦢꦶꦠꦼꦫꦔꦏꦺꦱꦗꦼꦫꦺꦴꦤꦶꦁꦠꦺꦪꦺꦴꦫꦶꦫꦺꦭꦠꦶꦮ꦳ꦶꦠꦱ꧀꧉
ꦒꦫꦶꦱ꧀ꦮꦼꦏ꧀ꦠꦸ

[thumb|250px|꧋ꦒꦫꦶꦱ꧀ꦮꦼꦏ꧀ꦠꦸꦥꦼꦂꦏꦼꦩ꧀ꦧꦔꦤ꧀[ꦄꦭꦩ꧀ꦱꦼꦩꦼꦱ꧀ꦠ꧉]]
꧋**ꦒꦫꦶꦱ꧀ꦮꦼꦏ꧀ꦠꦸ**꧈**ꦭꦶꦤꦶꦩꦱ**ꦠꦲꦸꦮ**ꦄꦭꦸꦂꦮꦼꦏ꧀ꦠꦸ**ꦲꦶꦏꦸꦱꦶꦗꦶꦫꦺꦥꦿꦺꦱꦺꦤ꧀ꦠꦱꦶꦏꦿꦺꦴꦤꦺꦴꦭꦺꦴꦒꦶꦱ꧀ꦲꦸꦫꦸꦠꦤ꧀ꦥꦿꦱ꧀ꦠꦮꦲꦸꦠꦮꦗꦢ꧀ꦮꦭ꧀ꦲꦏ꧀ꦠꦶꦮ꦳ꦶꦠꦱ꧀꧈ꦒꦫꦶꦱ꧀ꦮꦼꦏ꧀ꦠꦸꦧꦶꦱꦢꦶꦒꦮꦺꦩꦶꦠꦸꦫꦸꦠ꧀ꦌꦫ꧈ꦄꦧꦢ꧀꧈ꦠꦲꦸꦤ꧀꧈ꦱꦱꦶ꧈ꦩꦶꦁꦒꦸ꧈ꦢꦶꦤ꧈ꦭꦤ꧀ꦧꦶꦱꦲꦸꦒꦗꦩ꧀ꦱꦶꦁꦢꦮꦤꦺꦧꦶꦱꦮꦂꦤꦮꦂꦤ꧉ꦱꦗꦼꦫꦺꦴꦤꦶꦁꦒꦫꦶꦱ꧀ꦮꦼꦏ꧀ꦠꦸ꧈ꦲꦤꦠꦶꦠꦶꦏ꧀ꦠꦶꦠꦶꦏ꧀ꦱꦶꦁꦩꦏꦶꦭꦶꦥꦿꦱ꧀ꦠꦮꦥꦿꦱ꧀ꦠꦮꦮꦶꦒꦠꦶ꧉

## ꦥꦿꦤꦭꦚ꧀ꦗꦧ
* World History Database
* A Timeline of Timelines
* Timelines.info - Graphical timelines of world history
* WikiTimeScale, Wiki for graphical illustration of historic events, persons and so on.
* Historical Timelines
ꦮꦼꦏ꧀ꦠꦸ

[thumb|ꦧꦏ꧀ꦥꦱꦶꦂꦩꦶꦤꦁꦏꦥꦶꦫꦤ꧀ꦠꦶꦥꦔꦸꦏꦸꦫꦤ꧀ꦮꦼꦏ꧀ꦠꦸ꧉ꦧꦏ꧀ꦥꦱꦶꦂꦥꦸꦤꦶꦏꦏꦒꦺꦴꦭꦺꦴꦁꦠꦸꦭꦢꦥꦶꦫꦤ꧀ꦠꦶꦥꦔꦸꦏꦸꦫꦤ꧀ꦮꦼꦏ꧀ꦠꦸ[ꦏ꧀ꦭꦱꦶꦏ꧀ ]]
꧋**ꦮꦼꦏ꧀ꦠꦸ**ꦲꦶꦏꦸꦫꦁꦏꦺꦪꦤ꧀ꦩꦺꦴꦩꦼꦤ꧀ꦩꦺꦴꦩꦺꦤ꧀ꦤꦭꦶꦏꦥꦿꦺꦴꦱꦺꦱ꧀꧈ꦲꦏ꧀ꦱꦶꦲꦸꦠꦮꦏꦲꦤꦤ꧀ꦲꦶꦏꦸꦲꦤꦲꦸꦠꦮꦭꦒꦶꦧꦼꦂꦭꦁꦱꦸꦁ꧉

꧋ꦮꦼꦏ꧀ꦠꦸꦏꦲꦺꦠꦸꦁꦔꦔꦺꦴꦲꦸꦏꦸꦫꦤ꧀ꦢꦼꦠꦶꦏ꧀꧈ꦩꦼꦤꦶꦠ꧀꧈ꦗꦩ꧀꧈ꦢꦶꦤ꧈ꦮꦸꦭꦤ꧀꧈ꦠꦲꦸꦤ꧀(ꦮꦂꦱ)꧈ꦮꦶꦤ꧀ꦢꦸ꧈ꦢꦱꦮꦂꦱ꧈ꦄꦧꦢ꧀꧈ꦭꦤ꧀ꦄꦭꦥ꦳꧀꧉

꧋ꦈꦤꦶꦠ꧀ꦮꦼꦏ꧀ꦠꦸꦩꦶꦠꦸꦫꦸꦠ꧀ꦱꦶ(ꦱ꧀ꦪ꧀ꦱ꧀ꦠꦼꦩꦼꦆꦤ꧀ꦠꦺꦂꦤꦠꦶꦪꦺꦴꦤꦭꦺ)ꦪꦲꦶꦏꦸꦱꦏ꧀ꦢꦼꦠꦶꦏ꧀ꦲꦸꦠꦮꦱꦏ꧀ꦱꦺꦏꦺꦴꦤ꧀꧈ꦲꦸꦠꦮꦢꦶꦕꦼꦏꦏ꧀**ꦱ**꧉

## ꦈꦤꦶꦠ꧀ꦮꦼꦏ꧀ꦠꦸ
*꧇꧑꧇ꦩꦶꦭꦺꦤꦶꦪꦸꦩ꧀=꧇꧑꧐꧐꧐꧇ꦠꦲꦸꦤ꧀
*꧇꧑꧇ꦄꦧꦢ꧀=꧇꧑꧐꧐꧇ꦠꦲꦸꦤ꧀
*꧇꧑꧇ꦢꦺꦏꦢꦼ=꧇꧑꧐꧇ꦠꦲꦸꦤ꧀
*꧇꧑꧇ꦠꦲꦸꦤ꧀=꧇꧑꧒꧇ꦱꦱꦶ=꧇꧓꧖꧕꧇ꦢꦶꦤ(ꦱꦧꦼꦤ꧀꧇꧔꧇ꦠꦲꦸꦤ꧀꧇꧓꧖꧖꧇ꦢꦶꦤ)
*꧇꧑꧇ꦱꦱꦶ≈꧇꧔꧇ꦩꦶꦁꦒꦸ≈꧇꧓꧐꧇ꦢꦶꦤ
*꧇꧑꧇ꦩꦶꦁꦒꦸ=꧇꧗꧇ꦢꦶꦤ
*꧇꧑꧇ꦢꦶꦤ=꧇꧒꧔꧇ꦗꦩ꧀
*꧇꧑꧇ꦗꦩ꧀=꧇꧖꧐꧇ꦩꦼꦤꦶꦠ꧀
*꧇꧑꧇ꦩꦼꦤꦶꦠ꧀=꧇꧖꧐꧇ꦱꦺꦏꦺꦴꦤ꧀
*꧇꧑꧇ꦱꦼꦏꦺꦴꦤ꧀=꧇꧑꧐꧐꧇ꦱꦺꦤ꧀ꦠꦶꦱꦺꦏꦺꦴꦤ꧀
*꧇꧑꧇ꦱꦼꦏꦺꦴꦤ꧀=꧇꧑꧐꧐꧐꧇ꦩꦶꦭꦶꦱꦺꦏꦺꦴꦤ꧀
*꧇꧑꧇ꦢꦺꦱꦶꦱꦺꦏꦺꦴꦤ꧀=꧇꧑꧐꧇ꦱꦺꦤ꧀ꦠꦶꦱꦺꦏꦺꦴꦤ꧀
*꧇꧑꧇ꦱꦺꦤ꧀ꦠꦶꦱꦺꦏꦺꦴꦤ꧀=꧇꧑꧐꧇ꦩꦶꦭꦶꦱꦺꦏꦺꦴꦤ꧀
*꧇꧑꧇ꦩꦶꦭꦶꦱꦺꦏꦺꦴꦤ꧀=꧇꧑꧐꧐꧐꧇ꦩꦶꦏꦿꦺꦴꦱꦼꦏꦺꦴꦤ꧀
*꧇꧑꧇ꦩꦶꦏꦿꦺꦴꦱꦼꦏꦺꦴꦤ꧀=꧇꧑꧐꧐꧐꧇ꦤꦤꦺꦴꦱꦺꦏꦺꦴꦤ꧀
*꧇꧑꧇ꦤꦤꦺꦴꦱꦺꦏꦺꦴꦤ꧀=꧇꧑꧐꧐꧐꧇ꦥꦶꦕꦺꦴꦱꦺꦏꦺꦴꦤ꧀
*꧇꧑꧇ꦥꦶꦕꦺꦴꦱꦺꦏꦺꦴꦤ꧀=꧇꧑꧇/꧇꧑꧇꧈꧇꧐꧐꧐꧇꧈꧇꧐꧐꧐꧇꧈꧇꧐꧐꧐꧇꧈꧇꧐꧐꧐꧇ꦱꦼꦏꦺꦴꦤ꧀
*꧇꧑꧇ꦥ꦳ꦺꦩ꧀ꦠꦺꦴꦱꦺꦏꦺꦴꦤ꧀=꧇꧑꧇/꧇꧑꧇꧈꧇꧐꧐꧐꧇꧈꧇꧐꧐꧐꧇꧈꧇꧐꧐꧐꧇꧈꧇꧐꧐꧐꧇꧈꧇꧐꧐꧐꧇ꦱꦼꦏꦺꦴꦤ꧀

### ꦥꦶꦫꦤ꧀ꦠꦶꦏꦁꦒꦺꦴꦔꦸꦏꦸꦂꦮꦼꦏ꧀ꦠꦸ
*ꦗꦩ꧀
*ꦒꦼꦭꦱ꧀ꦗꦩ꧀
*ꦱ꧀ꦠꦺꦴꦥ꧀ꦮꦠ꧀ꦖ꧀
*ꦱꦸꦤ꧀ꦢꦶꦪꦭ꧀
*ꦄꦂꦭꦺꦴꦗꦶ

## ꦢꦼꦊꦁꦲꦸꦒ
*ꦏꦭꦺꦤ꧀ꦝꦼꦂ
*ꦥꦩ꧀ꦧꦒꦺꦪꦤ꧀ꦮꦼꦏ꧀ꦠꦸ
*ꦢꦶꦭꦱꦶꦮꦼꦏ꧀ꦠꦸ

## ꦥꦿꦤꦭꦚ꧀ꦗꦧ
* World Clock
* U.S. Naval Observatory 
* Hexadecimal Time
ꦱꦼꦝꦼꦏꦃꦧꦸꦩꦶ

꧋**ꦱꦼꦝꦼꦏꦃꦧꦸꦩꦶ**꧈ꦥꦸꦤꦶꦏꦱꦩꦶꦏꦭꦶꦪꦤ꧀ꦱꦼꦝꦼꦏꦃꦭꦻꦴꦠ꧀ꦩꦶꦤꦁꦏꦮꦸꦗꦸꦣ꧀ꦫꦲꦺꦴꦱ꧀ꦥꦸꦗꦶꦥꦤꦸꦮꦸꦤ꧀ꦏꦁꦒꦺꦒꦸꦱ꧀ꦠꦶꦲꦶꦁꦏꦁꦩꦲꦄꦒꦸꦁꦲꦶꦁꦏꦁꦱꦩ꧀ꦥꦸꦤ꧀ꦩꦫꦶꦔꦶꦏꦩꦸꦫꦲꦤ꧀ꦉꦗꦼꦏꦶꦭꦤ꧀ꦒꦼꦱꦁꦲꦶꦁꦏꦁꦩꦸꦭꦾ꧉ꦱꦼꦝꦼꦏꦃꦧꦸꦩꦶꦭꦶꦩꦿꦲꦶꦥꦸꦤ꧀ꦢꦶꦥꦸꦤ꧀ꦮꦺꦴꦤ꧀ꦠꦼꦤꦏꦺꦤ꧀ꦱꦱꦩ꧀ꦥꦸꦤꦶꦥꦸꦤ꧀ꦥꦤꦺꦤ꧀ꦮꦺꦴꦤ꧀ꦠꦼꦤ꧀ꦱꦠꦸꦁꦒꦭꦶꦁꦢꦺꦱ꧉

꧋ꦥꦢꦺꦱꦤ꧀ꦲꦶꦁꦏꦁꦭꦶꦩꦿꦲꦶꦥꦸꦤ꧀ꦔꦮꦺꦴꦤ꧀ꦠꦼꦤꦏꦺꦤ꧀ꦱꦼꦝꦼꦏꦃꦧꦸꦩꦶꦲꦸꦠꦮꦶꦒꦱ꧀ꦢꦺꦱꦥꦸꦤꦶꦏꦢꦺꦱꦢꦺꦱꦮꦺꦴꦤ꧀ꦠꦼꦤ꧀ꦏꦧꦸꦥꦠꦺꦤ꧀ꦧ꧀ꦭꦺꦴꦫꦧ꧀ꦭꦺꦴꦫ꧉ꦏꦧꦸꦥꦠꦺꦤ꧀ꦧ꧀ꦭꦺꦴꦫꦥꦸꦤꦶꦏꦱꦭꦃꦱꦠꦸꦁꦒꦭꦶꦁꦏꦧꦸꦥꦠꦺꦤ꧀ꦲꦶꦁꦏꦁꦮꦺꦴꦤ꧀ꦠꦼꦤ꧀ꦗꦮꦠꦼꦔꦃ꧉

꧋ꦭꦶꦩꦿꦲꦶꦥꦸꦤ꧀ꦱꦼꦝꦼꦏꦃꦧꦸꦩꦶꦥꦸꦤꦶꦏꦱꦧꦼꦤ꧀ꦭꦭꦢꦤ꧀ꦧꦺꦤ꧀ꦠꦼꦤ꧀ꦧꦺꦤ꧀ꦠꦼꦤ꧀ꦥꦭꦺꦏ꧀ꦱꦤꦲꦤꦶꦥꦸꦤ꧀ꦩꦶꦠꦸꦫꦸꦠ꧀ꦥꦤꦁꦒꦭꦤ꧀ꦗꦮꦶ꧉ꦠꦸꦭꦣꦤꦶꦥꦸꦤ꧀ꦲꦶꦁꦢꦺꦱꦫꦤ꧀ꦢꦸꦧ꧀ꦭꦠꦸꦁ꧈ꦱꦼꦝꦼꦏꦃꦧꦸꦩꦶꦢꦶꦥꦸꦤ꧀ꦮꦺꦴꦤ꧀ꦠꦼꦤꦏꦺꦤ꧀ꦱꦧꦼꦤ꧀ꦢꦶꦤ꧀ꦠꦼꦤ꧀ꦥꦱꦫꦤ꧀ꦉꦧꦺꦴꦥꦺꦴꦤ꧀‌꧈ꦲꦶꦁꦢꦺꦱꦱꦮꦲꦤ꧀ꦱꦧꦼꦤ꧀ꦢꦶꦤ꧀ꦠꦼꦤ꧀ꦗꦼꦩꦸꦮꦃꦊꦒꦶ꧈ꦭꦤ꧀ꦱꦧꦼꦤ꧀ꦢꦺꦱꦒꦢꦃꦢꦶꦤ꧀ꦠꦼꦤ꧀ꦥꦶꦪꦩ꧀ꦧꦏ꧀ꦥꦶꦪꦩ꧀ꦧꦏ꧀꧈

꧋ꦮꦺꦴꦤ꧀ꦠꦺꦤ꧀ꦲꦸꦧꦫꦩ꧀ꦥꦺꦲꦶꦁꦏꦁꦏꦼꦢꦃꦢꦶꦥꦸꦤ꧀ꦱꦶꦪꦥꦏꦺꦤ꧀ꦏꦁꦒꦺꦧꦚ꧀ꦕꦏꦤ꧀‌꧈ꦏꦝꦺꦴꦱ꧀ꦠꦗꦗꦤ꧀ꦥꦱꦂ꧈ꦥꦱꦸꦁ꧈ꦢꦸꦩ꧀ꦧꦼꦒ꧀꧈ꦠꦸꦩ꧀ꦥꦼꦁꦗꦗꦤ꧀ꦥꦱꦂꦭꦤ꧀ꦱꦤꦺꦱꦶꦥꦸꦤ꧀꧈ꦱꦏ꧀ꦱꦩ꧀ꦥꦸꦤꦶꦥꦸꦤ꧀ꦱꦶꦪꦥ꧀‌꧈ꦲꦸꦧꦫꦩ꧀ꦥꦺꦥꦸꦤꦶꦏꦢꦶꦥꦸꦤ꧀ꦧꦺꦏ꧀ꦠꦭꦤ꧀ꦢꦶꦥꦸꦤ꧀ꦏꦺꦩ꧀ꦥꦭꦏꦺꦤ꧀ꦢꦝꦺꦴꦱ꧀ꦱꦠꦸꦁꦒꦭ꧀ꦮꦺꦴꦤ꧀ꦠꦼꦤ꧀ꦥꦁꦒꦺꦤꦤ꧀ꦲꦶꦁꦏꦁꦭꦶꦩꦿꦲꦶꦥꦸꦤ꧀ꦢꦶꦥꦸꦤ꧀ꦲꦁꦒꦼꦥ꧀ꦥꦁꦒꦺꦤꦤ꧀ꦲꦶꦁꦏꦁꦢꦝꦺꦴꦱ꧀ꦕꦶꦏꦭ꧀ꦧꦏꦭ꧀ꦢꦺꦱꦥꦸꦤꦶꦏ꧉ꦱꦏ꧀ꦱꦩ꧀ꦥꦸꦤꦶꦥꦸꦤ꧀ꦢꦶꦥꦸꦤ꧀ꦢꦺꦴꦔꦤꦶꦲꦸꦧꦫꦩ꧀ꦥꦺꦲꦸꦠꦮꦶꦧꦚ꧀ꦕꦏꦤ꧀ꦲꦶꦁꦏꦁꦏꦛꦃꦮꦻꦴꦢꦝꦺꦴꦱ꧀ꦉꦧꦸꦠꦤ꧀ꦮꦂꦒꦢꦺꦱꦲꦶꦁꦏꦁꦮꦺꦴꦤ꧀ꦠꦼꦤ꧀ꦥꦥꦤ꧀ꦥꦁꦒꦺꦤꦤ꧀ꦧꦚ꧀ꦕꦏꦤ꧀ꦱꦼꦝꦼꦏꦃꦧꦸꦩꦶꦥꦸꦤꦶꦏ꧉

꧋ꦲꦕꦫꦥꦸꦤꦶꦏꦢꦶꦥꦸꦤ꧀ꦱꦩ꧀ꦧꦸꦁꦏꦭꦶꦪꦤ꧀ꦲꦶꦧꦸꦫꦤ꧀ꦫꦏꦾꦠ꧀ꦏꦝꦺꦴꦱ꧀ꦧꦫꦺꦴꦔꦤ꧀꧈ꦏꦼꦛꦺꦴꦥꦿꦏ꧀꧈ꦱꦼꦤꦶꦠꦪꦸꦧ꧀꧈ꦕꦩ꧀ꦥꦸꦂꦱꦫꦶ꧈ꦲꦸꦠꦮꦶꦮꦪꦁꦏꦸꦭꦶꦠ꧀꧉

## ꦥꦔꦤꦤ꧀ꦱꦼꦝꦼꦏꦃꦧꦸꦩꦶ
꧋ꦗꦗꦤ꧀ꦗꦗꦤ꧀ꦲꦶꦁꦏꦁꦭꦶꦩꦿꦲꦶꦥꦸꦤ꧀ꦢꦶꦲꦒꦼꦩ꧀ꦲꦶꦁꦒꦶꦃꦥꦸꦤꦶꦏꦲꦶꦁꦒꦶꦃ;
#ꦢꦸꦩ꧀ꦧꦼꦒ꧀(ꦧꦲꦤ꧀ꦒ꧀ꦭꦼꦥꦸꦁꦏꦼꦠꦤ꧀‌ꦒꦸꦭꦏꦿꦩ꧀ꦧꦶꦭ꧀꧈ꦱꦤ꧀ꦠꦼꦤ꧀‌꧈ꦢꦶꦧꦸꦁꦏꦸꦱ꧀ꦔꦒꦺꦩ꧀ꦧ꧀ꦭꦫꦏ꧀ꦲꦫꦺꦤ꧀)꧈
#ꦥꦱꦸꦁ(ꦧꦲꦤ꧀ꦒ꧀ꦭꦼꦥꦸꦁꦧꦼꦫꦱ꧀ꦢꦶꦥꦸꦤ꧀ꦏꦸꦏꦸꦱ꧀)꧈
#ꦲꦥꦼꦩ꧀(ꦧꦲꦤ꧀ꦒ꧀ꦭꦼꦥꦸꦁꦧꦼꦫꦱ꧀)꧈
#ꦗꦢꦃ(ꦧꦲꦤ꧀ꦧꦼꦫꦱ꧀ꦏꦼꦠꦤ꧀‌ꦏꦿꦩ꧀ꦧꦶꦭ꧀꧈ꦢꦶꦢꦼꦥ꧀ꦭꦺꦴꦏ꧀ꦢꦶꦠꦸꦠꦸ)꧈
#ꦠꦥꦺꦏꦼꦠꦤ꧀ꦧꦸꦁꦏꦸꦱꦤ꧀ꦒꦺꦴꦝꦺꦴꦁꦒꦼꦝꦁ꧉
꧋ꦥꦸꦤꦶꦏꦗꦗꦤꦤ꧀ꦲꦶꦁꦏꦁꦭꦶꦩꦿꦲꦶꦥꦸꦤ꧀ꦢꦶꦲꦒꦼꦩ꧀ꦏꦁꦒ꧀ꦒꦺꦲꦸꦧꦫꦩ꧀ꦥꦺꦧꦚ꧀ꦕꦏꦤ꧀ꦱꦼꦝꦼꦏꦃꦧꦸꦩꦶ꧉

꧋ꦱꦤꦺꦱꦶꦥꦸꦤ꧀ꦗꦗꦤ꧀ꦲꦶꦁꦒꦶꦃꦮꦺꦴꦤ꧀ꦠꦺꦤ꧀ꦱꦼꦏꦸꦭ꧀ꦠꦸꦩ꧀ꦥꦼꦔꦤ꧀‌ꦭꦤ꧀ꦥꦶꦠꦶꦏ꧀ꦲꦶꦁꦏꦸꦁ(ꦥꦶꦠꦶꦏ꧀ꦧꦏꦂꦮꦸꦠꦸꦃ)꧈ꦧꦺꦤ꧀ꦠꦼꦤ꧀ꦢꦺꦱꦧꦺꦤ꧀ꦠꦼꦤ꧀ꦩꦱꦏꦤ꧀꧉
ꦏꦭꦸꦫꦲꦤ꧀

꧋**ꦏꦭꦸꦫꦲꦤ꧀**ꦲꦶꦏꦸꦮꦼꦮꦼꦁꦏꦺꦴꦤ꧀ꦄꦣ꧀ꦩꦶꦤꦶꦱ꧀ꦠꦿꦠꦶꦥ꦳꧀ꦥꦥꦿꦺꦤ꧀ꦠꦲꦤ꧀ꦲꦶꦁꦆꦤ꧀ꦝꦺꦴꦤꦺꦱꦶꦪꦲꦶꦁꦔꦶꦱꦺꦴꦂꦏꦕꦩꦠꦤ꧀ꦭꦤ꧀ꦢꦶꦧꦮꦲꦶꦭꦸꦫꦃ꧉ꦲꦶꦁꦆꦤ꧀ꦝꦺꦴꦤꦺꦱꦶꦪ꧈ꦏꦭꦸꦫꦲꦤ꧀ꦢꦝꦶꦌꦏꦤ꧀ꦄꦣ꧀ꦩꦶꦤꦶꦱ꧀ꦠꦿꦠꦶꦥ꦳꧀ꦥꦥꦿꦺꦤ꧀ꦠꦲꦤ꧀ꦔꦶꦱꦺꦴꦂꦏꦭꦺꦴꦫꦺꦴꦱꦮꦶꦱꦺꦫꦠ/ꦫꦮ꧉

## ꦲꦸꦒꦢꦼꦊꦁꦔꦼꦤ꧀
*ꦢꦺꦱ
*ꦢꦸꦏꦸꦃ
ꦗꦩ꧀

jmpl|ꦗꦩ꧀꧋**ꦗꦩ꧀**ꦲꦶꦏꦸꦈꦤꦶꦠ꧀ꦮꦼꦏ꧀ꦠꦸ꧉ꦱꦸꦮꦺꦤꦺ꧇꧑꧇/꧇꧒꧔꧇ꦢꦶꦤ꧉ꦱꦏ꧀ꦗꦩ꧀ꦧꦶꦱꦢꦶꦥꦺꦫꦁꦢꦝꦶꦈꦤꦶꦠ꧀ꦮꦼꦏ꧀ꦠꦸꦱꦶꦁꦭꦸꦮꦶꦃꦕꦶꦭꦶꦏ꧀ꦩꦤꦺꦃ꧉ꦱꦏ꧀ꦗꦩ꧀ꦱꦸꦮꦺꦤꦺꦥꦝꦏꦫꦺꦴ:꧇꧖꧐꧇ꦩꦼꦤꦶꦠ꧀ꦲꦸꦠꦮꦥꦝꦏꦫꦺꦴ꧇꧓꧖꧐꧐꧇ꦢꦼꦠꦶꦏ꧀꧉ꦱꦭꦶꦪꦤꦺꦩꦶꦤꦁꦏꦈꦤꦶꦠ꧀ꦮꦼꦏ꧀ꦠꦸ꧈ꦗꦩ꧀ꦧꦶꦱꦲꦸꦒꦏꦁꦒꦺꦴꦤꦤ꧀ꦢꦤꦶꦮꦪꦃ꧈ꦲꦸꦩ꧀ꦥꦩꦤꦺꦱꦽꦔꦺꦔꦺꦩ꧀ꦭꦺꦛꦺꦏ꧀ꦮꦠꦫꦗꦩ꧀꧇꧖꧇ꦌꦱꦸꦏ꧀ꦭꦤ꧀ꦲꦁꦱ꧀ꦭꦸꦥ꧀ꦮꦠꦫꦗꦩ꧀꧇꧖꧇ꦱꦺꦴꦫꦺ꧉ꦠꦼꦩ꧀ꦧꦸꦁꦗꦩ꧀ꦲꦸꦒꦧꦶꦱꦢꦶꦲꦁꦒꦺꦴꦔꦫꦤꦶꦧꦫꦁꦲꦸꦠꦮꦥꦶꦫꦤ꧀ꦠꦶꦱꦶꦁꦤꦸꦢꦸꦲꦏꦺꦮꦼꦏ꧀ꦠꦸ꧉ꦕꦺꦴꦤ꧀ꦠꦺꦴꦤꦺ꧇ꦗꦩ꧀ꦠꦔꦤ꧀ꦲꦸꦠꦮꦄꦂꦭꦺꦴꦗꦶ꧈ꦗꦩ꧀ꦮꦺꦏꦺꦂ꧈ꦭꦱꦥ꧉
ꦲꦶꦏꦿꦏ꧀

thumb|200px|ꦲꦶꦏꦿꦏ꧀ꦏꦁꦢꦶꦒꦮꦺꦱꦏꦥꦿꦶꦁ
200px|thumb|right|ꦲꦶꦏꦿꦏ꧀ꦱꦏꦧꦲꦤ꧀ꦥ꧀ꦭꦱ꧀ꦠꦶꦏ꧀
꧋**ꦲꦶꦏꦿꦏ꧀**ꦲꦶꦏꦸꦱꦭꦃꦱꦶꦗꦶꦤꦺꦥꦶꦫꦤ꧀ꦠꦶꦏꦁꦢꦸꦮꦺꦩꦸꦩ꧀ꦥꦔꦠ꧀ꦏꦁꦒꦺꦴꦩ꧀ꦧꦸꦮꦁꦭꦫꦲꦤ꧀꧈ꦏꦁꦮꦸꦗꦸꦢꦺꦮꦂꦤꦮꦂꦤꦢꦶꦢꦼꦊꦁꦱꦏꦧꦲꦤ꧀ꦩ꧀ꦭꦶꦒꦶꦏꦪꦠ:
*ꦲꦶꦏꦿꦏ꧀ꦏꦁꦢꦶꦒꦮꦺꦱꦏꦥꦿꦶꦁ꧉
*ꦲꦶꦏꦿꦏ꧀ꦏꦁꦢꦶꦒꦮꦺꦱꦏꦥ꧀ꦭꦱ꧀ꦠꦶꦏ꧀
ꦏꦩ꧀ꦥꦏ꧀

]]
꧋**ꦏꦩ꧀ꦥꦏ꧀**ꦲꦸꦠꦮ*ꦏꦥꦏ꧀*ꦪꦲꦶꦏꦸꦱꦭꦃꦱꦶꦗꦶꦤꦶꦁꦥꦶꦫꦤ꧀ꦠꦶꦏꦁꦮꦸꦱ꧀ꦢꦶꦒꦸꦤꦏꦏꦺꦩꦲꦺꦮꦸꦲꦺꦮꦸꦠꦲꦸꦤ꧀ꦏꦁꦒꦺꦴꦩꦶꦤꦁꦏ꧈ꦤꦸꦒꦺꦭ꧀ꦭꦤ꧀ꦚꦶꦒꦂꦏꦪꦸꦲꦸꦒꦢꦝꦶꦒꦩꦤ꧀ꦲꦶꦁꦥꦪꦸꦢꦤ꧀꧈

꧋ꦏꦩ꧀ꦥꦏ꧀ꦏꦁꦥꦭꦶꦁꦮꦶꦮꦶꦠꦤ꧀ꦢꦶꦒꦮꦺꦱꦏꦮꦠꦸꦏꦁꦠꦶꦥꦶꦱ꧀‌꧈ꦮꦸꦗꦸꦢ꧀ꦢꦺꦢꦶꦫꦺꦏꦱꦸꦥꦪꦧꦶꦱꦢꦶꦒꦼꦒꦼꦩ꧀ꦭꦤ꧀ꦥꦺꦫꦔꦤ꧀ꦏꦁꦭꦤ꧀ꦝꦼꦥ꧀ꦧꦶꦱꦏꦠꦩꦤꦏꦺꦲꦶꦁꦏꦪꦸꦏꦤ꧀ꦛꦶꦒꦩ꧀ꦥꦁ꧉ꦱꦧꦚ꧀ꦗꦸꦫꦺꦏꦩ꧀ꦥꦏ꧀ꦮꦠꦸꦢꦶꦥꦱꦁꦲꦶꦁꦒꦫꦤ꧀ꦏꦪꦸꦩꦮꦠꦭꦶ꧉ꦱꦧꦚ꧀ꦗꦸꦫꦺꦤꦭꦶꦏꦩꦤꦸꦁꦱꦮꦶꦱ꧀ꦏꦼꦤꦭ꧀ꦔꦺꦴꦭꦃꦠꦼꦩ꧀ꦧꦒ꧈ꦮꦼꦱꦶꦭꦤ꧀ꦥꦿꦸꦁꦒꦸ꧈ꦏꦩ꧀ꦥꦏ꧀ꦝꦶꦒꦮꦺꦱꦏꦧꦲꦤ꧀ꦩꦻꦴꦭꦤ꧀ꦒꦫꦤ꧀ꦱꦏꦏꦪꦸꦩꦻꦴꦢꦶꦥꦱꦁꦏꦤ꧀ꦛꦶꦢꦶꦱ꧀ꦭꦺꦴꦧꦺꦴꦏꦏꦺꦲꦶꦁꦧꦺꦴꦭꦺꦴꦔꦤ꧀ꦏꦩ꧀ꦥꦏ꧀꧈ꦒꦫꦤ꧀ꦲꦸꦒꦧꦶꦱꦢꦶꦒꦮꦺꦱꦏꦧꦭꦸꦁꦲꦸꦠꦮꦱꦸꦔꦸꦏꦺꦮꦤ꧀꧈

꧋ꦭꦸꦩꦿꦃꦲꦺꦏꦩ꧀ꦥꦏ꧀ꦢꦸꦮꦺꦭꦤ꧀ꦝꦼꦥ꧀ꦥꦤ꧀ꦱꦶꦗꦶ꧉ꦤꦔꦶꦁꦲꦸꦒꦲꦤꦏꦁꦢꦸꦮꦺꦭꦤ꧀ꦝꦺꦥ꧀ꦥꦤ꧀ꦭꦺꦴꦫꦺꦴ꧉ꦏꦩ꧀ꦥꦏ꧀ꦩꦺꦴꦢꦺꦉꦤ꧀ꦭꦸꦩꦿꦃꦲꦺꦢꦸꦮꦺꦱꦼꦱꦶꦫꦃꦱꦏꦮꦗꦭꦤ꧀ꦒꦫꦤ꧀ꦱꦏꦏꦪꦸ꧉ꦱꦭꦶꦪꦤꦺꦏꦸꦮꦶꦲꦸꦒꦱꦏꦥ꧀ꦭꦱ꧀ꦠꦶꦏ꧀ꦭꦤ꧀ꦥ꦳ꦶꦧꦺꦂꦒ꧀ꦭꦱ꧀꧉
ꦄꦭꦸ

꧋**ꦲꦭꦸ**ꦲꦸꦠꦮ**ꦲꦤ꧀ꦠꦤ꧀**ꦲꦶꦏꦸꦥꦶꦫꦤ꧀ꦠꦶꦥꦼꦤ꧀ꦢꦩ꧀ꦥꦶꦁꦊꦱꦸꦁꦱꦗꦼꦫꦺꦴꦤꦶꦁꦥꦿꦺꦴꦱꦺꦱ꧀ꦥꦩꦶꦱꦲꦤ꧀ꦱꦼꦏꦩ꧀ꦱꦏꦧꦼꦫꦱ꧀꧉ꦭꦸꦩꦿꦲꦺꦲꦭꦸꦢꦶꦒꦮꦺꦱꦏꦧꦲꦤ꧀ꦏꦪꦸ꧉ꦮꦔꦸꦤ꧀ꦲꦭꦸꦧꦸꦤ꧀ꦢꦼꦂꦢꦮꦏꦪꦠꦧꦸꦁꦏꦤ꧀ꦛꦶꦢꦶꦪꦩꦺꦠꦺꦂꦮꦠꦫ꧇꧗꧇&nbsp;ꦕꦩ(ꦒꦸꦩꦤ꧀ꦠꦸꦁꦒꦼꦝꦺꦤꦺꦭꦺꦱꦸꦁ)꧉ꦲꦭꦸꦏꦁꦒꦺꦴꦥꦶꦫꦤ꧀ꦠꦶꦤ꧀ꦝꦼꦥ꧀ꦭꦺꦴꦏ꧀ꦥꦫꦶꦭꦤ꧀ꦒꦧꦃ꧈ꦱꦲꦺꦁꦒꦧꦼꦫꦱ꧀ꦏꦥꦶꦱꦃꦱꦏꦱꦼꦏꦩ꧀ꦏꦤ꧀ꦛꦶꦩꦺꦏꦤꦶꦏ꧀꧈

꧋ꦲꦤꦗꦶꦤꦶꦱ꧀ꦲꦭꦸꦱꦶꦁꦮꦸꦗꦸꦢ꧀ꦢꦺꦭꦸꦮꦶꦃꦕꦶꦭꦶꦏ꧀ꦭꦤ꧀ꦭꦸꦮꦶꦃꦕꦼꦤ꧀ꦝꦏ꧀‌꧈ꦫꦕꦏꦺꦩꦶꦤꦁꦏꦥꦱꦔꦤ꧀ꦱꦏ**ꦭꦸꦩ꧀ꦥꦁ**꧉
ꦧꦼꦫꦸꦏ꧀

thumb|200px|ꦧꦼꦫꦸꦏ꧀
꧋**ꦧꦼꦫꦸꦏ꧀**ꦪꦲꦶꦏꦸꦥꦶꦫꦤ꧀ꦠꦶꦏꦁꦒꦺꦴꦚ꧀ꦗꦸꦥꦸꦏ꧀ꦧꦚꦸꦲꦸꦠꦮꦧꦼꦫꦱ꧀ꦏꦁꦲꦤꦲꦶꦁꦠ꧀ꦭꦠꦃꦗꦮ꧉ꦧꦼꦫꦸꦏ꧀ꦏꦒꦮꦺꦱꦏꦧꦛꦺꦴꦏ꧀ꦏ꧀ꦭꦥꦏꦁꦮꦸꦠꦸꦃꦭꦤ꧀ꦢꦶꦏꦿꦺꦴꦮꦺꦴꦏꦶꦲꦸꦠꦮꦢꦶꦧꦺꦴꦭꦺꦴꦔꦶꦤ꧀ꦢꦸꦮꦸꦫꦺꦭꦤ꧀ꦲꦤꦢꦔꦤꦤꦺꦏꦁꦫꦕꦏꦺꦢꦔꦤꦤꦺꦱꦏꦏꦪꦸ꧉ꦩꦸꦩ꧀ꦥꦔꦠꦏꦺꦧꦼꦫꦸꦏ꧀ꦭꦶꦪꦤꦺꦲꦤꦲꦶꦁꦠ꧀ꦭꦠꦃꦗꦮꦧꦶꦱꦲꦸꦒꦢꦶꦲꦁꦒꦺꦴꦥꦶꦫꦤ꧀ꦠꦶꦏꦁꦒꦺꦴꦲꦸꦥꦕꦏꦮꦶꦤꦤ꧀ꦲꦶꦁꦧꦧꦒꦤ꧀ꦱꦶꦫꦩꦤ꧀ꦱꦼꦩꦤꦲꦸꦒꦧꦼꦫꦸꦏ꧀ꦲꦸꦒꦧꦶꦱꦢꦶꦩꦸꦩ꧀ꦥꦔꦠꦏꦺꦏꦁꦒꦺꦴꦢꦺꦴꦭꦤꦤ꧀ꦗꦭꦁꦏꦸꦁ꧉
ꦥꦭꦺꦠ꧀

thumb|227px|ꦥꦭꦺꦠ꧀

꧋**ꦥꦭꦺꦠ꧀**ꦲꦶꦏꦸꦥꦶꦫꦤ꧀ꦠꦶꦏꦁꦢꦶꦒꦮꦺꦱꦏꦥ꧀ꦭꦱ꧀ꦠꦶꦏ꧀꧈ꦏꦼꦫꦩꦶꦏ꧀ꦲꦸꦠꦮꦏꦪꦸꦲꦸꦒꦢꦸꦮꦺꦩꦸꦩ꧀ꦥꦔꦠ꧀ꦏꦁꦒꦺꦴꦚꦩ꧀ꦥꦸꦂꦕꦺꦠ꧀ꦤꦭꦶꦏꦔ꧀ꦭꦸꦏꦶꦱ꧀꧈ꦥꦭꦺꦠ꧀ꦢꦶꦩꦸꦩ꧀ꦥꦔꦠꦏꦺꦢꦺꦤꦶꦁꦥꦼꦭꦸꦏꦶꦱ꧀ꦏꦁꦒꦺꦴꦚꦩ꧀ꦥꦸꦂꦮꦂꦤꦥꦺꦴꦏꦺꦴꦏ꧀ꦲꦸꦠꦮꦱꦺꦴꦏ꧀ꦢꦶꦲꦫꦤꦶꦲꦶꦁꦱꦼꦤꦶꦫꦸꦥꦮꦂꦤꦥꦿꦶꦩꦺꦂ꧉ꦕꦩ꧀ꦥꦸꦫꦤ꧀ꦮꦂꦤꦥꦿꦶꦩꦺꦂꦧꦶꦱꦔꦱꦶꦭꦏꦺꦮꦂꦤ*ꦄꦤꦭꦺꦴꦒꦸꦱ꧀*꧈*ꦩꦺꦴꦤꦺꦴꦏꦿꦺꦴꦩꦠꦶꦏ꧀*꧉ꦮꦼꦂꦤꦢꦱꦂꦥꦭꦺꦠ꧀ꦭꦸꦩꦿꦲꦺꦏꦥꦶꦭꦶꦃꦮꦂꦤꦏꦁꦤꦺꦠꦿꦭ꧀ꦏꦪꦠꦮꦂꦤꦥꦸꦠꦶꦃ꧉

## ꦗꦶꦤꦶꦱ꧀
*ꦥꦭꦺꦠ꧀ꦫꦠꦏꦁꦭꦸꦩꦿꦲꦺꦢꦶꦩꦸꦩ꧀ꦥꦔꦠꦏꦺꦏꦁꦒꦺꦴꦚꦩ꧀ꦥꦸꦂꦕꦺꦠ꧀ꦊꦔ
*ꦥꦭꦺꦠ꧀ꦕꦼꦏꦸꦁꦪꦲꦶꦏꦸꦥꦭꦺꦠ꧀ꦏꦁꦢꦶꦲꦁꦒꦺꦴꦚꦩ꧀ꦥꦸꦂꦕꦺꦠ꧀ꦧꦚꦸ
ꦕꦥꦶꦁ

꧋**ꦕꦥꦶꦁ**ꦲꦸꦠꦮ**ꦕꦺꦴꦥꦶꦭ꧀**ꦲꦶꦏꦸꦱꦗꦼꦤꦶꦱ꧀ꦠꦺꦴꦥꦶꦏꦁꦮꦸꦗꦸꦢꦺꦏꦪꦒꦸꦤꦸꦔꦤ꧀/ꦏꦼꦫꦸꦕꦸꦠ꧀‌꧈ꦢꦶꦒꦮꦺꦱꦏꦥꦿꦶꦁꦏꦁꦢꦶꦱꦼꦱꦼꦠꦶꦠꦶꦥꦶꦱ꧀ꦭꦤ꧀ꦢꦶꦲꦚꦩ꧀꧈ꦕꦥꦶꦁꦲꦸꦒꦲꦤꦏꦁꦢꦶꦒꦮꦺꦱꦏꦒꦺꦴꦝꦺꦴꦁꦥꦤ꧀ꦝꦤ꧀‌꧈ꦲꦸꦠꦮꦗꦶꦤꦶꦱꦶꦁꦱꦸꦏꦼꦠ꧀꧈ꦲꦸꦠꦮꦧ꧀ꦭꦫꦏ꧀꧉ꦭꦸꦩꦿꦲꦺ꧈ꦕꦥꦶꦁꦢꦶꦮꦺꦤꦺꦲꦶꦠꦭꦶꦏꦁꦒꦺꦴꦚ꧀ꦗꦒꦏꦼꦱꦼꦲꦶꦩ꧀ꦧꦔꦤꦺꦱꦸꦥꦪꦲꦺꦴꦫꦠꦶꦧ꧉ꦠꦭꦶꦲꦶꦏꦸꦢꦶꦠꦭꦺꦤꦶꦠꦼꦏꦤ꧀ꦗꦁꦒꦸꦠ꧀꧈

꧋ꦏꦭꦸꦮꦶꦲꦤ꧀ꦕꦥꦶꦁꦠꦶꦤꦶꦩ꧀ꦧꦁꦠꦺꦴꦥꦶꦪꦲꦶꦏꦸꦧꦶꦱꦤꦲꦤ꧀ꦥꦤꦱ꧀ꦱꦽꦔꦺꦔꦺꦤꦭꦶꦏꦩꦁꦱꦏꦠꦶꦒ(ꦱꦶꦫꦃꦭꦤ꧀ꦒꦸꦭꦸ)ꦲꦸꦒꦱꦸꦥꦪꦲꦺꦴꦫꦏꦸꦢꦤꦤ꧀ꦤꦭꦶꦏꦩꦁꦱꦉꦤ꧀ꦝꦼꦁ꧉ꦕꦥꦶꦁꦭꦸꦩꦿꦲꦺꦢꦶꦲꦁꦒꦺꦴꦏꦢꦁꦠꦤꦶꦤꦭꦶꦏꦩꦼꦂꦒꦮꦺꦲꦶꦁꦱꦮꦃ꧈ꦱꦤꦗꦤ꧀ꦲꦸꦒꦲꦤꦢꦸꦢꦸꦒꦺꦴꦭꦺꦴꦔꦤ꧀ꦱꦏꦠꦤꦶꦏꦁꦩꦶꦒꦸꦤꦏꦏꦺ꧉ꦱꦭꦶꦪꦤꦺꦢꦶꦲꦼꦁꦒꦺꦴꦤꦸꦠꦸꦥꦶꦱꦶꦫꦃ꧈ꦕꦥꦶꦁꦲꦸꦒꦧꦶꦱꦢꦶꦲꦼꦁꦒꦺꦴꦭꦩ꧀ꦥꦶꦪꦺꦴꦤ꧀/ꦕꦸꦥ꧀ꦭꦩ꧀ꦥꦸ꧉

꧋ꦕꦥꦶꦁꦮꦶꦱ꧀ꦢꦝꦶꦏꦧꦸꦢꦪꦤꦺꦩꦱꦫꦏꦠ꧀ꦗꦮ꧈ꦕꦥꦶꦁꦢꦶꦒꦮꦺꦠꦼꦩ꧀ꦧꦁꦗꦮꦏꦁꦗꦸꦢꦸꦭꦺ"ꦕꦥꦶꦁꦒꦸꦤꦸꦁ"꧉ꦕꦥꦶꦁꦲꦺꦴꦫꦩꦸꦁꦢꦸꦒꦤꦏꦏꦺꦲꦶꦁꦆꦤ꧀ꦝꦺꦴꦤꦺꦱꦶꦪꦤꦔꦶꦁꦲꦸꦒꦢꦶꦒꦸꦤꦏꦏꦺꦲꦶꦁꦄꦱꦶꦪꦠꦼꦁꦒꦫꦭꦤ꧀ꦄꦱꦶꦪꦠꦶꦩꦸꦂꦏꦪꦢꦺꦤꦺꦲꦶꦁꦕꦶꦤ꧈ꦏꦺꦴꦫꦺꦪ꧈ꦮ꦳ꦶꦪꦺꦠ꧀ꦤꦩ꧀꧈ꦗꦼꦥꦁ꧈ꦭꦱꦥ꧉

## ꦲꦸꦒꦢꦼꦊꦁꦔꦼꦤ꧀
*ꦕꦥꦶꦁꦒꦸꦤꦸꦁ꧈ꦠꦼꦩ꧀ꦧꦁꦗꦮ
ꦕꦁꦏꦶꦂ

thumb|right|ꦕꦁꦏꦶꦂꦠꦺꦃꦏꦫꦺꦴꦠꦠꦏꦤꦺ

꧋**ꦕꦁꦏꦶꦂ**ꦲꦸꦠꦮ**ꦕꦶꦁꦏꦶꦂ**ꦲꦶꦏꦸꦥꦶꦫꦤ꧀ꦠꦶꦏꦁꦢꦶꦒꦸꦤꦏꦏꦺꦏꦁꦒꦺꦴꦔꦺꦴꦩ꧀ꦧꦺꦮꦺꦢꦁ꧉ꦕꦁꦏꦶꦂꦲꦤꦮꦂꦤꦮꦂꦤ꧈ꦲꦤꦏꦁꦢꦶꦒꦮꦺꦱꦏꦧꦲꦤ꧀ꦊꦩꦃꦊꦩ꧀ꦥꦸꦁ꧈ꦏꦿꦩꦶꦏ꧀‌꧈ꦥ꧀ꦭꦱ꧀ꦠꦶꦏ꧀‌꧈ꦭꦤ꧀ꦏꦕ꧉ꦕꦁꦏꦶꦂꦲꦶꦏꦸꦥ꦳ꦸꦁꦱꦶꦤꦺꦥꦝꦏꦫꦺꦴꦒꦼꦭꦱ꧀꧈ꦤꦔꦶꦁꦮꦔꦸꦤꦺꦭꦸꦮꦶꦃꦕꦶꦭꦶꦏ꧀ꦏꦼꦠꦶꦩ꧀ꦧꦁꦒꦼꦭꦱ꧀ꦭꦤ꧀ꦩꦼꦱ꧀ꦛꦶꦲꦤꦒꦒꦁꦕꦼꦏꦼꦭꦤ꧀ꦏꦁꦮꦔꦸꦤꦺꦏꦪꦏꦸꦥꦶꦁ꧉

## ꦲꦸꦒꦢꦼꦊꦁꦔꦼꦤ꧀ 
* ꦏꦼꦤ꧀ꦝꦶ
* ꦕꦺꦫꦺꦠ꧀
* ꦒꦼꦭꦱ꧀
ꦮꦗꦤ꧀

thumb|150px|ꦮꦗꦤ꧀
꧋**ꦮꦗꦤ꧀**ꦪꦲꦶꦏꦸꦥꦶꦫꦤ꧀ꦠꦶꦏꦁꦢꦸꦮꦺꦩꦸꦩ꧀ꦥꦔꦠ꧀ꦏꦁꦒꦺꦴꦩꦱꦏ꧀ꦲꦸꦠꦮꦔ꧀ꦒꦺꦴꦫꦺꦁꦥꦔꦤꦤ꧀ꦭꦤ꧀ꦱꦥꦤꦸꦁꦒꦭꦤꦶꦥꦸꦤ꧀꧈ꦮꦗꦤ꧀ꦏꦁꦢꦸꦮꦺꦏꦒꦸꦤꦤ꧀ꦏꦁꦒꦺꦴꦥꦶꦫꦤ꧀ꦠꦶꦩꦱꦏ꧀ꦏꦒꦮꦺꦱꦏꦮꦼꦱꦶꦭꦤ꧀ꦮꦗꦏꦁꦭꦸꦩꦿꦲꦺꦲꦤꦲꦶꦁꦤ꧀ꦢꦸꦮꦸꦂꦥꦮꦺꦴꦤ꧀꧈ꦄꦁꦏ꧀ꦭꦺꦴꦭꦤ꧀ꦏꦺꦴꦩ꧀ꦥꦺꦴꦂ꧉ꦮꦗꦤ꧀ꦏꦁꦮꦸꦗꦸꦢꦺꦧꦸꦤ꧀ꦢꦼꦂꦭꦤ꧀ꦕꦼꦏꦸꦁꦆꦏꦶꦧꦶꦪꦱꦢꦶꦲꦁꦒꦺꦴꦩꦱꦏ꧀ꦥꦔꦤꦤ꧀/ꦩꦱꦏꦤ꧀ꦏꦁꦢꦶꦲꦺꦴꦭꦃ꧉ꦮꦗꦤ꧀ꦏꦁꦏꦒꦮꦺꦱꦏꦮꦼꦱꦶꦭꦤ꧀ꦮꦗꦭꦸꦮꦶꦃꦧꦼꦕꦶꦏ꧀ꦥꦤꦱ꧀ꦲꦶꦁꦤ꧀ꦢꦸꦮꦸꦂꦒꦼꦤꦶꦏꦁꦢꦶꦮꦺꦤꦺꦲꦶꦊꦔꦏ꧀ꦊꦤ꧀ꦠꦶꦏ꧀꧉
## ꦱꦗꦫꦃ
꧋ꦮꦗꦤ꧀ꦲꦱꦭ꧀ꦲꦸꦱꦸꦭꦺꦱꦏꦠꦼꦩ꧀ꦧꦸꦁ*ꦮꦗ*ꦏꦁꦲꦂꦠꦶꦤꦺꦮꦼꦱꦶꦏꦁꦠꦸꦮ꧉ꦩꦸꦩ꧀ꦥꦔꦠꦏꦺꦮꦗꦤ꧀ꦲꦏꦺꦃꦠꦶꦤꦼꦩꦸꦲꦤꦲꦶꦁꦠ꧀ꦭꦠꦃꦗꦮꦭꦤ꧀ꦱꦻꦴꦧꦼꦔꦺꦱꦂꦠꦠ꧀ꦭꦠꦃꦢꦺꦴꦚ꧉ꦲꦶꦁꦧꦱꦩꦼꦭꦪꦸꦮꦗꦤ꧀ꦩꦶꦱꦸꦮꦸꦂꦏꦫꦤ꧀ꦗꦺꦤꦺꦁ*ꦏꦸꦮꦭꦶ*꧉ꦱꦩꦺꦴꦤꦺꦴꦲꦸꦒꦏꦸꦮꦭꦶꦲꦤꦲꦶꦁꦠ꧀ꦭꦠꦃꦗꦮꦭꦸꦮꦶꦃꦩꦶꦱꦸꦮꦸꦂꦏꦫꦤ꧀ꦥꦚ꧀ꦕꦶꦲꦸꦠꦮꦥꦶꦫꦤ꧀ꦠꦶꦮꦢꦃꦏꦁꦢꦶꦒꦮꦺꦱꦏꦊꦩꦃ꧉

꧋ꦮꦗꦤ꧀ꦩꦻꦴꦲꦸꦒ"ꦥꦁꦒꦺꦴꦫꦺꦔꦤ꧀"꧉ꦲꦶꦁꦱꦗꦼꦫꦺꦴꦤꦶꦁꦧꦱꦆꦁꦒꦿꦶꦱ꧀ꦭꦤ꧀ꦲꦶꦁꦢꦺꦴꦚꦏꦸꦭꦺꦴꦤ꧀ꦩꦶꦱꦸꦮꦸꦂꦏꦫꦤ꧀ꦗꦼꦤꦼꦁ*ꦮꦺꦴꦏ꧀*ꦏꦁꦲꦱꦭꦺꦱꦏꦧꦱꦩꦤ꧀ꦢꦫꦶꦤ꧀꧉
ꦠꦺꦥ꧀ꦭꦺꦴꦏ꧀

꧋**ꦠꦺꦥ꧀ꦭꦺꦴꦏ꧀**ꦲꦶꦏꦸꦥꦶꦫꦤ꧀ꦠꦶꦏꦁꦒꦺꦴꦥꦼꦥꦢꦁꦎꦩꦃꦫꦶꦏꦭꦗꦩꦤ꧀ꦢꦸꦫꦸꦁꦲꦤꦭꦶꦱ꧀ꦠꦿꦶꦏ꧀꧉ꦤꦭꦶꦏꦢꦸꦫꦸꦁꦲꦤꦭꦶꦱ꧀ꦠꦿꦶꦏ꧀ꦠꦺꦥ꧀ꦭꦺꦴꦏ꧀ꦲꦶꦏꦸꦥꦶꦫꦤ꧀ꦠꦶꦏꦁꦮꦶꦒꦠꦶꦲꦶꦁꦮꦪꦃꦮꦼꦔꦶ꧉ꦠꦺꦥ꧀ꦭꦺꦴꦏ꧀ꦫꦕꦏꦺꦢꦶꦒꦮꦺꦱꦏꦧꦺꦴꦠꦺꦴꦭ꧀ꦏꦁꦢꦶꦲꦶꦱꦶꦭꦺꦔꦒꦱ꧀(ꦧꦱꦆꦤ꧀ꦝꦺꦴꦤꦺꦱꦶꦪꦊꦔꦠꦤꦃ)꧈ꦭꦤ꧀ꦢꦶꦮꦺꦤꦺꦲꦶꦱꦸꦩ꧀ꦧꦸ꧉ꦥꦢꦔꦺꦭꦩ꧀ꦥꦸꦠꦺꦩ꧀ꦥ꧀ꦭꦺꦴꦏ꧀ꦧꦶꦱꦢꦶꦲꦠꦸꦂꦏꦤ꧀ꦛꦶꦩꦸꦠꦺꦂꦠꦺꦴꦩ꧀ꦧꦺꦴꦭ꧀ꦏꦁꦒꦺꦴꦩꦸꦁꦒꦃꦩꦸꦢꦸꦤꦏꦺꦱꦸꦩ꧀ꦧꦸꦤꦺ꧉ꦠꦺꦥ꧀ꦭꦺꦴꦏ꧀ꦲꦸꦒꦢꦶꦗꦁꦏꦼꦥꦶꦔꦁꦒꦺꦴꦱꦼꦩ꧀ꦥꦿꦺꦴꦁꦱꦏꦧꦲꦤ꧀ꦏꦕꦱꦸꦥꦪꦒꦼꦤꦶꦲꦺꦴꦫꦏꦼꦤꦲꦔꦶꦤ꧀‌꧈ꦱꦭꦶꦪꦤꦺꦲꦶꦏꦸꦲꦸꦒꦢꦶꦮꦺꦤꦺꦲꦶꦕꦤ꧀ꦛꦺꦴꦭꦤ꧀ꦱꦸꦥꦪꦒꦩ꧀ꦥꦁꦲꦁꦒꦺꦴꦤꦺꦩꦱꦁꦆꦁꦒꦼꦧꦾꦺꦴꦒ꧀꧉ꦠꦺꦥ꧀ꦭꦺꦴꦏ꧀ꦲꦶꦁꦗꦩꦤ꧀ꦱꦲꦶꦏꦶꦮꦶꦱ꧀ꦫꦝꦲꦫꦁꦢꦶꦠꦼꦩꦺꦴꦤꦶ꧈ꦲꦩꦂꦒꦮꦶꦱ꧀ꦲꦏꦺꦃꦥꦶꦫꦤ꧀ꦠꦶꦏꦁꦒꦺꦴꦥꦼꦥꦢꦁꦏꦁꦲꦮꦸꦗꦸꦣ꧀ꦌꦭꦺꦏ꧀ꦠꦿꦺꦴꦤꦶꦏ꧀꧈

## ꦲꦸꦒꦢꦼꦊꦁꦔꦼꦤ꧀
*ꦱꦼꦤ꧀ꦛꦶꦂ
*ꦥꦺꦠꦿꦺꦴꦩꦏ꧀ꦱ꧀
ꦫꦺꦏ꧀ꦒꦱ꧀

[250px|thumb|ꦫꦺꦏ꧀ꦒꦱ꧀ꦩꦼꦂꦏ꧀[ꦗ꦳ꦶꦥ꧀ꦥꦺꦴ꧈꧇꧑꧙꧖꧘꧇]]
꧋**ꦫꦺꦏ꧀ꦒꦱ꧀**ꦪꦲꦶꦏꦸꦗꦶꦤꦶꦱꦶꦁꦥꦶꦫꦤ꧀ꦠꦶꦕꦶꦭꦶꦏ꧀ꦏꦁꦒꦺꦴꦔꦱꦶꦭꦏꦺꦒꦼꦤꦶ꧈ꦔꦁꦒꦺꦴꦧꦲꦤ꧀ꦧꦏꦂꦊꦔꦲꦸꦠꦮꦒꦱ꧀꧉ꦏꦁꦒꦺꦴꦔꦱꦶꦭꦏꦺꦥ꧀ꦭꦼꦠꦶꦏꦤ꧀ꦒꦼꦤꦶꦲꦸꦩꦸꦩꦺꦩꦶꦒꦸꦤꦏꦏꦺꦧꦠꦸꦫꦺꦏ꧀ꦏꦁꦢꦶꦒꦺꦱꦿꦺꦏꦏꦺꦩꦫꦁꦧꦫꦁꦭꦶꦪꦏꦁꦏꦱꦧ꧀‌꧈ꦭꦤ꧀ꦲꦶꦁꦗꦩꦤ꧀ꦱꦲꦶꦏꦶꦲꦸꦒꦲꦤꦏꦁꦩꦶꦒꦸꦤꦏꦏꦺꦥꦶꦫꦤ꧀ꦠꦶꦌꦭꦺꦏ꧀ꦠꦿꦶꦏ꧀ꦏꦁꦒꦺꦴꦔꦱꦶꦭꦏꦺꦥ꧀ꦭꦼꦠꦶꦏꦤ꧀ꦒꦼꦤꦶ꧉ꦒꦼꦝꦺꦤꦺꦒꦼꦤꦶꦲꦸꦩꦸꦩꦺꦧꦶꦱꦢꦶꦲꦠꦸꦂꦱꦲꦺꦁꦒꦲꦺꦴꦫꦩ꧀ꦧꦼꦧꦪꦤꦶ꧉

## ꦲꦸꦒꦢꦼꦊꦁꦔꦼꦤ꧀
*ꦫꦺꦏ꧀
*ꦈꦥꦼꦠ꧀
ꦒꦿꦗꦶ

꧋**ꦒꦿꦗꦶ**ꦲꦸꦠꦮ**ꦒꦽꦗꦶ**ꦪꦲꦶꦏꦸꦥꦶꦫꦤ꧀ꦠꦶꦏꦁꦏꦁꦒꦺꦴꦔꦼꦛꦺꦴꦏ꧀ꦧꦫꦁꦏꦁꦲꦠꦺꦴꦱ꧀ꦏꦪꦠꦏꦪꦸ꧈ꦮꦼꦱꦶ꧈ꦭꦤ꧀ꦥꦿꦭꦺꦴꦤ꧀꧉ꦱꦏꦮꦸꦗꦸꦢꦺꦒꦿꦗꦶꦢꦶꦧꦺꦢꦏꦏꦺꦱꦏꦩꦸꦥꦔꦠꦺꦪꦲꦶꦏꦸ:

#ꦒꦿꦗꦶꦏꦪꦸꦪꦲꦶꦏꦸꦒꦿꦗꦶꦏꦁꦏꦁꦒꦺꦴꦔ꧀ꦒꦿꦗꦶꦒꦺꦴꦭꦺꦴꦔꦤꦺꦏꦪꦠꦏꦪꦸꦗꦠꦶ꧈ꦩꦲꦺꦴꦤꦶ꧈ꦏꦺꦭꦥ꧈ꦭꦤ꧀ꦫꦤ꧀ꦢꦸ꧉

#ꦒꦿꦗꦶꦮꦼꦱꦶꦪꦲꦶꦏꦸꦒꦿꦗꦶꦏꦁꦏꦁꦒꦺꦴꦔ꧀ꦒꦿꦗꦶꦧꦫꦁꦏꦁꦲꦶꦱꦶꦃꦔꦤ꧀ꦢꦸꦁꦮꦼꦱꦶ꧈ꦮꦗ꧈ꦏꦸꦤꦶꦔꦤ꧀ꦭꦤ꧀ꦠꦼꦩ꧀ꦧꦒ꧈ꦭꦺꦴꦒꦩ꧀

thumb|300px|right|ꦱꦭꦃꦱꦶꦗꦶꦤꦺꦗꦶꦤꦶꦱ꧀ꦒꦿꦗꦶ

꧋ꦮꦸꦗꦸꦢꦺꦒꦿꦗꦶꦩꦶꦤꦁꦏꦩꦸꦥꦔꦠꦺꦲꦤꦥꦶꦫꦁꦥꦶꦫꦁꦮꦂꦤ꧉ꦱꦭꦃꦱꦶꦗꦶꦤꦺꦏꦪꦠꦒꦿꦗꦶꦏꦁꦲꦶꦱꦶꦃꦔ꧀ꦒꦸꦤꦏꦏꦺꦠꦔꦤ꧀ꦏꦁꦏꦼꦂꦗꦎꦠꦺꦴꦠ꧀ꦭꦤ꧀ꦥꦶꦏꦶꦫꦤ꧀꧈ꦧꦚ꧀ꦗꦸꦂꦲꦤꦱꦭꦃꦱꦶꦗꦶꦤꦺꦒꦿꦗꦶꦏꦁꦢꦸꦮꦺꦠꦼꦤꦒꦭꦶꦪꦤꦺꦏꦁꦏꦸꦮꦠ꧀ꦭꦤ꧀ꦧꦶꦱꦏꦁꦒꦺꦴꦔ꧀ꦒꦿꦗꦶꦮꦶꦠ꧀꧉
ꦗꦒꦿꦒ꧀

꧋**ꦗꦒꦿꦒ꧀**ꦲꦸꦠꦮꦏꦫꦤ꧀**ꦱ꧀ꦠꦤ꧀ꦢꦂ**꧈ꦲꦸꦠꦮ**ꦗꦒꦔꦤ꧀**ꦲꦸꦠꦮ**ꦗꦺꦒꦺꦴꦭ꧀**ꦪꦲꦶꦏꦸꦥꦶꦫꦤ꧀ꦠꦶꦠꦸꦩꦿꦥ꧀ꦥꦶꦠ꧀ꦲꦸꦠꦮꦥꦶꦠ꧀ꦩꦺꦴꦤ꧀ꦠꦺꦴꦂꦏꦁꦒꦺꦴꦚ꧀ꦗꦒꦱꦸꦥꦪꦲꦺꦴꦫꦫꦸꦧꦸꦃꦤꦭꦶꦏꦤꦺꦲꦺꦴꦫꦢꦶꦱꦺꦤ꧀ꦝꦺꦏꦏꦺꦩꦫꦁꦧꦫꦁꦭꦶꦪꦲꦸꦠꦮꦢꦶꦕꦼꦏꦼꦭ꧀ꦢꦺꦤꦶꦁꦩꦤꦸꦁꦱ꧉ꦥꦶꦫꦤ꧀ꦠꦶꦲꦶꦏꦶꦠꦶꦤꦼꦩꦸꦢꦺꦤꦶꦁꦗꦺꦴꦱꦺꦥ꧀ꦲ꧀ꦥꦻꦴꦭ꧀ꦠꦿꦼꦄꦼꦤ꧀‌꧈ꦫꦩꦤꦺꦩꦤ꧀ꦠꦤ꧀ꦒꦸꦧꦼꦂꦤꦸꦂꦭꦺꦴꦈꦮꦶꦱꦶꦪꦤ꧈ꦄꦩꦺꦫꦶꦏ꧈ꦢꦮ꦳ꦺꦠꦿꦼꦄꦼꦤ꧀꧈ꦗꦒꦿꦒ꧀ꦫꦕꦏꦺꦏꦒꦮꦺꦱꦏꦮꦺꦱꦶꦲꦸꦠꦮꦮꦗꦢꦶꦥꦱꦁꦲꦤꦲꦶꦁꦫꦒꦔꦤ꧀ꦭꦤ꧀ꦫꦕꦏꦺꦧꦶꦱꦢꦶꦠꦼꦏꦸꦏ꧀‌꧈ꦧꦶꦱꦤꦥꦏ꧀ꦲꦶꦁꦊꦩꦃꦤꦭꦶꦏꦲꦺꦴꦫꦢꦶꦲꦁꦒꦺꦴ꧉ꦧꦶꦪꦱꦤꦺꦏꦥꦱꦁꦱꦶꦁꦱꦶꦱꦶꦃꦠꦼꦔꦃꦲꦸꦠꦮꦩ꧀ꦧꦸꦫꦶꦥꦶꦠ꧀ꦲꦸꦠꦮꦥꦶꦠ꧀ꦩꦺꦴꦤ꧀ꦠꦺꦴꦂ꧈ꦱꦤꦗꦤ꧀ꦲꦸꦒꦲꦤꦱꦶꦁꦢꦶꦥꦱꦁꦲꦶꦁꦫꦺꦴꦢꦔꦉꦥ꧀꧉

꧋ꦗꦶꦤꦶꦱ꧀ꦗꦒꦿꦒ꧀ꦥꦶꦠ꧀ꦲꦸꦠꦮꦗꦒꦿꦒ꧀ꦥꦶꦠ꧀ꦩꦺꦴꦤ꧀ꦠꦺꦴꦂꦲꦤꦠꦫꦭꦶꦪ:ꦗꦒꦿꦒ꧀ꦩꦶꦫꦶꦁꦱꦶꦁꦢꦶꦥꦱꦁꦱꦱꦶꦱꦶꦃ꧈ꦭꦤ꧀ꦗꦒꦿꦒ꧀ꦗꦼꦗꦼꦒ꧀ꦱꦶꦁꦢꦶꦥꦱꦁꦲꦶꦁꦔꦶꦱꦺꦴꦂꦱꦸꦥꦪꦥꦶꦠ꧀ꦧꦶꦱꦩꦢꦺꦒ꧀ꦗꦼꦗꦼꦒ꧀ꦭꦤ꧀ꦫꦺꦴꦢꦤꦺꦧꦶꦱꦩꦸꦧꦼꦁ꧉

## ꦒ꧀ꦭꦢꦿꦶ 

file:Integrated kickstand.JPG|ꦗꦒꦿꦒ꧀ꦩꦶꦫꦶꦁ
file:1977 Nikishi International.jpg|ꦗꦒꦿꦒ꧀ꦗꦼꦗꦼꦒ꧀
ꦏ꧀ꦭꦱ

꧋**ꦏ꧀ꦭꦱ**ꦪꦲꦶꦏꦸꦥꦶꦫꦤ꧀ꦠꦶꦏꦁꦒꦺꦴꦭꦺꦩꦺꦏ꧀ꦤꦭꦶꦏꦔ꧀ꦭꦺꦏꦂ꧈ꦗꦒꦺꦴꦔꦤ꧀‌꧈ꦭꦺꦱꦺꦲꦤ꧀ꦲꦸꦠꦮꦠꦸꦫꦸꦏꦁꦏꦒꦮꦺꦱꦏꦥ꧀ꦭꦱ꧀ꦠꦶꦏ꧀꧈ꦩꦺꦤ꧀ꦝꦺꦴꦁ꧈ꦒꦺꦴꦝꦺꦴꦁꦥꦤ꧀ꦝꦤ꧀꧈ꦲꦸꦠꦮꦥꦼꦚ꧀ꦗꦭꦶꦤ꧀ꦏꦁꦢꦶꦫꦗꦸꦠ꧀ꦔꦤ꧀ꦠꦶꦲꦮꦔꦸꦤ꧀ꦏꦺꦴꦛꦏ꧀꧈ꦲꦤꦲꦸꦒꦱꦶꦁꦢꦶꦒꦮꦺꦱꦏꦧ꧀ꦭꦫꦏ꧀(ꦒꦺꦴꦝꦺꦴꦁꦏ꧀ꦭꦥ)꧉ꦏ꧀ꦭꦱꦲꦸꦒꦲꦱꦿꦶꦁꦢꦶꦒꦮꦩꦤꦮꦲꦉꦥ꧀ꦥ꧀ꦭꦼꦱꦶꦫꦤ꧀ꦱꦏꦸꦭꦮꦂꦒ꧉ꦥ꧀ꦭꦼꦱꦶꦂꦩꦼꦚꦁꦥꦱꦶꦱꦶꦂ꧈ꦒꦸꦤꦸꦁ꧈ꦠꦩꦤ꧀‌꧈ꦭꦤ꧀ꦥꦁꦒꦺꦴꦤꦤ꧀ꦥ꧀ꦭꦼꦱꦶꦂꦭꦶꦪꦤ꧀
ꦏꦭꦺꦴ

thumb|200px|ꦏꦭꦺꦴꦏꦁꦢꦶꦒꦮꦺꦱꦏꦱꦶꦫꦠꦤ꧀ꦥꦿꦶꦁ
꧋**ꦏꦭꦺꦴ**ꦪꦲꦶꦏꦸꦥꦶꦫꦤ꧀ꦠꦶꦏꦁꦲꦤꦲꦶꦁꦥꦮꦺꦴꦤ꧀ꦭꦤ꧀ꦢꦸꦮꦺꦤꦶꦩꦸꦩ꧀ꦥꦁꦒꦠ꧀ꦏꦁꦒꦺꦴꦩꦺꦫꦺꦱ꧀ꦲꦩ꧀ꦥꦱ꧀ꦏ꧀ꦭꦥꦏꦁꦒꦺꦴꦔꦱꦶꦭꦏꦺꦱꦤ꧀ꦠꦼꦤ꧀꧉ꦮꦸꦗꦸꦢꦺꦏꦭꦺꦴꦪꦲꦶꦏꦸꦱꦼꦠꦼꦔꦃꦧꦸꦤ꧀ꦢꦼꦂꦭꦤ꧀ꦕꦼꦏꦸꦁ꧉ꦏꦭꦺꦴꦢꦶꦒꦮꦺꦔꦁꦒꦺꦴꦧꦲꦤ꧀ꦲꦸꦠꦩꦥꦿꦶꦁꦏꦁꦢꦶꦱꦶꦫꦠ꧀ꦕꦶꦭꦶꦏ꧀ꦕꦶꦏ꧀ꦭꦶꦏ꧀ꦭꦤ꧀ꦢꦶꦲꦚꦩ꧀꧈ꦏꦭꦺꦴꦲꦸꦒꦧꦶꦱꦢꦶꦒꦮꦺꦱꦏꦥ꧀ꦭꦱ꧀ꦠꦶꦏ꧀꧈ꦮꦼꦱꦶꦭꦤ꧀ꦄꦭ꧀ꦩꦸꦤꦶꦪꦸꦩ꧀꧉
ꦠꦩ꧀ꦥꦃ

thumb|200px|ꦠꦩ꧀ꦥꦃ
꧋**ꦠꦩ꧀ꦥꦃ**ꦪꦲꦶꦏꦸꦥꦶꦫꦤ꧀ꦠꦶꦏꦁꦒꦺꦴꦤꦥꦺꦤꦶꦲꦸꦠꦮꦔꦶꦠꦺꦫꦶꦧꦼꦫꦱ꧀ꦭꦤ꧀ꦧꦶꦱꦲꦸꦒꦢꦶꦩꦸꦩ꧀ꦥꦔꦠꦏꦺꦏꦁꦒꦺꦴꦩꦺꦥꦺꦏꦿꦸꦥꦸꦏ꧀꧉ꦠꦩ꧀ꦥꦃꦏꦒꦮꦺꦱꦏꦥꦿꦶꦁꦏꦁꦮꦶꦱ꧀ꦢꦶꦱꦶꦫꦠ꧀ꦭꦤ꧀ꦢꦶꦲꦚꦩ꧀ꦱꦂꦠꦮꦸꦗꦸꦢꦺꦧꦸꦤ꧀ꦢꦼꦂ꧉ꦲꦶꦁꦧꦱꦆꦤ꧀ꦝꦺꦴꦤꦺꦱꦶꦪꦱꦺꦴꦏ꧀ꦢꦶꦲꦫꦤꦶ**ꦤꦩ꧀ꦥꦃ**꧉
ꦏꦼꦥꦾꦏ꧀

꧋**ꦏꦼꦥꦾꦏ꧀**ꦲꦶꦏꦸꦥꦶꦫꦤ꧀ꦠꦶꦒꦩꦼꦭꦤ꧀ꦗꦮꦏꦁꦢꦶꦲꦼꦁꦒꦺꦴꦣꦭꦁꦲꦶꦁꦥꦒꦼꦭꦫꦤ꧀ꦮꦪꦁ꧉ꦥꦶꦫꦤ꧀ꦠꦶꦲꦶꦏꦶꦢꦶꦒꦮꦺꦱꦏꦠꦺꦴꦱꦤ꧀꧈ꦮꦶꦭꦃꦲꦼꦫꦕꦏꦺꦲꦤ꧇꧓꧇꧈ꦫꦠꦫꦠꦢꦮꦤꦺꦏꦶꦫꦏꦶꦫ꧇꧑꧕꧇ꦕꦩꦭꦤ꧀ꦭꦺꦧꦂ꧇꧑꧐꧇ꦕꦩ꧉ꦏꦼꦥꦾꦏ꧀ꦲꦶꦏꦸꦢꦶꦒꦤ꧀ꦠꦸꦁꦲꦶꦁꦱꦶꦱꦶꦃꦚ꧀ꦗꦧꦏꦺꦴꦛꦏ꧀ꦭꦤ꧀ꦢꦶꦠꦧꦸꦃꦢꦺꦤꦶꦁꦢꦭꦁꦔꦁꦒꦺꦴꦖꦼꦩ꧀ꦥꦭꦏꦁꦢꦶꦗꦼꦥꦶꦠ꧀ꦲꦶꦁꦢꦿꦶꦗꦶꦱꦶꦏꦶꦭ꧀ꦢꦭꦁ꧉

## ꦥ꦳ꦸꦁꦱꦶ
꧋ꦥ꦳ꦸꦁꦱꦶꦲꦸꦠꦩꦥꦶꦫꦤ꧀ꦠꦶꦲꦶꦏꦶꦏꦁꦒꦺꦴꦔꦺꦠꦺꦴ'ꦄꦏꦺꦱ꧀ꦮꦫꦱ꧀ꦮꦫꦏ꦳ꦱ꧀ꦲꦸꦒꦏꦢꦁꦏꦁꦒꦺꦴꦠꦤ꧀ꦢꦠꦤ꧀ꦢꦠꦶꦤꦼꦤ꧀ꦠꦸꦏꦁꦒꦺꦴꦤꦪꦒ꧉

꧋ꦠꦧꦸꦲꦤ꧀ꦏꦼꦥꦾꦏ꧀ꦫꦕꦏꦺꦏꦫꦤ꧀ꦏꦼꦥꦾꦏꦤ꧀꧉
ꦱꦶꦏꦠ꧀

꧋**ꦱꦶꦏꦠ꧀**ꦲꦶꦏꦸꦏꦊꦧꦸꦱꦭꦃꦱꦶꦗꦶꦥꦶꦫꦤ꧀ꦠꦶꦏꦁꦒꦺꦴꦉꦉꦱꦶꦏ꧀꧈ꦱꦶꦏꦠ꧀ꦲꦶꦏꦸꦏꦭꦺꦧꦸꦥꦶꦫꦤ꧀ꦠꦶꦏꦁꦠꦤ꧀ꦱꦃꦮꦶꦒꦠꦶꦧꦔꦼꦠ꧀ꦏꦁꦒꦺꦴꦗꦤ꧀ꦩꦩꦤꦸꦁꦱ꧈ꦭꦶꦤꦸꦮꦶꦃꦏꦁꦒꦺꦴꦔꦽꦱꦶꦏꦶꦱꦼꦩ꧀ꦧꦫꦁꦏꦁꦥꦼꦂꦭꦸꦣꦶꦉꦱꦶꦏꦶ꧉ꦗꦶꦤꦶꦱ꧀ꦱꦶꦏꦠ꧀ꦲꦶꦏꦸꦲꦤꦠꦼꦭꦸ꧈ꦏꦪꦠ:
*ꦱꦶꦏꦠ꧀ꦲꦸꦤ꧀ꦠꦸ
*ꦱꦶꦏꦠ꧀ꦏꦸꦩ꧀ꦧꦲꦤ꧀
*ꦱꦶꦏꦠ꧀ꦠꦺꦏꦼꦭ꧀

## ꦱꦗꦫꦃ
꧋ꦱꦶꦏꦠ꧀ꦲꦸꦤ꧀ꦠꦸꦲꦶꦏꦸꦏꦭꦺꦧꦸꦥꦶꦫꦤ꧀ꦠꦶꦏꦁꦮꦶꦒꦠꦶꦧꦔꦼꦠ꧀ꦏꦁꦒꦺꦴꦗꦒꦏꦺꦱꦺꦲꦠꦤ꧀‌꧈ꦩ꧀ꦭꦶꦒꦶꦤꦺꦏꦺꦱꦺꦲꦠꦤ꧀ꦒꦿꦺꦴꦁꦒꦺꦴꦔꦤ꧀ꦕꦁꦏꦼꦩ꧀꧉ꦠꦼꦩ꧀ꦠꦸꦤꦺꦱꦶꦏꦠ꧀ꦲꦸꦤ꧀ꦠꦸꦠꦼꦫꦸꦱ꧀ꦔꦭꦩꦶꦥꦼꦂꦏꦼꦩ꧀ꦧꦔꦤ꧀ꦢꦺꦱꦻꦤ꧀ꦲꦶꦁꦱꦧꦼꦤ꧀ꦗꦩꦤꦺ.

## ꦕꦛꦼꦠꦤ꧀ꦱꦸꦏꦸ
ꦄꦤ꧀ꦝ

250px|thumb|ꦄꦤ꧀ꦝ
꧋**ꦄꦤ꧀ꦝ**ꦪꦲꦶꦏꦸꦥꦶꦫꦤ꧀ꦠꦶꦏꦁꦒꦺꦴꦩꦸꦁꦒꦃꦩꦸꦢꦸꦤ꧀‌꧈ꦢꦶꦥꦱꦁꦗꦼꦗꦼꦒ꧀ꦲꦸꦠꦮꦩ꧀ꦩꦶꦫꦶꦁꦭꦤ꧀ꦲꦸꦩꦸꦩꦺꦧꦶꦱꦢꦶꦥꦶꦤ꧀ꦝꦃꦥꦶꦤ꧀ꦝꦃ꧉ꦄꦤ꧀ꦝꦫꦕꦏꦺꦢꦶꦒꦮꦺꦱꦏꦥꦿꦶꦁꦭꦤ꧀ꦲꦸꦒꦲꦤꦱꦶꦁꦏꦒꦮꦺꦱꦏꦄꦭꦸꦩꦸꦤꦶꦪꦸꦩ꧀꧉
ꦄꦤꦶꦄꦤꦶ

꧋**ꦄꦤꦶꦄꦤꦶ**ꦲꦶꦏꦸꦱꦶꦗꦶꦭꦢꦶꦁꦕꦶꦭꦶꦏ꧀ꦱꦶꦁꦢꦶꦲꦼꦁꦒꦺꦴꦩꦤꦺꦤ꧀ꦥꦫꦶ꧉ꦩꦮꦄꦤꦶꦄꦤꦶꦠꦁꦏꦺꦧꦸꦭꦶꦂꦥꦫꦶꦢꦶꦲꦶꦫꦶꦱ꧀ꦱꦶꦗꦶꦱꦶꦗꦶ꧈ꦢꦝꦶꦥꦿꦺꦴꦱꦺꦱ꧀ꦲꦶꦏꦶꦩꦼꦂꦭꦺꦴꦏꦏꦺꦲꦏꦺꦃꦒꦮꦺꦪꦤ꧀ꦭꦤ꧀ꦮꦼꦏ꧀ꦠꦸ꧈ꦤꦔꦶꦁꦏꦲꦸꦤ꧀ꦠꦸꦁꦔꦤꦺꦪꦲꦶꦏꦸ꧈ꦧꦺꦢꦏꦫꦺꦴꦩꦮꦱꦶꦗꦶꦄꦫꦶꦠ꧀꧈ꦲꦺꦴꦫꦏꦧꦺꦃꦠꦁꦏꦺꦏꦲꦶꦫꦶꦱ꧀꧈ꦢꦝꦶꦧꦸꦭꦶꦂꦱꦶꦁꦢꦸꦫꦸꦁꦩꦱꦏ꧀ꦲꦺꦴꦫꦩꦺꦭꦸꦏꦲꦶꦫꦶꦱ꧀꧉
ꦏꦺꦱꦺꦠ꧀

[right|thumb|ꦏꦺꦱꦺꦠ꧀ꦏꦁꦲꦤꦲꦶꦁꦔꦉꦥ꧀[ꦭꦮꦁ]]
꧋**ꦏꦺꦱꦺꦠ꧀**ꦥꦸꦤꦶꦏꦥꦶꦫꦤ꧀ꦠꦶꦲꦸꦠꦮꦶꦥꦶꦫꦤ꧀ꦠꦶꦏꦁꦒꦺꦔꦺꦱꦺꦠ꧀ꦲꦸꦠꦮꦶꦢꦸꦮꦺꦥꦶꦒꦸꦤꦤ꧀ꦏꦁꦒꦺꦔꦿꦼꦱꦶꦏꦶꦢꦶꦱꦫꦺꦱꦶꦏꦶꦭ꧀꧈ꦱꦼꦥꦠꦸꦲꦸꦠꦮꦶꦱꦿꦤ꧀ꦝꦭ꧀꧉ꦏꦺꦱꦺꦠ꧀ꦧꦶꦱꦢꦶꦒꦮꦺꦱꦏ꧀ꦮꦔꦸꦤ꧀ꦧꦲꦤ꧀ꦮꦸꦗꦸꦣ꧀ꦮꦂꦤ꧈ꦏꦪꦠ:ꦱꦼꦥꦼꦠ꧀ꦏ꧀ꦭꦥ꧈ꦥ꧀ꦭꦱ꧀ꦠꦶꦏ꧀꧈ꦏꦻꦤ꧀꧈ꦮꦗꦲꦶꦁꦏꦁꦢꦶꦥꦸꦤꦿꦤ꧀ꦏꦻꦢꦝꦺꦴꦱ꧀ꦱꦠꦸꦁꦒꦭ꧀ꦏꦱꦠꦸꦮꦤ꧀ꦲꦸꦒꦢꦸꦮꦺꦩꦸꦥꦔꦠ꧀

꧋ꦮꦸꦗꦸꦣ꧀ꦏꦺꦱꦺꦠ꧀ꦔꦭꦩꦶꦲꦫꦸꦧꦃꦮꦸꦗꦸꦣ꧀ꦢꦺꦤꦶꦁꦮꦔꦸꦤ꧀ꦮꦸꦗꦸꦣ꧀ꦲꦸꦠꦮꦧꦲꦤ꧀ꦲꦸꦠꦩꦲꦸꦒꦢꦶꦱꦻꦤ꧀ꦏꦁꦢꦶꦠꦩ꧀ꦥꦶꦭꦏꦺꦏꦁꦒꦺꦔꦼꦥꦱꦏꦺꦏꦭꦶꦪꦤ꧀ꦩꦺꦴꦢꦺꦭ꧀ꦏꦁꦤꦼꦩ꧀ꦧꦺꦢꦶꦧꦺꦠꦲꦏꦺꦢꦺꦤꦶꦁꦩꦱꦾꦏꦫꦠ꧀ꦭꦸꦩꦿꦲꦺ꧉ꦏꦺꦱꦺꦠ꧀ꦲꦸꦒꦔꦢꦲꦶꦮꦸꦗꦸꦢ꧀ꦥꦼꦱꦒꦶꦢꦮ꧈ꦧꦸꦤ꧀ꦢꦼꦂ꧈ꦲꦸꦠꦮꦮꦸꦗꦸꦣ꧀ꦭꦶꦪꦤꦺꦏꦁꦲꦸꦩꦸꦩ꧀꧉
ꦕꦺꦴꦮꦺꦏ꧀

꧉]]
ꦕꦶꦭꦶꦏ꧀]]

꧋**ꦕꦺꦴꦮꦺꦏ꧀**ꦲꦶꦏꦸꦥꦶꦫꦤ꧀ꦠꦶꦥꦮꦺꦴꦤ꧀ꦏꦁꦒꦺꦴꦔꦸꦭꦺꦒ꧀ꦱꦩ꧀ꦧꦼꦭ꧀ꦲꦸꦠꦮꦧꦸꦩ꧀ꦧꦸꦭꦶꦪꦤꦺ꧉ꦲꦶꦁꦆꦤ꧀ꦝꦺꦴꦤꦺꦱꦶꦪꦕꦺꦴꦮꦺꦏ꧀ꦭꦸꦩꦿꦲꦺꦏꦒꦮꦺꦱꦏꦮꦠꦸꦭꦤ꧀ꦏꦪꦸ꧉ꦲꦤꦲꦸꦒꦱꦗꦶꦤꦶꦱ꧀ꦕꦺꦴꦮꦺꦏ꧀ꦏꦁꦏꦒꦮꦺꦱꦏꦊꦩ꧀ꦥꦸꦁꦏꦁꦢꦶꦲꦺꦴꦧꦺꦴꦁ꧈ꦗꦼꦤꦼꦁꦔꦺꦭꦪꦃ꧉ꦱꦭꦶꦪꦤꦺꦏꦁꦒꦺꦴꦔꦸꦭꦺꦒ꧀ꦱꦩ꧀ꦧꦼꦭ꧀‌꧈ꦲꦶꦁꦥꦢꦺꦱꦤ꧀ꦭꦪꦃꦧꦶꦱꦲꦸꦒꦏꦁꦒꦺꦴꦥꦶꦫꦶꦁꦩꦔꦤ꧀꧈ꦕꦺꦴꦮꦺꦏ꧀ꦲꦏꦺꦃꦢꦶꦢꦺꦴꦭ꧀ꦲꦶꦁꦥꦱꦂꦥꦱꦂꦭꦤ꧀ꦲꦶꦁꦥꦸꦱꦠ꧀ꦏꦼꦫꦗꦶꦤꦤ꧀ꦒꦿꦧꦃ꧉ꦲꦶꦁꦢꦭꦤ꧀ꦲꦤ꧀ꦠꦫꦱꦼꦩꦫꦁꦩꦒꦼꦭꦁꦲꦏꦺꦃꦢꦶꦢꦒꦔꦏꦺꦕꦺꦴꦮꦺꦏ꧀ꦏꦁꦏꦒꦮꦺꦱꦏꦮꦠꦸꦒꦸꦤꦸꦁꦏꦁꦮꦼꦂꦤꦤꦺꦏ꧀ꦭꦮꦸꦏꦥꦫꦲꦶꦉꦁ꧉

## ꦲꦸꦒꦢꦼꦊꦁꦔꦼꦤ꧀
*ꦭꦸꦩ꧀ꦥꦁ
*ꦄꦭꦸ
*ꦲꦸꦊꦒ꧀ꦲꦸꦊꦒ꧀
ꦠꦱ꧀ꦧꦺꦃ

thumb|ꦠꦱ꧀ꦧꦶꦃ
꧋**ꦠꦱ꧀ꦧꦶꦃ**ꦪꦲꦶꦏꦸꦏꦒꦺꦴꦭꦺꦴꦁꦥꦶꦫꦤ꧀ꦠꦶꦏꦁꦢꦸꦮꦺꦩꦸꦥꦔꦠ꧀ꦩꦶꦪꦤ꧀ꦠꦸꦏꦁꦒꦺꦴꦥꦶꦫꦤ꧀ꦠꦶꦣ꧀ꦗ꦳ꦶꦏꦶꦂꦲꦸꦠꦮꦢꦺꦴꦔꦲꦶꦁꦄꦒꦩꦆꦱ꧀ꦭꦩ꧀꧉ꦠꦱ꧀ꦧꦺꦃꦧꦶꦱꦲꦸꦒꦏꦒꦺꦴꦭꦺꦴꦁꦲꦶꦁꦫꦺꦴꦱꦫꦶꦪꦺꦴꦏꦁꦢꦶꦒꦶꦤꦏꦏꦺꦲꦶꦁꦈꦩꦠ꧀ꦏꦿꦶꦱ꧀ꦠꦺꦤ꧀꧈ꦏꦁꦲꦸꦠꦩꦈꦩꦠ꧀ꦏꦠꦸꦭꦶꦏ꧀ꦫꦺꦴꦩ꧉ꦧꦶꦱꦲꦸꦒꦲꦢꦶꦢꦱꦂꦩꦭꦲꦸꦠꦮꦒꦤꦶꦠꦿꦶꦏꦁꦣꦶꦩꦸꦥꦔꦠꦏꦺꦲꦶꦁꦈꦩꦠ꧀ꦲꦶꦤ꧀ꦢꦸꦭꦤ꧀ꦧꦸꦢ꧉

꧋ꦮꦸꦗꦸꦣ꧀ꦠꦱ꧀ꦧꦺꦃꦧꦶꦱꦲꦸꦒꦏꦒꦮꦺꦱꦏꦮꦸꦗꦸꦣ꧀ꦧꦲꦤ꧀ꦏꦪꦠꦏꦪꦸ꧈ꦥ꧀ꦭꦱ꧀ꦠꦶꦏ꧀꧈ꦏꦕꦮꦶꦗꦶꦭꦤ꧀ꦮꦠꦸ꧈ꦲꦸꦒꦲꦤꦠꦱ꧀ꦧꦺꦃꦏꦁꦏꦒꦮꦺꦱꦏꦮꦶꦗꦶꦮꦶꦗꦶꦗ꦳ꦻꦠꦸꦤ꧀꧉ꦏꦁꦲꦸꦠꦮꦭꦤ꧀ꦲꦸꦩꦸꦩ꧀ꦠꦱ꧀ꦧꦺꦃꦕꦕꦲꦺꦏꦤ꧀ꦛꦶꦗꦸꦩ꧀ꦭꦃ꧇꧙꧙꧇ꦧ꧀ꦮꦶꦗꦶ꧉ꦲꦁꦏ꧇꧙꧙꧇ꦔ꧀ꦭꦩ꧀ꦧꦔꦏꦺ꧇꧙꧙꧇ꦄꦱ꧀ꦩꦄꦭ꧀ꦭꦃ꧉ꦱꦲꦠꦱ꧀ꦧꦺꦃꦲꦤꦏꦁꦲꦶꦱꦶ꧇꧓꧓꧇ꦲꦸꦠꦮ꧇꧑꧑꧇ꦮꦠꦸꦮꦠꦸꦮꦤ꧀ꦲꦸꦠꦮꦮꦶꦗꦶꦮꦶꦗꦶꦪꦤ꧀꧈

꧋ꦲꦶꦁꦩꦁꦱꦧꦶꦪꦺꦤ꧀ꦮꦶꦮꦶꦠ꧀ꦥꦚ꧀ꦗꦺꦧꦫꦤ꧀ꦄꦒꦩꦆꦱ꧀ꦭꦩ꧀‌꧈ꦥꦫꦈꦩꦠ꧀ꦆꦱ꧀ꦭꦩ꧀ꦔꦗꦶꦄꦱ꧀ꦩꦄꦱ꧀ꦩꦄꦭ꧀ꦭꦃꦏꦤ꧀ꦛꦶꦧꦶꦪꦤ꧀ꦠꦸꦲꦶꦁꦮꦠꦸꦮꦠꦸꦕꦶꦭꦶꦏ꧀ꦢꦼꦔꦤ꧀ꦧꦤ꧀ꦠꦸꦮꦤ꧀ꦧꦠꦸꦧꦠꦸꦏꦼꦫꦶꦏꦶꦭ꧀ꦕꦶꦭꦶꦏ꧀꧈ꦏꦫꦤꦩꦸꦲꦩ꧀ꦩꦢ꧀ꦩꦶꦒꦸꦤꦏꦏꦺ*ꦠꦱ꧀ꦧꦺꦃ*꧈ꦩꦏꦮꦸꦗꦸꦣ꧀ꦲꦶꦏꦶꦆꦁꦏꦻꦴꦩ꧀ꦮꦃꦲꦧꦶꦢꦶꦲꦔꦼꦥ꧀ꦥꦩ꧀ꦧꦫꦸꦮꦤ꧀ꦲꦶꦁꦈꦩꦠ꧀ꦆꦱ꧀ꦭꦩꦶ꧉
ꦈꦢꦫ

jmpl
꧋**ꦈꦢꦫ**ꦏꦸꦮꦶꦒꦼꦒꦪꦸꦠꦤꦺꦏꦫꦺꦴꦭꦥꦶꦱꦤ꧀ꦲꦠ꧀ꦩꦺꦴꦱ꧀ꦥ꦳ꦺꦂꦧꦸꦩꦶꦱꦶꦁꦔꦤ꧀ꦢꦸꦠ꧀ꦒꦱ꧀ꦲꦶꦁꦱꦲꦸꦧꦼꦔꦶꦁꦧꦸꦩꦶ꧉

## ꦢꦼꦊꦁꦲꦸꦒ
*ꦧꦚꦸ
*ꦱ꧀ꦮꦫ
*ꦄꦠ꧀ꦩꦺꦴꦱ꧀ꦥ꦳ꦺꦂ
*ꦈꦢꦫ (ꦌꦊꦩꦺꦤ꧀)
ꦕ꧀ꦭꦸꦫꦶꦠ꧀

thumb|right|200px|ꦕꦼꦭꦸꦫꦶꦠ꧀
꧋**ꦕ꧀ꦭꦸꦫꦶꦠ꧀**ꦪꦲꦶꦏꦸꦥꦶꦫꦤ꧀ꦠꦶꦏꦁꦏꦒꦮꦺꦱꦏꦮꦼꦱꦶꦏꦁꦢꦶꦥꦤ꧀ꦝꦺꦮꦸꦗꦸꦢ꧀ꦢꦺꦭꦤ꧀ꦝꦼꦥ꧀ꦭꦤ꧀ꦧꦲꦤ꧀ꦩ꧀ꦭꦶꦒꦶꦱꦏꦮꦼꦱꦶꦲꦸꦠꦮꦮꦗ꧉ꦮꦸꦗꦸꦢ꧀ꦕꦼꦭꦸꦫꦶꦠ꧀ꦏꦁꦩꦺꦩ꧀ꦥꦺꦂꦲꦫꦶꦠ꧀꧈ꦢꦶꦢꦼꦊꦁꦱꦏꦩꦸꦩ꧀ꦥꦔꦠ꧀ꦠꦺꦕꦼꦭꦸꦫꦶꦠ꧀ꦏꦫꦺꦴꦲꦫꦶꦠ꧀ꦥꦢꦏꦁꦒꦺꦴꦥꦶꦫꦤ꧀ꦠꦶꦠꦼꦠꦤꦺꦩ꧀ꦭꦤ꧀ꦱꦏ꧀ꦥꦤꦸꦁꦒꦭꦺ꧉ꦕꦼꦭꦸꦫꦶꦠ꧀ꦢꦸꦮꦺꦲꦮꦸꦗꦸꦣ꧀ꦩ꧀ꦭꦼꦁꦏꦸꦁꦏꦪꦮꦸꦭꦤ꧀ꦱꦧꦶꦠ꧀꧈ꦱꦼꦩꦤꦲꦸꦒꦮꦸꦗꦸꦢ꧀ꦲꦫꦶꦠ꧀ꦏꦫꦺꦴꦕ꧀ꦭꦸꦫꦶꦠ꧀ꦲꦶꦁꦠ꧀ꦭꦠꦃꦗꦮꦏꦒꦸꦤꦏꦏꦺꦥꦝ꧉ꦕꦼꦭꦸꦫꦶꦠ꧀ꦲꦤꦲꦶꦁꦠ꧀ꦭꦠꦃꦩꦢꦸꦫꦲꦸꦠꦩꦏꦁꦒꦺꦴꦕꦫꦺꦴꦏ꧀ꦲꦸꦠꦮꦏꦒꦺꦴꦭꦺꦴꦁꦲꦶꦁꦒꦩꦤ꧀ꦏꦁꦭꦤ꧀ꦝꦼꦥ꧀꧈

## ꦧꦸꦢꦪ
꧋ꦕ꧀ꦭꦸꦫꦶꦠ꧀ꦲꦸꦒꦏꦒꦺꦴꦭꦺꦴꦁꦥꦸꦱꦏꦏ꦳ꦱ꧀ꦱꦏꦱꦸꦏꦸꦩꦢꦸꦫ꧈ꦆꦤ꧀ꦝꦺꦴꦤꦺꦱꦶꦪꦭꦤ꧀ꦧꦶꦱꦢꦶꦩꦸꦩ꧀ꦥꦁꦒꦠꦏꦺꦏꦁꦒꦺꦴꦥꦸꦱꦏꦕꦫꦺꦴꦏ꧀꧈ꦥꦸꦱꦏꦲꦶꦏꦶꦮꦶꦱ꧀ꦩꦶꦱꦸꦮꦸꦂꦲꦤꦲꦶꦁꦠ꧀ꦭꦠꦃꦩꦢꦸꦫꦱꦏ꧀ꦏꦸꦧꦼꦁꦔꦺꦭꦤ꧀ꦮꦶꦱ꧀ꦩꦶꦱꦸꦮꦸꦂꦲꦶꦁꦠꦺꦴꦏꦺꦴꦃꦏꦤ꧀ꦛꦶꦗꦼꦤꦼꦁꦱꦏꦺꦫ꧉
ꦕꦶꦝꦸꦏ꧀

꧋**ꦕꦶꦝꦸꦏ꧀**ꦲꦸꦠꦮꦱꦶꦮꦸꦂ(ꦧꦱꦆꦤ꧀ꦝꦺꦴꦤꦺꦱꦶꦪ:*ꦒꦪꦸꦁ*)ꦲꦶꦏꦸꦥꦶꦫꦤ꧀ꦠꦶꦏꦁꦒꦺꦴꦚ꧀ꦗꦸꦥꦸꦏ꧀ꦧꦚꦸꦱꦏꦮꦢꦃꦧꦚꦸꦏꦪꦢꦺꦤꦺꦒꦼꦤ꧀ꦛꦺꦴꦁꦲꦸꦠꦮꦌꦩ꧀ꦧꦺꦂ꧉ꦕꦶꦝꦸꦏ꧀ꦧꦶꦱꦢꦶꦒꦮꦺꦱꦏꦧꦲꦤ꧀ꦥ꧀ꦭꦱ꧀ꦠꦶꦏ꧀‌꧈ꦤꦔꦶꦁꦏꦤ꧀ꦛꦶꦠꦿꦝꦶꦱꦶꦪꦺꦴꦤꦭ꧀ꦢꦶꦒꦮꦺꦱꦏꦧꦲꦤ꧀ꦧꦛꦺꦴꦏ꧀ꦏ꧀ꦭꦥꦱꦶꦁꦢꦶꦮꦺꦤꦺꦲꦶꦒꦒꦁ꧉

## ꦫꦺꦥ꦳ꦺꦫꦺꦤ꧀ꦱꦶ
ꦱꦼꦩ꧀ꦥꦿꦶꦠꦤ꧀

250px|thumb|ꦱꦼꦩ꧀ꦥꦿꦶꦠꦤ꧀
꧋**ꦱꦼꦩ꧀ꦥꦿꦶꦠꦤ꧀**ꦪꦲꦶꦏꦸꦥꦶꦫꦤ꧀ꦠꦶꦕꦶꦭꦶꦏ꧀ꦱꦏꦏꦪꦸ꧈ꦥ꧀ꦭꦱ꧀ꦠꦶꦏ꧀꧈ꦭꦺꦴꦒꦩ꧀ꦲꦸꦠꦮꦏꦁꦱꦼꦗꦼꦤꦶꦱ꧀‌꧈ꦏꦁꦧꦶꦱꦩꦸꦤꦶ(ꦔꦼꦠꦺꦴꦏꦏꦺꦱꦸꦮꦫ)ꦤꦭꦶꦏꦢꦶꦱꦼꦧꦸꦭ꧀꧈ꦭꦸꦩꦿꦲꦺꦱꦼꦩ꧀ꦥꦿꦶꦠꦤ꧀ꦮꦸꦗꦸꦢꦺꦭꦺꦴꦚ꧀ꦗꦺꦴꦁꦭꦤ꧀ꦢꦸꦮꦺꦧꦺꦴꦭꦺꦴꦔꦤ꧀ꦕꦶꦭꦶꦏ꧀ꦲꦶꦁꦱꦶꦱꦶꦃꦤ꧀ꦢꦸꦮꦸꦂꦏꦁꦒꦺꦴꦔꦺꦴꦧꦲꦏꦺꦲꦮꦤꦭꦶꦏꦱꦼꦩ꧀ꦥꦿꦶꦠꦤ꧀ꦢꦶꦱꦼꦧꦸꦭ꧀꧈ꦥꦶꦫꦤ꧀ꦠꦶꦆꦏꦶꦧꦶꦱꦩꦸꦤꦶꦲꦩꦂꦒꦤꦭꦶꦏꦤꦺꦢꦶꦱꦼꦴꦧꦸꦭ꧀ꦲꦭꦶꦫꦤ꧀ꦲꦮꦧꦏꦭ꧀ꦥꦶꦱꦃꦢꦺꦤꦶꦁꦥ꧀ꦭꦠ꧀ꦠꦶꦥꦶꦱ꧀ꦲꦶꦁꦱꦼꦩ꧀ꦥꦿꦶꦠꦤ꧀‌꧈ꦭꦤ꧀ꦱꦧꦚ꧀ꦗꦸꦫꦺꦲꦮꦲꦶꦏꦸꦩꦻꦴꦧꦚ꧀ꦗꦸꦂꦒꦼꦱꦿꦼꦏꦤ꧀ꦭꦤ꧀ꦒꦮꦺꦱꦸꦮꦫ꧉

꧋ꦭꦸꦩꦿꦲꦺꦱꦼꦩ꧀ꦥꦿꦶꦠꦤ꧀ꦝꦶꦪꦸꦤꦺꦏꦏꦺꦏꦤ꧀ꦛꦶꦢꦶꦱꦼꦧꦸꦭ꧀ꦕꦁꦏꦼꦩ꧀꧉ꦤꦔꦶꦁꦲꦶꦁꦱꦼꦥꦸꦂꦏ꧀ꦭꦸꦛꦸꦏ꧀ꦭꦤ꧀ꦲꦶꦁꦏꦥꦭ꧀ꦲꦸꦮꦧ꧀ꦲꦸꦒꦢꦶꦥꦱꦔꦶꦥꦶꦫꦤ꧀ꦠꦶꦏꦁꦧꦶꦱꦔꦱꦶꦭꦏꦺꦱꦸꦮꦫꦏꦤ꧀ꦛꦶꦥꦿꦶꦤ꧀ꦱꦶꦥ꧀ꦏꦼꦂꦗꦥꦝꦱꦼꦩ꧀ꦥꦿꦶꦠꦤ꧀꧈ꦧꦏꦸꦭ꧀ꦥꦔꦤꦤ꧀ꦏꦁꦗꦼꦤꦼꦁꦔꦺ*ꦥꦸꦛꦸ*ꦲꦸꦒꦩꦶꦒꦸꦤꦏꦏꦺꦥꦶꦫꦤ꧀ꦠꦶꦏꦪꦢꦺꦤꦺꦱꦼꦩ꧀ꦥꦿꦶꦠꦤ꧀ꦏꦁꦠꦤ꧀ꦱꦃꦩꦸꦤꦶꦲꦩꦂꦒꦢꦶꦱꦼꦧꦸꦭ꧀ꦔꦁꦒꦸꦈꦮꦧ꧀ꦱꦏꦥꦚ꧀ꦕꦶꦢꦒꦔꦤꦺ꧉
jmpl|166x166px

## ꦥꦶꦒꦸꦤꦤꦺꦱꦼꦩ꧀ꦥꦿꦶꦠꦤ꧀
꧋ꦱꦼꦩ꧀ꦥꦿꦶꦠꦤ꧀ꦲꦸꦩꦸꦩ꧀ꦢꦶꦁꦒꦺꦴꦢꦺꦤꦶꦁꦮꦱꦶꦠ꧀ꦠꦤ꧀ꦝꦶꦔꦤ꧀ꦲꦸꦭꦃꦫꦒꦩꦶꦤꦁꦏꦄꦧꦄꦧꦏꦁꦒꦺꦴꦄꦠ꧀ꦭꦶꦠ꧀ꦏꦁꦭꦒꦶꦠꦤ꧀ꦝꦶꦁ꧉ꦥꦸꦭꦶꦱꦶꦲꦸꦒꦩꦶꦒꦸꦤꦏꦏꦺꦱꦼꦩ꧀ꦥꦿꦶꦠꦤ꧀ꦏꦁꦒꦺꦴꦥꦫꦶꦁꦄꦧꦄꦧꦩꦫꦁꦮꦺꦴꦁꦏꦁꦭꦶꦮꦠ꧀ꦲꦶꦁꦢꦭꦤ꧀꧈

꧋ꦠꦸꦩꦿꦥꦺꦥꦿꦩꦸꦏꦭꦤ꧀ꦱꦫꦝꦝꦸ꧈ꦱꦼꦩ꧀ꦥꦿꦶꦠꦤ꧀ꦲꦸꦒꦏꦁꦒꦺꦴꦥꦶꦫꦤ꧀ꦠꦶꦮꦼꦤꦼꦃꦄꦧꦄꦧꦭꦤ꧀ꦏꦶꦫꦶꦩ꧀ꦱꦤ꧀ꦝꦶꦩꦺꦴꦂꦱꦼ꧉
ꦒꦼꦤ꧀ꦛꦺꦴꦁ

꧋**ꦒꦼꦤ꧀ꦛꦺꦴꦁ**ꦪꦲꦶꦏꦸꦥꦶꦫꦤ꧀ꦛꦶꦏꦁꦲꦱꦭꦺꦱꦏꦊꦩꦃꦊꦩ꧀ꦥꦸꦁꦭꦤ꧀ꦩꦸꦥꦔꦠꦺꦏꦁꦒꦺꦴꦮꦢꦃꦧꦚꦸꦲꦸꦠꦮꦲꦶꦁꦠ꧀ꦭꦠꦃꦗꦮꦢꦶꦲꦫꦤꦶꦠꦤ꧀ꦝꦺꦴꦤ꧀(ꦥꦼꦤꦩ꧀ꦥꦸꦔꦤ꧀)꧈ꦥꦁꦒꦺꦴꦤꦤꦺꦲꦤꦲꦶꦁꦥꦮꦺꦴꦤ꧀ꦲꦸꦠꦮꦏꦶꦮꦤ꧀ꦭꦤ꧀ꦏꦁꦒꦺꦴꦮꦣ꧀ꦒꦃ/ꦠꦤ꧀ꦝꦺꦴꦤ꧀ꦧꦚꦸꦏꦁꦒꦺꦴꦲꦢꦸꦱ꧀‌꧈ꦩꦱꦏ꧀(ꦩꦼꦤꦤꦏ꧀)꧈ꦔꦺꦴꦩ꧀ꦧꦺꦭꦤ꧀ꦱꦏ꧀ꦥꦤꦸꦁꦒꦭꦤꦶꦥꦸꦤ꧀꧈ꦒꦼꦤ꧀ꦛꦺꦴꦁꦲꦸꦒꦥꦶꦫꦤ꧀ꦛꦶꦏꦁꦒꦩ꧀ꦥꦁꦥꦼꦕꦃꦭꦤ꧀ꦏꦒꦺꦴꦭꦺꦴꦁꦧꦫꦁꦒꦿꦧꦃ꧉ꦩꦸꦩ꧀ꦥꦔꦠꦺꦒꦼꦤ꧀ꦛꦺꦴꦁꦱꦭꦶꦪꦤꦺꦏꦁꦒꦺꦴꦮꦢꦃꦧꦚꦸꦲꦸꦒꦧꦶꦱꦢꦶꦲꦁꦒꦺꦴꦮꦢꦃꦧꦼꦫꦱ꧀ꦲꦸꦠꦮꦧꦫꦁꦧꦫꦁꦏꦁꦭꦶꦪꦤꦺ꧈ꦲꦸꦒꦧꦶꦱꦢꦶꦲꦁꦒꦺꦴꦏꦺꦴꦛꦺꦏꦤ꧀/ꦛꦺꦛꦺꦏ꧀‌꧈ꦕꦫꦤꦺꦪꦲꦶꦏꦸꦢꦶꦠꦧꦺꦴꦏꦶ/ꦢꦶꦏꦼꦥ꧀ꦭꦏꦶꦏꦫꦺꦴꦱꦤ꧀ꦝꦭ꧀ꦭꦤ꧀ꦧꦶꦱꦔꦱꦶꦭꦏꦺꦱꦸꦮꦫꦏꦁꦲꦥꦶꦏ꧀꧈ꦧꦺꦢꦤꦺꦒꦼꦤ꧀ꦛꦺꦴꦁꦏꦫꦺꦴꦗꦩ꧀ꦧꦤ꧀ꦭꦤ꧀ꦗꦧꦃꦪꦲꦶꦏꦸꦲꦤꦲꦶꦁꦒꦼꦝꦺꦕꦶꦭꦶꦏꦺꦮꦸꦗꦸꦢꦺꦧꦫꦁ꧉ꦭꦩ꧀ꦧꦺꦗꦩ꧀ꦧꦤ꧀ꦲꦶꦏꦸꦭꦸꦮꦶꦃꦲꦩ꧀ꦧꦢꦶꦧꦤ꧀ꦝꦶꦔꦏꦺꦒꦼꦤ꧀ꦛꦺꦴꦁ꧈ꦪꦺꦤ꧀ꦗꦧꦃꦲꦶꦏꦸꦭꦸꦮꦶꦃꦒꦼꦝꦺꦮꦸꦗꦸꦢꦺꦠꦶꦤꦶꦩ꧀ꦧꦁꦒꦺꦤ꧀ꦛꦺꦴꦁ꧉ꦒꦼꦤ꧀ꦛꦺꦴꦁꦲꦸꦒꦢꦸꦮꦺꦱꦗꦫꦃꦭꦤ꧀ꦏꦌꦤ꧀ꦝꦲꦤ꧀ꦏꦁꦭꦸꦮꦶꦃꦢꦸꦮꦸꦂꦠꦶꦤꦶꦩ꧀ꦧꦁꦲꦺꦩ꧀ꦧꦺꦂ꧈ꦲꦩꦂꦒꦒꦼꦤ꧀ꦛꦺꦴꦁꦔꦮꦺꦤꦺꦭꦸꦮꦶꦃꦫꦸꦮꦼꦢ꧀꧈ꦭꦤ꧀ꦒꦩ꧀ꦥꦁꦏꦸꦢꦸꦤ꧀ꦢꦸꦮꦺꦏꦥꦶꦤ꧀ꦠꦺꦫꦤ꧀꧈ꦒꦼꦤ꧀ꦛꦺꦴꦁꦲꦸꦒꦕꦫꦔꦮꦺꦤꦺꦲꦺꦴꦫꦧꦶꦱꦢꦶꦕꦺꦛꦏ꧀ꦲꦸꦠꦮꦢꦶꦕꦥ꧀꧉
ꦄꦫꦶꦠ꧀

꧋**ꦄꦫꦶꦠ꧀**ꦪꦲꦶꦏꦸꦥꦶꦫꦤ꧀ꦠꦶꦒꦮꦺꦪꦤ꧀ꦥꦤ꧀ꦝꦺ꧈ꦏꦁꦮꦸꦗꦸꦢ꧀ꦢꦺꦚꦤ꧀ꦠꦸꦏ꧀ꦲꦸꦠꦮꦩ꧀ꦧꦺꦁꦏꦺꦴꦁ꧉ꦲꦶꦁꦧꦱꦆꦤ꧀ꦝꦺꦴꦤꦺꦱꦶꦪꦏꦫꦤ꧀ꦱꦧꦶꦠ꧀)꧉ꦧꦲꦤ꧀ꦲꦸꦠꦮꦤꦺꦱꦏꦮꦼꦱꦶꦲꦸꦠꦮꦮꦗꦏꦁꦢꦶꦥꦺꦥꦺꦃꦏ꧀ꦭꦼꦚꦼꦃꦆꦁꦥꦔꦺꦴꦧꦺꦴꦔꦤ꧀ꦥꦤ꧀ꦝꦺꦱꦂꦠꦢꦶꦠꦶꦥꦶꦱꦏꦺꦏꦫꦺꦴꦥꦭꦸ꧉ꦭꦤ꧀ꦝꦼꦥꦺꦲꦤꦲꦶꦁꦕꦤ꧀ꦛꦸꦏꦤ꧀ꦮꦶꦮꦶꦠ꧀ꦱꦏꦥꦸꦕꦸꦏ꧀ꦔꦤ꧀ꦠꦶꦔꦶꦱꦺꦴꦂꦕꦼꦫꦏ꧀ꦠꦔꦤꦤ꧀ꦭꦤ꧀ꦧꦧꦒꦤ꧀ꦏꦁꦔꦶꦱꦺꦴꦂꦏꦁꦒꦺꦴꦩ꧀ꦧꦼꦧꦕꦺꦴꦏ꧀‌꧈ꦤꦼꦤꦼꦒꦺꦴꦂ꧈ꦒꦺꦴꦭꦺꦏ꧀ꦱꦶꦏꦺꦠ꧀(ꦲꦶꦁꦠ꧀ꦭꦠꦃꦗꦮꦶꦲꦱꦿꦶꦁꦏꦱꦼꦧꦠ꧀**ꦔꦫꦶꦠ꧀**)꧉ꦲꦫꦶꦠ꧀ꦲꦸꦒꦏꦒꦺꦴꦭꦺꦴꦁꦥꦶꦫꦤ꧀ꦠꦶꦏꦁꦒꦺꦴꦠꦺꦠꦤꦺꦩ꧀ꦲꦤꦲꦶꦁꦱꦮꦃ꧈ꦠꦼꦒꦭꦤ꧀ꦲꦸꦠꦮꦏꦺꦧꦺꦴꦤ꧀꧈
ꦲꦺꦴꦪꦺꦴꦢ꧀

[thumb|right|ꦎꦪꦺꦴꦠ꧀ꦱꦶꦗꦶ[ꦮꦶꦠ꧀]]
꧋ꦲꦶꦁꦠꦸꦮꦸꦲꦤ꧀ꦮ꦳ꦱ꧀ꦏꦸꦭꦺꦂ꧈**ꦲꦺꦴꦪꦺꦴꦢ꧀**ꦲꦸꦠꦮ**ꦲꦺꦴꦪꦺꦴꦠ꧀**ꦲꦶꦏꦸꦎꦂꦒꦤ꧀ꦠꦸꦮꦸꦲꦤ꧀ꦏꦁꦫꦕꦏꦺꦏꦼꦥꦼꦤ꧀ꦝꦼꦩ꧀ꦲꦶꦁꦔꦶꦱꦺꦴꦂꦭꦥꦶꦱꦤ꧀ꦊꦩꦃ꧉ꦲꦶꦏꦶꦢꦸꦢꦸꦥꦏꦼꦩ꧀‌꧈ꦲꦩꦂꦒꦲꦤꦎꦪꦺꦴꦣ꧀ꦏꦁꦄꦌꦫꦶꦪꦭ꧀(ꦠꦸꦮꦸꦃꦲꦶꦁꦤ꧀ꦢꦸꦮꦸꦂꦭꦥꦶꦱꦤ꧀ꦊꦩꦃ)ꦲꦸꦠꦮꦄꦌꦫꦠꦶꦁ(ꦠꦸꦮꦸꦃꦱꦢꦸꦮꦸꦫꦺꦊꦩꦃꦲꦸꦠꦮꦩ꧀ꦭꦶꦒꦶꦲꦶꦁꦤ꧀ꦢꦸꦮꦸꦂꦧꦚꦸ)꧉ꦲꦥꦩꦤꦺꦃ꧈ꦧꦠꦁꦏꦁꦫꦕꦏꦺꦮꦶꦮꦶꦠ꧀ꦲꦶꦁꦔꦶꦱꦺꦴꦂꦊꦩꦃꦲꦶꦏꦸꦲꦸꦒꦲꦺꦴꦫꦩꦼꦱ꧀ꦛꦶ(ꦢꦼꦊꦁꦫ꧀ꦲꦶꦗ꦳ꦺꦴꦩꦺ)꧉

꧋ꦥꦺꦫꦔꦤ꧀ꦲꦺꦴꦪꦺꦴꦣ꧀ꦏꦁꦩꦼꦠꦸꦥꦶꦱꦤꦤ꧀ꦱꦏꦧꦠꦁꦩꦻꦴꦫꦢꦶꦏꦺꦭ꧀꧈ꦥ꦳ꦸꦁꦱꦶꦲꦸꦠꦩꦲꦺꦴꦪꦺꦴꦣ꧀ꦪꦲꦶꦏꦸ:
#ꦚꦼꦢꦺꦴꦠ꧀ꦧꦚꦸꦭꦤ꧀ꦤꦸꦠꦿꦶꦪꦺꦤ꧀ꦲꦶꦤꦺꦴꦂꦒꦤꦶꦏ꧀
#ꦤꦼꦧꦏ꧀ꦏꦺꦲꦮꦏ꧀ꦠꦸꦮꦸꦲ     ꦲꦶꦲꦶꦁ   ꦤ꧀ꦲꦶꦁꦊꦩꦃ
ꦠꦼꦔꦔꦺ

꧋**ꦠꦺꦔꦔꦺ**ꦲꦶꦏꦸꦥꦺꦫꦔꦤꦶꦁꦮꦪꦃꦲꦮꦤ꧀꧈ꦤꦭꦶꦏꦱꦽꦔꦺꦔꦺꦥꦭꦶꦁꦢꦸꦮꦸꦂꦲꦸꦠꦮꦠꦼꦔꦃꦠꦼꦔꦲꦶꦁꦮꦪꦃꦲꦮꦤ꧀‌꧈ꦮꦠꦫꦗꦩ꧀꧇꧑꧑꧇ꦔꦤ꧀ꦠꦶꦗꦩ꧀꧇꧑꧒꧇ꦲꦮꦤ꧀꧉
ꦈꦤꦺꦴ (ꦢꦺꦴꦭꦤꦤ꧀)

thumb|350px|ꦢꦺꦴꦭꦤꦤ꧀ꦲꦸꦤꦺꦴ
꧋**ꦈꦤꦺꦴ**(ꦲꦶꦁꦧꦱꦱ꧀ꦥꦚꦺꦴꦭ꧀ꦭꦤ꧀ꦧꦱꦆꦠꦭꦶꦪꦠꦼꦒꦼꦱꦺ'ꦱꦶꦗꦶ')ꦪꦲꦶꦏꦸꦢꦺꦴꦭꦤꦤ꧀ꦏꦂꦠꦸꦏꦁꦢꦺꦴꦭꦤꦤꦺꦏꦤ꧀ꦛꦶꦏꦂꦠꦸꦏꦁꦢꦶꦕꦺꦠꦏ꧀ꦩꦶꦫꦸꦁꦒꦤ꧀(ꦭꦶꦲꦠ꧀ꦩꦻꦴꦩꦻꦴꦢꦺꦴꦭꦤꦤꦺꦲꦸꦒꦥꦝꦏꦤ꧀ꦛꦶꦏꦂꦠꦸꦫꦺꦩꦶꦧꦶꦪꦱ)꧉ꦢꦺꦴꦭꦤꦤ꧀ꦲꦶꦏꦶꦢꦶꦏꦼꦩ꧀ꦧꦔꦏꦺꦲꦶꦁ꧇꧑꧙꧗꧑꧇ꦢꦺꦤꦶꦁꦩꦼꦂꦊꦫꦺꦴꦧ꧀ꦧꦶꦤ꧀ꦱ꧀꧉ꦱꦥꦿꦺꦤꦺꦲꦶꦏꦶꦔꦿꦸꦥꦲꦏꦺꦥꦿꦺꦴꦝꦸꦏ꧀ꦩꦠ꧀ꦠꦺꦭ꧀꧉

## ꦢꦺꦴꦭꦤꦤ꧀ꦩꦺꦩ꧀ꦥꦼꦂ
*ꦲꦺꦴꦠ꧀ꦢꦼꦄꦛ꧀ꦈꦤꦺꦴ
*ꦩꦻꦴꦩꦻꦴ(ꦥꦺꦂꦩꦻꦤꦤ꧀)
*ꦩꦎ
*ꦕꦿꦗ꦳ꦶꦌꦪꦶꦒ꦳꧀ꦠ꧀ꦱ꧀
*ꦥ꦳ꦶꦤ꧀ꦭꦤ꧀ꦢꦺꦂ'ꦱ꧀ꦈꦤꦺꦴ
*ꦩꦕꦻꦴ
*ꦱ꧀ꦏꦶꦥ꧀ꦧꦺꦴ
*ꦈꦤꦺꦴꦱ꧀ꦠꦕ꧀ꦏꦺꦴ

## ꦥꦿꦤꦭꦚ꧀ꦗꦧ
* Official UNO website by Mattel
* UNO the Game 
* Other variants
* Super Power No Sissies variant
* Mendicot  - freeware UNO implementation
* Carta Mundi, manufacturer of Uno cards, world wide leader in playing cards
* Duo - open source UNO implementation in Python
* [irc://irc.rizon.net/unochan #unochan @ irc.rizon.net] - text-based IRC version of UNO
ꦠ꧀ꦭꦒꦮꦂꦤ

꧋**ꦠꦼꦭꦒꦮꦂꦤ**ꦲꦶꦁꦒꦶꦃꦥꦸꦤꦶꦏꦱꦭꦃꦱꦠꦸꦁꦒꦭꦶꦁꦮꦶꦱꦠꦲꦭꦩ꧀ꦲꦶꦁꦏꦁꦮꦺꦴꦤ꧀ꦠꦼꦤ꧀ꦲꦶꦁꦏꦧꦸꦥꦠꦺꦤ꧀ꦮꦤꦱꦧ꧈ꦢꦸꦩꦸꦤꦸꦁꦮꦺꦴꦤ꧀ꦠꦺꦤ꧀ꦏꦶꦫꦁꦭꦁꦏꦸꦁ꧇꧒꧐꧇&nbsp;ꦏꦩꦱꦏꦶꦁꦥꦸꦱꦠ꧀ꦮꦤꦱꦧ꧉ꦠꦼꦭꦒꦮꦂꦤꦲꦶꦁꦒꦶꦃꦥꦸꦤꦶꦏꦠꦼꦭꦒꦮ꦳ꦸꦭ꧀ꦏꦤꦶꦏ꧀ꦲꦶꦁꦏꦁꦒꦢꦃꦮꦂꦤꦲꦧꦿꦶꦠ꧀‌꧈ꦲꦶꦗꦺꦩ꧀‌꧈ꦥꦸꦠꦶꦃꦲꦩꦂꦒꦶꦮꦺꦴꦤ꧀ꦠꦼꦤ꧀ꦮ꧀ꦭꦶꦫꦁꦲꦸꦠꦮꦶꦱꦸꦭ꧀ꦥ꦳ꦸꦂ꧉ꦠꦼꦭꦒꦮꦂꦤꦱꦼꦱꦤ꧀ꦢꦶꦔꦤ꧀ꦏꦭꦶꦪꦤ꧀ꦠꦼꦭꦒꦥꦼꦔꦶꦭꦺꦴꦤ꧀꧈ꦩꦤꦮꦶꦠꦼꦭꦒꦥꦼꦔꦶꦭꦺꦴꦤ꧀ꦧꦼꦤꦶꦁꦩꦤꦮꦶꦠꦼꦭꦒꦮꦂꦤꦒꦢꦃꦮꦂꦤꦲꦶꦁꦏꦁꦮꦂꦤꦶꦮꦂꦤꦶꦤꦔꦶꦁꦱꦥꦸꦤꦶꦏꦤꦩꦸꦁꦮꦂꦤꦲꦶꦗꦺꦩ꧀ꦏꦭꦶꦪꦤ꧀ꦥꦸꦠꦶꦃ꧉ꦩꦶꦠꦸꦫꦸꦠ꧀ꦕꦫꦶꦪꦺꦴꦱ꧀ꦲꦶꦁꦏꦁꦢꦝꦺꦴꦱ꧀ꦱꦼꦧꦧ꧀ꦠꦼꦭꦒꦮꦂꦤꦒꦢꦃꦮꦂꦤꦲꦶꦁꦏꦁꦩꦤꦺꦏꦮꦂꦤꦶꦲꦶꦁꦒꦶꦃꦥꦸꦤꦶꦏꦮꦺꦴꦤ꧀ꦠꦺꦤ꧀ꦗꦩꦤ꧀ꦫꦸꦩꦶꦪꦶꦤ꧀ꦮꦺꦴꦤ꧀ꦠꦼꦤ꧀ꦧꦁꦱꦮꦤ꧀ꦲꦶꦁꦏꦁꦒꦢꦃꦄꦭꦶꦄꦭꦶꦲꦶꦁꦏꦁꦱꦏ꧀ꦠꦶꦤꦩꦸꦁꦄꦭꦶꦄꦭꦶꦥꦸꦤꦶꦏꦢꦮꦃꦮꦺꦴꦤ꧀ꦠꦼꦤ꧀ꦲꦶꦁꦠꦼꦭꦒꦭꦗꦼꦁꦠꦼꦭꦒꦥꦸꦤꦶꦏꦒꦢꦃꦩꦤꦺꦏꦮꦂꦤ꧉ꦤꦔꦶꦁꦩꦶꦠꦸꦫꦸꦠ꧀ꦥꦤꦭꦶꦠꦺꦤ꧀ꦲꦶꦭ꧀ꦩꦶꦪꦃꦲꦶꦁꦏꦁꦢꦝꦺꦴꦱ꧀ꦱꦧꦧ꧀ꦠꦼꦭꦒꦮꦂꦤꦒꦢꦃꦩꦤꦺꦏꦮꦂꦤꦲꦶꦁꦒꦶꦃꦥꦸꦤꦶꦏꦲꦩꦂꦒꦶꦮꦺꦴꦤ꧀ꦠꦼꦤ꧀ꦏꦤ꧀ꦢꦸꦠꦤ꧀ꦮ꧀ꦭꦶꦫꦁꦲꦸꦠꦮꦶꦱꦸꦭ꧀ꦥ꦳ꦸꦂꦄꦩ꧀ꦫ꧀ꦒꦶꦄꦏ꧀ꦠꦶꦮ꦳ꦶꦠꦱ꧀ꦮ꦳ꦸꦭ꧀ꦏꦤꦶꦏ꧀꧈ꦏꦤ꧀ꦢꦸꦔꦤ꧀ꦮ꧀ꦭꦶꦫꦁꦲꦶꦁꦏꦁꦏꦱꦺꦴꦫꦺꦴꦠ꧀ꦱꦿꦺꦔꦺꦔꦺꦲꦶꦁꦏꦁꦢꦩꦼꦭ꧀ꦠꦼꦭꦒꦮꦂꦤꦒꦢꦃꦩꦤꦺꦏꦮꦂꦤ꧉
ꦔꦱꦂ

꧋**ꦔꦱꦂ**ꦲꦸꦠꦮꦱꦺꦴꦫꦺꦪꦲꦶꦏꦸꦮꦼꦏ꧀ꦠꦸꦱꦏ꧀ꦩꦤ꧀ꦠꦸꦤꦺꦧꦼꦝꦸꦒ꧀ꦝꦸꦲꦸꦂꦭꦤ꧀ꦱꦏ꧀ꦢꦺꦫꦺꦁꦔꦺꦱꦸꦫꦸꦥ꧀(ꦩꦒꦿꦶꦧ꧀)꧉

꧋ꦲꦶꦁꦢꦊꦩ꧀ꦏꦻꦴꦫꦶꦥꦤ꧀ꦱꦢꦶꦤ꧀ꦠꦺꦤ꧀ꦢꦶꦤ꧀ꦠꦼꦤ꧀‌꧈ꦔꦱꦂꦪꦲꦶꦏꦸꦮꦼꦏ꧀ꦠꦸꦗꦩ꧀꧇꧑꧕꧇:꧇꧐꧐꧇ꦱꦩ꧀ꦥꦺꦏ꧀ꦗꦩ꧀꧇꧑꧘꧇꧇꧇꧐꧐꧇꧉ꦲꦶꦁꦢꦊꦩ꧀ꦮꦼꦏ꧀ꦠꦸꦥꦸꦤꦶꦏꦱꦼꦥꦫꦺꦴꦤꦶꦁꦠꦶꦪꦁꦥꦢꦩꦤ꧀ꦠꦸꦤꦏꦺꦤ꧀ꦥꦼꦔꦒꦮꦶꦪꦤꦺꦏꦁꦒꦺꦤꦼꦩꦸꦮꦶꦮꦼꦔꦶ/ꦱꦸꦫꦸꦥ꧀(ꦩꦒꦿꦶꦧ꧀)ꦏꦁꦒꦺꦆꦱ꧀ꦠꦶꦫꦲꦠ꧀‌꧈ꦭꦤ꧀ꦲꦩꦺꦂꦒꦶꦔꦱꦂꦥꦸꦤꦶꦏꦮꦼꦏ꧀ꦠꦸꦥꦼꦁꦲꦸꦧꦸꦁꦲꦤ꧀ꦠꦫꦤꦶꦁꦄꦮꦤ꧀ꦭꦤ꧀ꦮꦼꦔꦶ꧉
ꦠꦸꦩ꧀ꦥꦼꦏ꧀

꧋**ꦠꦸꦩ꧀ꦥꦼꦏ꧀**ꦲꦸꦠꦮ**ꦱꦤꦶꦱ꧀ꦕꦫ**ꦲꦶꦏꦸꦗꦼꦤꦼꦁꦢꦶꦤꦏꦥꦶꦠꦸꦲꦶꦁꦥꦤꦁꦒꦭꦤ꧀ꦗꦮ꧉ꦗꦼꦤꦼꦁꦭꦶꦪꦤꦺꦪꦏꦸꦮꦶꦱꦼꦠꦸ꧈ꦪꦲꦶꦏꦸꦢꦶꦤꦱꦢꦸꦫꦸꦔꦺꦢꦶꦤꦫꦢꦶꦠꦾ(ꦔꦄꦠ꧀)꧈ꦭꦤ꧀ꦱꦮꦶꦱꦺꦗꦼꦩꦸꦮꦃ(ꦱꦸꦏꦿ)꧉ꦲꦶꦁꦧꦱꦗꦮꦏꦸꦤ꧈ꦱꦼꦧꦸꦠꦤ꧀ꦠꦸꦩ꧀ꦥꦺꦏ꧀ꦢꦶꦲꦁꦒꦺꦴꦲꦶꦁꦥꦤꦁꦒꦭꦤ꧀ꦱꦥ꧀ꦠꦮꦫ꧉

## ꦲꦸꦒꦢꦼꦊꦁꦔꦼꦤ꧀
*ꦫꦢꦶꦠꦾ
*ꦱꦺꦴꦩ
*ꦄꦁꦒꦫ
*ꦧꦸꦢ
*ꦫꦺꦱ꧀ꦥꦠꦶ
*ꦱꦸꦏꦿ
*ꦱꦥ꧀ꦠꦮꦫ
ꦠꦸꦁꦒꦁꦒꦸꦤꦸꦁ

꧋**ꦠꦸꦁꦒꦁꦒꦸꦤꦸꦁ**ꦲꦶꦏꦸꦮꦪꦃꦱꦺꦴꦫꦺꦮꦠꦫꦗꦩ꧀ꦭꦶꦩ꧈ꦤꦭꦶꦏꦱꦽꦔꦺꦔꦺꦩ꧀ꦭꦁꦏꦿꦶꦁꦲꦤꦲꦶꦁꦒꦶꦒꦶꦫꦶꦁꦒꦸꦤꦸꦁ꧉ꦏꦲꦤꦤ꧀ꦮꦶꦱ꧀ꦫꦢꦥꦼꦠꦼꦁ꧉

## ꦥꦿꦤꦭꦚ꧀ꦗꦧ
* ꦏꦩꦸꦱ꧀ꦧꦼꦱꦂ.ꦕꦺꦴꦒ꧀
* ꦗꦮꦢ꧀ꦮꦶꦥ
ꦒꦾ

꧋**ꦒꦾ**ꦪꦲꦶꦏꦸꦲꦶꦱ꧀ꦠꦶꦭꦃꦏꦁꦲꦤꦲꦶꦁꦔꦺꦭ꧀ꦩꦸꦄꦱ꧀ꦠꦿꦺꦴꦤꦺꦴꦩꦶ꧈ꦒꦺꦪꦺꦴꦭꦺꦴꦒꦶ꧈ꦭꦤ꧀ꦥꦭꦺꦪꦺꦴꦤ꧀ꦠꦺꦴꦭꦺꦴꦒꦶ꧈ꦆꦱ꧀ꦠꦶꦭꦃꦒꦾꦲꦶꦏꦸ(ꦠꦼꦒꦼꦱꦺꦒꦶꦒꦠꦲꦸꦤ꧀ꦧꦶꦪꦺꦤ꧀)ꦱꦺꦴꦏ꧀ꦲꦸꦒꦩꦶꦤꦁꦏꦌꦏꦤ꧀ꦱꦏꦮꦺꦏ꧀ꦠꦸꦏꦁꦒꦺꦴꦤꦸꦚ꧀ꦗꦸꦏꦏꦺꦲꦸꦏꦸꦫꦤ꧀ꦢꦮꦤꦺꦮꦺꦏ꧀ꦠꦸꦱ꧀ꦱꦢꦸꦫꦸꦔꦺꦱꦲꦶꦏꦶ꧉ꦱꦕꦫꦱ꧀ꦥꦺꦱꦶꦥ꦳ꦶꦏ꧀‌꧇꧑꧇ꦒꦾꦥꦢꦏꦫꦺꦴ꧇꧑꧐꧇꧇꧙꧇ꦠꦲꦸꦤ꧀ꦧꦶꦪꦺꦤ꧀

꧋ꦱꦠꦸꦮꦤ꧀ꦏꦁꦩꦺꦩ꧀ꦥꦼꦂꦏꦫꦺꦴꦒꦾꦪꦲꦶꦏꦸꦧꦾ(ꦏꦁꦒꦺꦴ"꧇꧑꧐꧐꧐꧐꧐꧐꧐꧐꧐꧇ꦠꦲꦸꦤ꧀ꦧꦶꦪꦺꦤ꧀")꧈ꦏꦁꦭꦸꦮꦶꦃꦱꦺꦴꦏ꧀ꦢꦶꦒꦸꦤꦏꦏꦺ꧉
꧋ꦤꦔꦶꦁꦲꦤꦲꦸꦒꦆꦭ꧀ꦩꦸꦮꦤ꧀ꦏꦁꦭꦸꦮꦶꦃꦔꦿꦼꦩꦼꦤꦶꦒꦾꦠꦶꦤꦶꦩ꧀ꦧꦁꦧꦾ꧈ꦲꦩꦂꦒꦩꦶꦒ꧀ꦒꦸꦤꦏꦏꦺꦥꦿꦺꦥ꦳ꦶꦏ꧀ꦱ꧀ꦌꦏꦤ꧀ꦆꦤ꧀ꦠꦼꦂꦤꦱꦶꦪꦺꦴꦤꦭ꧀ꦪꦲꦶꦏꦸꦒꦶꦒꦭꦤ꧀ꦲꦸꦒꦢꦶꦒꦸꦤꦏꦏꦺꦱꦸꦥꦪꦲꦺꦴꦫꦧꦶꦔꦸꦁꦲꦁꦒꦺꦴꦤꦺꦔꦁꦒꦺꦴꦱ꧀ꦏꦭꦥꦺꦤ꧀ꦢꦺꦏ꧀(ꦄꦩꦺꦫꦶꦏꦆꦁꦒꦿꦶꦱ꧀)(꧇꧑꧐꧇꧇꧙꧇)ꦲꦸꦠꦮꦱ꧀ꦏꦭꦢꦮ(ꦆꦁꦒꦿꦶꦱ꧀ꦧꦿꦶꦠꦤꦶꦪ)(꧇꧑꧐꧇꧇꧑꧒꧇)꧈ꦲꦸꦒꦏꦁꦒꦺꦴꦔꦶꦤ꧀ꦢꦫꦶꦲꦤꦤꦺꦭꦺꦴꦫꦺꦴ*ꦢꦺꦥ꦳ꦶꦤꦶꦱꦶ*ꦠꦿꦶꦭꦶꦪꦸꦤ꧀ꦏꦁꦲꦺꦴꦫꦥꦢ꧉

꧋ꦄꦤꦈꦒꦭꦶꦠꦺꦫꦠꦸꦂꦆꦭ꧀ꦩꦸꦮꦤ꧀‌ꦱꦶꦁꦔ꧀ꦒꦠꦶ*ꦆꦱ꧀ꦠꦶꦭꦃ*ꦒꦾꦏꦫꦺꦴ**ꦒ**(ꦒꦶꦒꦄꦤ꧀ꦤꦸꦩ꧀)꧉

## ꦈꦒꦢꦼꦊꦔꦼꦤ꧀
*ꦄꦤ꧀ꦤꦸꦩ꧀
*ꦱꦣꦸꦫꦸꦔꦺꦱꦻꦏꦶ
*ꦧꦾ
*ꦩꦾ
ꦏꦸꦫꦸꦮꦼꦭꦸꦠ꧀

꧋**ꦏꦸꦫꦸꦮꦼꦭꦸꦠ꧀**ꦲꦶꦏꦸꦮꦸꦏꦸꦏꦁꦏꦥꦶꦁꦥꦶꦠꦸꦭꦱ꧀(꧇꧑꧗꧇)꧉ꦩꦶꦠꦸꦫꦸꦠ꧀ꦥꦫꦥꦔꦒꦺꦩ꧀ꦧꦸꦢꦪꦲꦶꦁꦧꦭꦶꦭꦤ꧀ꦗꦮ꧈ꦥꦶꦠꦸꦁ(꧇꧗꧇)ꦢꦶꦤꦱꦗꦼꦫꦺꦴꦤꦶꦁꦮꦸꦏꦸꦲꦶꦏꦶꦥꦶꦤꦪꦸꦔꦤ꧀ꦢꦺꦤꦶꦁꦧꦛꦫꦮꦶꦱ꧀ꦤꦸ꧉ꦄꦫꦤꦶꦁꦥꦶꦠꦸꦁꦢꦶꦤꦩꦻꦴꦪꦲꦶꦏꦸ:

ꦔꦄꦠ꧀ - ꦮꦒꦺ
ꦱꦼꦤꦺꦤ꧀ - ꦏ꧀ꦭꦶꦮꦺꦴꦤ꧀
ꦱꦼꦭꦱ - ꦊꦒꦶ
ꦉꦧꦺꦴ - ꦥꦲꦶꦁ
ꦏꦼꦩꦶꦱ꧀ - ꦥꦺꦴꦤ꧀
ꦗꦼꦩꦸꦮꦃ - ꦮꦒꦺ
ꦱꦼꦠꦸ - ꦏ꧀ꦭꦶꦮꦺꦴꦤ꧀

## ꦥꦿꦶꦏ꧀ꦱꦤꦶꦲꦸꦒ
*ꦥꦼꦏꦼꦤ꧀
*ꦮꦸꦏꦸ
*ꦥꦚ꧀ꦕꦮꦫ
ꦱꦺꦴꦩ

꧋**ꦱꦺꦴꦩ**ꦲꦶꦏꦸꦗꦼꦤꦼꦁꦭꦶꦪꦤꦺꦱꦼꦤꦺꦤ꧀꧈ꦢꦶꦤꦱꦮꦶꦱꦺꦫꦢꦶꦠꦾ(ꦔꦄꦠ꧀)꧈ꦭꦤ꧀ꦱꦢꦸꦫꦸꦔꦺꦱꦼꦭꦱ(ꦄꦁꦒꦫ)꧉ꦲꦶꦁꦧꦱꦗꦮꦏꦸꦤ꧈ꦱꦼꦧꦸꦠꦤ꧀ꦱꦺꦴꦩꦢꦶꦲꦁꦒꦺꦴꦲꦶꦁꦥꦤꦁꦒꦭꦤ꧀ꦱꦥ꧀ꦠꦮꦫ꧉

꧋ꦠꦼꦩ꧀ꦧꦸꦁ*ꦱꦺꦴꦩ*ꦢꦶꦗꦸꦥꦸꦏ꧀ꦱꦏꦱꦶꦗꦶꦥꦫꦒꦲꦶꦁꦕꦫꦶꦠꦧꦧꦣ꧀ꦠꦤꦃꦗꦮꦏꦁꦚꦿꦶꦠꦲꦏꦺꦥꦿꦧꦸꦮꦠꦸꦒꦸꦤꦸꦁ꧉ꦢꦺꦮꦶꦱꦺꦴꦩꦲꦶꦏꦸꦒꦂꦮꦤꦺꦮꦠꦸꦒꦸꦤꦸꦁ꧉

꧋ꦲꦶꦁꦧꦱꦱꦁꦱ꧀ꦏꦽꦠ꧈*ꦱꦺꦴꦩ*ꦲꦶꦏꦸꦠꦼꦒꦼꦱꦺꦉꦩ꧀ꦧꦸꦭꦤ꧀꧈ꦲꦶꦏꦶꦱꦼꦭꦫꦱ꧀ꦏꦫꦺꦴꦗꦼꦤꦼꦁꦏꦁꦲꦱꦿꦶꦁꦢꦶꦲꦼꦁꦒꦺꦴꦲꦶꦁꦌꦫꦺꦴꦥꦃ꧈ꦲꦸꦥꦩꦤꦺ*ꦩꦺꦴꦤ꧀ꦢꦻ*(ꦢꦶꦤꦉꦩ꧀ꦧꦸꦭꦤ꧀)꧉

## ꦲꦸꦒꦢꦼꦊꦁꦔꦼꦤ꧀
*ꦫꦢꦶꦠꦾ
*ꦄꦁꦒꦫ
*ꦧꦸꦢ
*ꦫꦺꦱ꧀ꦥꦠꦶ
*ꦱꦸꦏꦿ
*ꦠꦸꦩ꧀ꦥꦺꦏ꧀
*ꦱꦥ꧀ꦠꦮꦫ
ꦱꦺꦴꦫꦺ

jmpl|ꦱꦼꦱꦮꦔꦤ꧀ꦮꦪꦃꦱꦺꦴꦫꦺ
꧋**ꦱꦺꦴꦫꦺ**ꦲꦸꦠꦮꦔꦱꦂꦪꦲꦶꦏꦸꦱꦶꦗꦶꦤꦺꦁꦮꦼꦏ꧀ꦠꦸꦲꦶꦁꦢꦊꦩ꧀ꦢꦶꦤ꧀ꦠꦼꦤ꧀ꦱꦏ꧀ꦩꦤ꧀ꦠꦸꦤꦺꦮꦼꦏ꧀ꦠꦸꦲꦮꦤ꧀꧈ꦮꦼꦏ꧀ꦠꦸꦱꦺꦴꦫꦺꦢꦝꦺꦴꦱ꧀ꦥꦼꦚꦩ꧀ꦧꦸꦁꦲꦤ꧀ꦠꦫꦤꦶꦁꦄꦮꦤ꧀ꦭꦤ꧀ꦮꦼꦔꦶ(ꦫꦶꦤꦭꦤ꧀ꦮꦺꦔꦶ)꧈ꦲꦩꦼꦂꦒꦶꦥꦸꦤꦶꦏꦮꦻꦴ꧈ꦮꦺꦴꦁꦏꦁꦥꦝꦲꦒꦮꦶ꧈ꦩꦸꦫꦶꦣ꧀ꦱꦼꦏꦺꦴꦭꦃꦭꦤ꧀ꦏꦺꦪꦏꦺꦪꦤꦶꦁꦠꦶꦪꦁꦩꦤ꧀ꦠꦸꦤꦏꦺꦤ꧀ꦥꦼꦔꦒꦮꦶꦪꦤꦺꦲꦶꦁꦢꦊꦩ꧀ꦮꦼꦏ꧀ꦠꦸꦱꦺꦴꦫꦺꦏꦁꦒꦺꦤꦼꦩꦸꦤꦶꦧꦼꦔꦶꦏꦁꦢꦶꦒꦸꦤꦲꦏꦺꦤ꧀ꦏꦁꦒꦺꦭꦶꦫꦺꦤ꧀꧈
al=Surakarta|jmpl|ꦱꦺꦴꦫꦺꦲꦶꦁꦱꦭ

꧋ꦲꦶꦁꦱꦏ꧀ꦗꦺꦫꦺꦴꦤꦺꦏꦻꦴꦫꦶꦥꦤ꧀ꦱꦢꦶꦤ꧀ꦠꦼꦤ꧀ꦢꦶꦤ꧀ꦠꦼꦤ꧀‌꧈ꦱꦺꦴꦫꦺꦲꦤꦲꦶꦁꦢꦊꦩ꧀ꦮꦼꦏ꧀ꦠꦸꦲꦤ꧀ꦠꦫꦤꦶꦁꦗꦩ꧀꧇꧑꧗꧇:꧇꧐꧐꧇ꦱꦩ꧀ꦥꦺꦏ꧀ꦗꦩ꧀꧇꧒꧐꧇:꧇꧐꧐꧇꧈ꦪꦆꦏꦸꦮꦺꦏ꧀ꦠꦸꦱꦿꦺꦔꦺꦔꦺꦢꦝꦺꦴꦱ꧀ꦩꦶꦫꦶꦁ/ꦕꦺꦴꦤ꧀ꦝꦺꦴꦁꦱꦸꦤꦫꦺ꧉ꦠꦶꦪꦁꦔꦺꦴꦩꦺꦴꦁ꧈ꦱꦺꦴꦫꦺꦥꦸꦤꦶꦏꦥꦝꦏꦭꦺꦮꦼꦏ꧀ꦠꦸꦔꦱꦂ꧈ꦪꦲꦶꦏꦸꦮꦶꦮꦶꦠ꧀ꦩꦤ꧀ꦠꦸꦤꦺꦧꦼꦢꦸꦒ꧀ꦢꦸꦲꦸꦂ(ꦢꦮꦤꦶꦁꦲꦪꦁꦲꦪꦁꦔꦺꦧꦫꦁ/ꦧꦼꦤ꧀ꦝꦔꦼꦭꦸꦮꦶꦲꦶꦢꦮꦤꦶꦁꦧꦫꦁꦥꦸꦤꦶꦏꦢꦺꦮꦺ)ꦔꦤ꧀ꦠꦶꦱꦸꦫꦸꦥ꧀(ꦩꦒꦿꦶꦧ꧀)(ꦢꦶꦮꦶꦮꦶꦠꦶꦮꦼꦏ꧀ꦠꦸꦱꦺꦭꦸꦫꦸꦥꦺ/ꦱꦸꦫꦸꦥꦺꦱꦿꦺꦔꦺꦔꦺ)꧉ꦱꦼꦭꦸꦫꦸꦥꦺꦱꦿꦺꦔꦺꦔꦺꦥꦸꦤꦶꦏꦔ꧀ꦒꦢꦲꦶꦩꦏ꧀ꦱꦸꦢ꧀:ꦱꦺꦏꦧꦺꦪꦤꦶꦁ"ꦥꦶꦫꦶꦔꦤ꧀"ꦲꦸꦠꦮ"ꦲꦮꦏꦺ"ꦱꦿꦺꦔꦺꦔꦺ"ꦱ꧀ꦭꦸꦫꦸꦥ꧀/ꦏꦼꦊꦩ꧀"ꦲꦶꦁꦔꦶꦱꦺꦴꦫꦺꦲꦺꦴꦫꦶꦗ꦳ꦺꦴꦤ꧀(ꦕꦏꦿꦮꦭ/ꦄꦮꦁꦄꦮꦁ).

## ꦫꦺꦥ꦳ꦺꦫꦺꦤ꧀ꦱꦶ
ꦱꦱꦶ

꧋**ꦱꦱꦶ**ꦲꦸꦠꦮ*ꦮꦸꦭꦤ꧀*ꦲꦸꦠꦮ*ꦕꦤ꧀ꦢꦿ*(ꦏꦮꦶ)ꦲꦶꦏꦸꦥꦿꦺꦠꦸꦔꦤ꧀ꦌꦏꦤ꧀ꦮꦼꦏ꧀ꦠꦸ꧈ꦢꦶꦥꦶꦒꦸꦤꦏꦏꦺꦱꦗꦺꦫꦺꦴꦤꦶꦁꦏꦭꦺꦤ꧀ꦝꦼꦂ꧈ꦱꦶꦁꦱꦸꦮꦺꦤꦺꦥꦢꦏꦫꦺꦴꦥꦼꦫꦶꦪꦺꦴꦢꦼꦲꦭꦩ꧀ꦱꦶꦁꦩꦒꦺꦥꦺꦴꦏꦤ꧀ꦏꦫꦺꦴꦲꦺꦴꦧꦲꦶꦁꦧꦸꦭꦤ꧀꧉

꧋ꦏꦺꦴꦤ꧀ꦱꦺꦥ꧀ꦠꦿꦢꦶꦱꦶꦪꦺꦴꦤꦭ꧀ꦲꦶꦏꦶꦢꦶꦮꦶꦮꦶꦠꦶꦏꦤ꧀ꦛꦶꦥꦸꦠꦼꦫꦤ꧀ꦥ꦳ꦱꦼꦧꦸꦭꦤ꧀;ꦱꦱꦶꦩꦻꦴꦪꦲꦶꦏꦸ**ꦱꦱꦶꦱꦶꦤꦺꦴꦢꦶꦏ꧀**ꦭꦤ꧀ꦱꦸꦮꦺꦤꦺ꧇꧒꧙꧇꧈꧇꧕꧓꧇ꦢꦶꦤ꧉ꦥꦼꦫꦶꦱꦼꦠ꧀ꦮꦶꦱ꧀ꦚꦶꦩ꧀ꦥꦸꦭꦏꦺꦪꦺꦤ꧀ꦮꦺꦴꦁꦔꦶꦠꦸꦁꦢꦶꦤꦩꦒꦺꦥꦺꦴꦏꦤ꧀ꦏꦫꦺꦴꦥ꦳ꦱꦼꦧꦸꦭꦤ꧀ꦮꦶꦮꦶꦠ꧀ꦗꦩꦤ꧀ꦥꦭꦺꦪꦺꦴꦭꦶꦠꦶꦏ꧀꧉ꦱꦱꦶꦱꦶꦤꦺꦴꦢꦶꦏ꧀ꦲꦶꦱꦶꦃꦮꦸꦗꦸꦣ꧀ꦢꦱꦂꦱꦏꦲꦏꦺꦃꦏꦭꦺꦤ꧀ꦝꦺꦂ꧉

## ꦢꦼꦊꦁꦲꦸꦒ
*ꦆꦤ꧀ꦠꦼꦂꦏꦭꦱꦶ
ꦱꦸꦏꦿ

꧋**ꦱꦸꦏꦿ**ꦲꦶꦏꦸꦗꦼꦤꦼꦁꦢꦶꦤꦱꦶꦁꦗꦼꦤꦼꦁꦭꦶꦪꦤꦺꦗꦼꦩꦸꦮꦃ꧈ꦢꦶꦤꦱꦢꦸꦫꦸꦔꦺꦱꦼꦠꦸꦲꦸꦠꦮꦠꦸꦩ꧀ꦥꦼꦏ꧀꧈ꦭꦤ꧀ꦱꦮꦶꦱꦺꦏꦼꦩꦶꦱ꧀(ꦉꦱ꧀ꦥꦠꦶ)꧉ꦲꦶꦁꦧꦱꦗꦮꦏꦸꦤ꧈ꦱꦼꦧꦸꦠꦤ꧀ꦱꦸꦏꦿꦢꦶꦲꦁꦒꦺꦴꦲꦶꦁꦥꦤꦁꦒꦭꦤ꧀ꦱꦥ꧀ꦠꦮꦫ꧉

## ꦲꦸꦒꦢꦼꦊꦁꦔꦼꦤ꧀
*ꦫꦢꦶꦠꦾ
*ꦱꦺꦴꦩ
*ꦄꦁꦒꦫ
*ꦧꦸꦢ
*ꦉꦱ꧀ꦥꦠꦶ
*ꦠꦸꦩ꧀ꦥꦼꦏ꧀
*ꦱꦥ꧀ꦠꦮꦫ
ꦠꦲꦸꦤ꧀ꦱꦾꦩ꧀ꦱꦶꦪꦃ

꧋**ꦠꦲꦸꦤ꧀ꦱꦾꦩ꧀ꦱꦶꦪꦃ**ꦲꦸꦠꦮꦠꦲꦸꦤ꧀ꦱꦺꦴꦭꦂ꧈ꦏꦤ꧀ꦛꦶꦥ꦳ꦶꦱꦶꦏꦲꦶꦏꦸꦈꦤꦶꦠ꧀ꦫꦺꦭꦠꦶꦥ꦳꧀ꦮꦼꦏ꧀ꦠꦸꦱꦮꦶꦗꦶꦤꦶꦁꦥ꧀ꦭꦤꦶꦠ꧀ꦔꦸꦧꦼꦔꦶꦱꦽꦔꦺꦔꦺ꧉ꦱꦼꦠꦲꦸꦤ꧀ꦧꦶꦪꦱꦢꦶꦥꦺꦫꦁꦢꦝꦶꦱꦱꦶꦭꦤ꧀ꦢꦶꦤ꧉ꦥ꧀ꦭꦤꦺꦠ꧀ꦧꦸꦩꦶꦔꦸꦧꦼꦔꦶꦱꦽꦔꦺꦔꦺꦲꦶꦁꦱꦗꦼꦫꦺꦴꦤꦶꦁꦮꦼꦏ꧀ꦠꦸꦱꦼꦠꦲꦸꦤ꧀꧈

꧋ꦩꦶꦠꦸꦫꦸꦠ꧀ꦥꦤꦁꦒꦭꦤ꧀ꦗꦸꦭꦶꦪꦸꦱ꧀꧈ꦱꦼꦠꦲꦸꦤ꧀ꦢꦸꦩꦢꦶꦱꦏ꧇꧓꧖꧕꧇꧈꧇꧒꧕꧇ꦢꦶꦤ꧈ꦢꦺꦤꦺꦩꦶꦠꦸꦫꦸꦠ꧀ꦏꦭꦺꦤ꧀ꦝꦺꦂꦒꦿꦺꦒꦺꦴꦫꦶꦪꦸꦱ꧀꧈ꦱꦼꦠꦲꦸꦤ꧀ꦢꦸꦩꦢꦶꦱꦏ꧇꧓꧖꧕꧇꧈꧇꧒꧔꧔꧒꧇ꦢꦶꦤ꧉

꧋ꦠꦲꦸꦤ꧀ꦩꦱꦺꦲꦶꦱꦶꦁꦢꦶꦢꦱꦫꦏꦺꦠꦲꦸꦤ꧀ꦱꦾꦩ꧀ꦱꦶꦪꦃ꧈ꦱꦲꦶꦏꦶꦲꦶꦏꦶꦢꦶꦢꦱꦫꦏꦺꦏꦭꦺꦤ꧀ꦝꦼꦂꦒꦿꦺꦒꦺꦴꦫꦶꦪꦸꦱ꧀꧈
ꦠꦲꦸꦤ꧀ꦮꦸꦤ꧀ꦠꦸ

꧋**ꦠꦲꦸꦤ꧀ꦮꦸꦤ꧀ꦠꦸ**ꦲꦸꦠꦮ**ꦠꦲꦸꦤ꧀ꦮꦸꦤ꧀ꦠꦸ**ꦪꦲꦶꦏꦸꦠꦲꦸꦤ꧀ꦏꦁꦲꦸꦩꦸꦫꦺꦢꦶꦠꦩ꧀ꦧꦃꦱꦢꦶꦤꦠꦶꦤꦶꦩ꧀ꦧꦁꦠꦲꦸꦤ꧀ꦭꦸꦩꦿꦃ(*ꦠꦲꦸꦤ꧀ꦮꦱ꧀ꦠꦸ*)꧉ꦲꦶꦁꦥꦼꦠꦸꦔꦤ꧀ꦠꦲꦸꦤ꧀ꦱꦾꦩ꧀ꦱꦶꦪꦃꦠꦲꦸꦤ꧀ꦮꦸꦤ꧀ꦠꦸꦕꦕꦃꦢꦶꦤꦤꦺ꧇꧓꧖꧖꧇ꦢꦶꦤ꧈ꦢꦺꦤꦺꦲꦶꦁꦠꦲꦸꦤ꧀ꦗꦮꦕꦕꦲꦺꦢꦶꦤꦲꦶꦁꦠꦲꦸꦤ꧀ꦮꦸꦤ꧀ꦠꦸꦄꦤ꧇꧓꧕꧕꧇ꦢꦶꦤ꧉

꧋ꦱꦼꦠꦲꦸꦤ꧀ꦱꦾꦩ꧀ꦱꦶꦪꦃꦕꦕꦃꦢꦶꦤꦤꦺꦲꦺꦴꦫꦥꦼꦂꦱꦶꦱ꧀꧇꧓꧖꧕꧇ꦢꦶꦤ꧈ꦤꦔꦶꦁ꧇꧓꧖꧕꧇ꦢꦶꦤ꧈꧇꧕꧇ꦗꦩ꧀꧈꧇꧔꧘꧇ꦩꦼꦤꦶꦠ꧀ꦭꦤ꧀꧇꧔꧕꧇꧈꧇꧑꧘꧑꧔꧇ꦢꦼꦠꦶꦏ꧀꧉ꦪꦺꦤ꧀ꦏꦭꦸꦮꦶꦲꦤ꧀ꦗꦩ꧀‌꧈ꦩꦼꦤꦶꦠ꧀ꦭꦤ꧀ꦢꦼꦠꦶꦏ꧀ꦲꦶꦏꦸꦲꦺꦴꦫꦢꦶꦲꦺꦠꦸꦁ꧈ꦱꦧꦼꦤ꧀ꦥꦠꦁꦠꦲꦸꦤ꧀ꦕꦕꦃꦢꦶꦤꦤꦺꦧꦶꦱꦏꦼꦭꦔꦤ꧀ꦩꦺꦃꦱꦢꦶꦤ꧉

꧋ꦏꦁꦒꦺꦴꦏꦺꦴꦩ꧀ꦥꦺꦤ꧀ꦱꦱꦶꦧꦧ꧀ꦲꦶꦏꦸ꧈ꦱꦧꦼꦤ꧀ꦥꦠꦁꦠꦲꦸꦤ꧀ꦱꦥꦶꦱꦤ꧀(ꦠꦲꦸꦤ꧀ꦱꦶꦁꦧꦶꦱꦢꦶꦧꦒꦶꦥꦥꦠ꧀)꧈ꦢꦶꦠꦩ꧀ꦧꦲꦶꦱꦢꦶꦤꦌꦏ꧀ꦱ꧀ꦠꦿ꧇꧇꧒꧙꧇ꦥ꦳ꦺꦧꦿꦸꦮꦫꦶ꧉ꦤꦔꦶꦁꦲꦩꦂꦒ꧇꧕꧇ꦗꦩ꧀꧈꧇꧔꧘꧇ꦩꦼꦤꦶꦠ꧀ꦠꦤ꧀꧇꧔꧕꧇꧈꧇꧑꧘꧑꧔꧇ꦢꦼꦠꦶꦏ꧀ꦏꦸꦫꦁꦱꦏ꧇꧖꧇ꦗꦩ꧀‌꧈ꦩꦶꦭꦠꦲꦸꦤ꧀ꦠꦲꦸꦤ꧀ꦏꦁꦧꦶꦱꦢꦶꦧꦒꦶ꧇꧑꧐꧐꧇(ꦏꦪꦠꦲꦸꦤ꧀꧇꧑꧙꧐꧐꧇)꧈ꦢꦸꦢꦸꦠꦲꦸꦤ꧀ꦮꦸꦤ꧀ꦠꦸ꧈ꦏꦼꦗꦧꦧꦶꦱꦢꦶꦧꦒꦶꦏꦤ꧀ꦛꦶꦲꦁꦏ꧇꧔꧐꧐꧇(ꦏꦪꦠꦲꦸꦤ꧀꧇꧒꧐꧐꧐꧇)꧉

꧋ꦠꦲꦸꦤ꧀ꦏꦧꦶꦱꦠ꧀ꦩꦶꦠꦸꦫꦸꦠ꧀ꦢꦺꦥ꦳ꦶꦤꦶꦱꦶꦲꦶꦏꦶꦲꦤꦮꦶꦮꦶꦠ꧀ꦢꦶꦭꦸꦚ꧀ꦕꦸꦫꦏꦺꦏꦭꦺꦤ꧀ꦝꦼꦂꦒꦿꦺꦒꦺꦴꦫꦶꦪꦸꦱ꧀꧉
ꦄꦱ꧀ꦠꦮꦫ

꧋**ꦄꦱ꧀ꦠꦮꦫ**ꦲꦶꦏꦸꦗꦼꦤꦼꦁꦱꦮꦶꦗꦶꦤꦶꦁꦥꦼꦏꦼꦤ꧀ꦲꦸꦠꦮꦩꦶꦁꦒꦸꦱꦶꦁꦢꦸꦩꦢꦶꦱꦏ꧇꧘꧇ꦢꦶꦤꦱꦗꦼꦫꦺꦴꦤꦶꦁꦧꦸꦢꦪꦗꦮꦭꦤ꧀ꦧꦭꦶ꧉

ꦗꦼꦤꦼꦁꦢꦶꦤꦢꦶꦤꦤꦺꦪꦲꦶꦏꦸ:ꦈꦩ–ꦱꦿꦶ–ꦆꦤ꧀ꦢꦿ–ꦒꦸꦫꦸ–ꦪꦩ–ꦫꦺꦴꦢꦿ/ꦭꦸꦢꦿ–ꦧꦿꦃꦩ–ꦏꦭ

## ꦲꦸꦒꦢꦼꦊꦁꦔꦼꦤ꧀
*ꦥꦼꦏꦼꦤ꧀
*ꦥꦚ꧀ꦕꦮꦫ
*ꦱꦢ꧀ꦮꦫ
*ꦱꦥ꧀ꦠꦮꦫ
*ꦮꦸꦏꦸ
ꦱꦿꦶ

꧋**ꦢꦺꦮꦶꦱꦿꦶ**ꦥꦸꦤꦶꦏꦢꦺꦮꦶꦥꦫꦶꦭꦤ꧀ꦏꦱꦸꦧꦸꦫꦤ꧀ꦲꦶꦁꦥꦸꦭꦺꦴꦗꦮꦭꦤ꧀ꦧꦭꦶ꧉ꦢꦺꦮꦶꦥꦸꦤꦶꦏꦢꦶꦥꦸꦗꦭꦤ꧀ꦢꦶꦩꦸꦭꦾꦏꦏꦼꦤ꧀ꦮꦺꦴꦁꦗꦮ꧈ꦱꦸꦤ꧀ꦝ꧈ꦭꦤ꧀ꦧꦭꦶꦱꦏꦶꦁꦗꦩꦤ꧀ꦥꦸꦂꦮ꧉ꦢꦺꦮꦶꦱꦿꦶꦢꦶꦲꦁꦒꦼꦥ꧀ꦩꦶꦤꦁꦏꦲꦶꦧꦸꦏꦲꦸꦫꦶꦥꦤ꧀꧈
ꦄꦁꦒꦫ

꧋*ꦄꦁꦒꦫ*ꦲꦶꦏꦸꦗꦼꦤꦼꦁꦭꦶꦪꦤꦺꦱ꧀ꦭꦱ꧈ꦢꦶꦤꦱꦧꦸꦧꦫꦺꦱꦼꦤꦺꦤ꧀(ꦱꦺꦴꦩ)꧉ꦲꦶꦁꦧꦱꦗꦮꦏꦸꦤ꧈ꦱꦼꦧꦸꦠꦤ꧀ꦲꦁꦒꦫꦢꦶꦲꦼꦁꦒꦺꦴꦲꦶꦁꦥꦤꦁꦒꦭꦤ꧀ꦱꦥ꧀ꦠꦮꦫ꧉

꧋ꦠꦼꦩ꧀ꦧꦸꦁ*ꦄꦁꦒꦫ*ꦢꦶꦗꦸꦥꦸꦏ꧀ꦱꦏꦱꦶꦗꦶꦥꦫꦒꦲꦶꦁꦕꦫꦶꦠꦧꦧꦣ꧀ꦠꦤꦃꦗꦮꦏꦁꦚꦿꦶꦠꦲꦏꦺꦥꦿꦧꦸꦮꦠꦸꦒꦸꦤꦸꦁ꧉ꦫꦢꦺꦤ꧀ꦄꦁꦒꦫꦲꦶꦏꦸꦥꦸꦠꦿꦤꦺꦮꦠꦸꦒꦸꦤꦸꦁꦏꦫꦺꦴꦢꦺꦮꦶꦱꦺꦴꦩ꧉

## ꦲꦸꦒꦢꦼꦊꦁꦔꦼꦤ꧀
*ꦧꦸꦢ
*ꦫꦺꦱ꧀ꦥꦠꦶ
*ꦱꦸꦏꦿ
*ꦠꦸꦩ꧀ꦥꦼꦏ꧀
*ꦫꦢꦶꦠꦾ
*ꦱꦺꦴꦩ
*ꦱꦥ꧀ꦠꦮꦫ
ꦥꦁ

꧋**ꦥꦁ**꧈ꦏꦢꦁꦏꦭꦢꦶꦱꦼꦧꦸꦠ꧀ꦫꦩꦸꦱ꧀ꦲꦶꦁꦧꦺꦴꦠꦤꦶ꧈ꦩꦶꦤꦁꦏꦒꦒꦁꦱꦶꦁꦠꦸꦮꦸꦃꦱꦏꦧꦠꦁꦭꦶꦪꦤꦺ꧈ꦲꦸꦠꦮꦤꦭꦶꦏꦱ꧀ꦠꦿꦸꦏ꧀ꦠꦸꦂꦏꦪꦮ꦳ꦺꦤꦲꦶꦁꦒꦺꦴꦝꦺꦴꦁꦢꦶꦥꦺꦫꦁꦢꦝꦶꦮ꦳ꦺꦤꦱꦶꦁꦭꦸꦮꦶꦃꦕꦶꦭꦶꦏ꧀꧉

## ꦫꦺꦥ꦳ꦺꦫꦺꦤ꧀ꦱꦶ
ꦫꦢꦶꦠꦾ

꧋**ꦫꦢꦶꦠꦾ**ꦲꦸꦠꦮ**ꦫꦢꦶꦠꦺ**ꦲꦶꦏꦸꦗꦼꦤꦼꦁꦭꦶꦪꦱꦏꦔꦄꦠ꧀꧈ꦢꦶꦤꦱꦮꦶꦱꦺꦱꦼꦠꦸꦭꦤ꧀ꦱꦢꦸꦫꦸꦔꦺꦱꦺꦴꦩꦲꦸꦠꦮꦱꦼꦤꦺꦤ꧀꧉ꦲꦶꦁꦧꦱꦗꦮꦏꦸꦤ꧈ꦱꦼꦧꦸꦠꦤ꧀ꦫꦢꦶꦠꦾꦢꦶꦲꦁꦒꦺꦴꦲꦶꦁꦥꦤꦁꦒꦭꦤ꧀ꦱꦥ꧀ꦠꦮꦫ꧉

꧋ꦲꦶꦁꦧꦱꦱꦁꦱ꧀ꦏꦽꦠ꧈ꦠꦼꦒꦼꦱꦺꦱꦽꦔꦺꦔꦺ꧈ꦲꦶꦏꦶꦱꦼꦭꦫꦱ꧀ꦏꦫꦺꦴꦗꦼꦤꦼꦁꦏꦁꦲꦱꦿꦶꦁꦢꦶꦲꦼꦁꦒꦺꦴꦲꦶꦁꦌꦫꦺꦴꦥꦃ꧈ꦲꦸꦥꦩꦤꦺ*ꦱꦸꦤ꧀ꦤ꧀ꦝꦪ꧀*(ꦢꦶꦤꦱꦽꦔꦺꦔꦺ)꧉

## ꦲꦸꦒꦢꦼꦊꦁꦔꦼꦤ꧀
*ꦱꦺꦴꦩ
*ꦄꦁꦒꦫ
*ꦧꦸꦢ
*ꦫꦺꦱ꧀ꦥꦠꦶ
*ꦱꦸꦏꦿ
*ꦠꦸꦩ꧀ꦥꦼꦏ꧀
*ꦱꦥ꧀ꦠꦮꦫ
ꦉꦱ꧀ꦥꦠꦶ

꧋**ꦉꦱ꧀ꦥꦠꦶ**ꦲꦶꦏꦸꦱꦶꦗꦶꦢꦶꦤꦏꦁꦗꦼꦤꦼꦁꦭꦶꦪꦤꦺꦏꦼꦩꦶꦱ꧀꧈ꦢꦶꦤꦱꦢꦸꦫꦸꦔꦺꦱꦸꦏꦿꦲꦸꦠꦮꦗꦼꦩꦸꦮꦃꦭꦤ꧀ꦱꦮꦶꦱꦺꦧꦸꦢꦲꦸꦠꦮꦉꦧꦺꦴ꧉ꦲꦶꦁꦧꦱꦗꦮꦏꦸꦤ꧈ꦱꦼꦧꦸꦠꦤ꧀ꦫꦺꦱ꧀ꦥꦠꦶꦫꦺꦱ꧀ꦠꦥꦶꦢꦶꦲꦁꦒꦺꦴꦲꦶꦁꦥꦤꦁꦒꦭꦤ꧀ꦱꦥ꧀ꦠꦮꦫ꧉

## ꦲꦸꦒꦢꦼꦊꦁꦔꦼꦤ꧀
*ꦫꦢꦶꦠꦾ
*ꦱꦺꦴꦩ
*ꦄꦁꦒꦫ
*ꦧꦸꦢ
*ꦱꦸꦏꦿ
*ꦠꦸꦩ꧀ꦥꦼꦏ꧀
*ꦱꦥ꧀ꦠꦮꦫ
ꦧꦺꦴꦠꦤꦶ

[thumb|250px|*[ꦥꦶꦔꦸꦮꦶꦕꦸꦭꦒꦿꦤ꧀ꦝꦶꦥ꦳꧀ꦭꦺꦴꦫ*ꦲꦸꦩꦸꦩ꧀ꦢꦶꦏꦼꦤꦭ꧀ꦩꦶꦤꦁꦏꦧꦸꦠ꧀ꦠꦺꦂꦮꦺꦴꦂꦠ꧀]]
thumb|250px|ꦠꦸꦭꦢꦥꦺꦴꦠꦺꦴꦔꦤ꧀ꦱꦶꦭꦁꦧꦠꦁ

꧋**ꦧꦺꦴꦠꦤꦶ**ꦲꦶꦏꦸꦱꦭꦃꦱꦶꦗꦶꦤꦺꦥꦁꦔꦺꦭ꧀ꦩꦸꦲꦶꦁꦧꦶꦪꦺꦴꦭꦺꦴꦒꦶꦏꦁꦚꦶꦤꦲꦺꦴꦤꦶꦏꦧꦺꦃꦥꦿꦏꦫꦏꦁꦲꦤꦱꦼꦱꦩ꧀ꦧꦸꦔꦤꦺꦏꦫꦺꦴꦠꦸꦮꦸꦲꦤ꧀꧈ꦩꦸꦭꦱꦏꦲꦶꦏꦸ꧈ꦲꦶꦁꦧꦺꦴꦠꦤꦶꦲꦤꦲꦸꦒꦔꦺꦭ꧀ꦩꦸꦧꦶꦪꦺꦴꦭꦺꦴꦒꦶꦏꦁꦚꦶꦤꦲꦺꦴꦤꦶꦔꦺꦭ꧀ꦩꦸꦛꦸꦏꦸꦭꦤ꧀꧈ꦫꦺꦥꦿꦺꦴꦢꦸꦏ꧀ꦱꦶ꧈ꦩꦺꦠꦧꦺꦴꦭꦶꦱ꧀ꦩꦼ꧈ꦥꦔꦺꦩ꧀ꦧꦔꦤ꧀꧈ꦆꦤ꧀ꦠꦼꦫꦏ꧀ꦱꦶꦲꦶꦁꦲꦤ꧀ꦠꦫꦤꦺꦧꦶꦪꦺꦴꦠꦶꦏ꧀ꦭꦤ꧀ꦲꦧꦶꦪꦺꦴꦠꦶꦏ꧀꧈ꦱꦂꦠꦌꦮ꦳ꦺꦴꦭꦸꦱꦶꦠꦸꦮꦸꦲꦤ꧀꧉
## ꦫꦸꦗꦸꦏꦤ꧀
ꦠꦼꦩ꧀ꦧꦁ

꧋**ꦠꦼꦩ꧀ꦧꦁ**ꦲꦶꦏꦸꦏꦱꦶꦭ꧀ꦧꦸꦢꦪꦱꦏꦶꦁꦒꦸꦧꦲꦤ꧀ꦧꦧꦒꦤ꧀ꦱꦼꦤꦶꦤꦢꦲꦸꦠꦮꦱ꧀ꦮꦫꦏꦁꦤ꧀ꦢꦸꦮꦺꦲꦠꦸꦫꦤ꧀ꦲꦠꦸꦫꦤ꧀ꦠꦶꦤꦩ꧀ꦠꦸꦲꦤ꧀ꦠꦫꦤꦺ:ꦲꦸꦫꦸꦠꦤ꧀‌꧈ꦏꦺꦴꦩ꧀ꦧꦶꦤꦱꦶꦭꦤ꧀ꦒꦪꦸꦠꦤ꧀ꦠꦺꦩ꧀ꦥꦺꦴꦫꦭ꧀(ꦲꦸꦒꦧꦶꦱꦔꦁꦒꦺꦴꦲꦶꦫꦶꦔꦤ꧀ꦥꦶꦫꦤ꧀ꦠꦶꦩꦸꦱꦶꦏ꧀)ꦏꦁꦔꦱꦶꦭꦏꦺꦒꦸꦧꦲꦤ꧀ꦩꦸꦱꦶꦏ꧀ꦏꦁꦩꦤꦸꦁꦒꦭ꧀ꦭꦤ꧀ꦢꦸꦮꦺꦲꦶꦫꦩ꧉**ꦠꦼꦩ꧀ꦧꦁ**ꦲꦸꦒꦧꦶꦱꦢꦶꦠꦼꦒꦼꦱꦶꦉꦫꦶꦥ꧀ꦠꦤ꧀ꦲꦸꦠꦮꦢꦥꦸꦏꦤꦶꦁꦧꦱꦩꦮꦶꦥꦲꦸꦒꦼꦫꦤ꧀ꦠꦂꦠꦩ꧀ꦠꦸ(ꦒꦸꦩꦛꦺꦴꦏ꧀)ꦲꦶꦁꦏꦁꦥꦩꦲꦺꦴꦱꦶꦥꦸꦤ꧀ꦏꦼꦢꦃꦢꦶꦭꦒꦸꦏꦏꦺꦔꦁꦒꦺꦴꦱ꧀ꦮꦫ꧉

## ꦲꦸꦒꦢꦼꦊꦁꦔꦼꦤ꧀
*ꦠꦼꦩ꧀ꦧꦁꦏꦧꦁꦱꦤ꧀
*ꦠꦼꦩ꧀ꦧꦁꦗꦮ
*ꦠꦼꦩ꧀ꦧꦁꦢꦺꦴꦭꦤꦤ꧀
*ꦠꦼꦩ꧀ꦧꦁꦧꦺꦴꦕꦃ
ꦏꦺꦴꦭꦏ꧀

꧋**ꦏꦺꦴꦭꦏ꧀**ꦪꦲꦶꦏꦸꦥꦔꦤꦤ꧀/ꦲꦺꦴꦩ꧀ꦧꦺꦤꦤ꧀ꦏꦁꦲꦤꦲꦶꦁꦆꦤ꧀ꦝꦺꦴꦤꦺꦱꦶꦪ꧉ꦏꦺꦴꦭꦏ꧀ꦏꦒꦮꦺꦱꦏꦧꦲꦤ꧀ꦧꦲꦤ꧀ꦏꦪꦒꦼꦝꦁ꧈ꦏꦼꦠꦺꦭꦥꦺꦴꦲꦸꦁ꧈ꦤꦁꦏꦏꦺꦠꦺꦭꦫꦩ꧀ꦧꦠ꧀ꦏꦁꦢꦶꦮꦺꦤꦺꦃꦲꦶꦢꦸꦢꦸꦃꦊꦒꦶꦱꦏꦧꦲꦤ꧀ꦱꦤ꧀ꦠꦼꦤ꧀ꦭꦤ꧀ꦒꦸꦭꦗꦮꦲꦸꦠꦮꦒꦸꦭꦥꦸꦠꦶꦃ꧉

꧋ꦏꦺꦴꦭꦏ꧀ꦲꦏꦺꦃꦩꦕꦼꦩꦺ꧈ꦒꦸꦩꦤ꧀ꦠꦸꦁꦧꦲꦤ꧀ꦩ꧀ꦭꦶꦒꦶ꧈ꦤꦔꦶꦁꦧꦶꦪꦪꦱꦲꦸꦒꦢꦶꦕꦩ꧀ꦥꦸꦂꦢꦢꦶꦱꦶꦗꦶ:
*ꦏꦺꦴꦭꦏ꧀ꦒꦼꦝꦁ
*ꦏꦺꦴꦭꦏ꧀ꦮꦭꦸꦃ
*ꦏꦺꦴꦭꦏ꧀ꦏꦺꦴꦭꦁꦏꦭꦶꦁ
*ꦏꦺꦴꦭꦏ꧀ꦥꦺꦴꦲꦸꦁ
*ꦏꦺꦴꦭꦏ꧀ꦒꦺꦭꦺꦏ꧀
*ꦏꦺꦴꦭꦏ꧀ꦤꦁꦏ
*ꦏꦺꦴꦭꦏ꧀ꦏꦿꦻ
꧋ꦏꦺꦴꦭꦏ꧀ꦧꦶꦪꦱꦏꦁꦒꦺꦴꦱꦸꦒꦸꦲꦤ꧀ꦥꦩ꧀ꦧꦸꦏꦲꦶꦁꦮꦸꦭꦤ꧀ꦥꦱꦱꦢꦸꦫꦸꦔꦺꦧꦸꦏ꧉
ꦩꦃꦗꦺꦴꦁ

꧋**ꦩꦃꦗꦺꦴꦁ**ꦲꦶꦏꦸꦱꦮꦶꦗꦶꦤꦶꦁꦢꦺꦴꦭꦤꦤ꧀ꦏꦁꦒꦺꦴꦮꦺꦴꦁꦥꦥꦠ꧀ꦱꦶꦁꦢꦶꦕꦶꦥ꧀ꦠꦏꦏꦺꦱꦥꦶꦱꦤꦤ꧀ꦲꦶꦁꦠꦾꦺꦴꦁꦏꦺꦴꦏ꧀꧈ꦢꦺꦴꦭꦤꦤ꧀ꦲꦶꦏꦶꦩ꧀ꦧꦸꦠꦸꦲꦏꦺꦏꦥꦿꦶꦒꦺꦭꦤ꧀‌꧈ꦏꦥꦶꦤ꧀ꦠꦺꦫꦤ꧀‌꧈ꦏꦭ꧀ꦏꦸꦭꦱꦶꦭꦤ꧀ꦏꦧꦺꦒ꧀ꦗꦤ꧀꧈

## ꦲꦺꦴꦭꦺꦃꦲꦺꦤꦠꦧꦠꦩꦃꦗꦺꦴꦁ
꧋ꦱꦮꦶꦗꦶꦤꦶꦁꦫꦺꦴꦤ꧀ꦢꦼꦢꦺꦴꦭꦤꦤ꧀ꦩꦃꦗꦺꦴꦁꦲꦶꦏꦸꦢꦶꦩꦻꦤꦏꦺꦱꦢꦸꦮꦸꦫꦶꦁꦩꦺꦗꦥꦥꦒ꧀ꦱꦶꦁꦱꦶꦱꦶꦲꦺꦢꦮꦤꦺꦥꦝ꧉ꦮꦺꦴꦁꦱꦶꦁꦔꦼꦢꦸꦩ꧀ꦢꦶꦲꦫꦤꦶꦗꦸꦫꦸꦩꦻꦤ꧀"ꦮꦺꦠꦤ꧀"ꦭꦤ꧀ꦭꦶꦪꦭꦶꦪꦤꦺꦢꦶꦮꦺꦲꦶꦗꦼꦤꦼꦁꦩꦶꦠꦸꦫꦸꦠ꧀ꦩꦠꦲꦔꦶꦤ꧀꧈ꦩꦼꦤꦮꦮꦺꦠꦤ꧀ꦩꦼꦤꦁ꧈ꦢꦺꦮꦺꦏꦺꦔꦼꦢꦸꦩ꧀ꦩꦤꦺꦃꦏꦁꦒꦺꦴꦫꦺꦴꦤ꧀ꦢꦺꦱꦮꦶꦱꦺ꧈ꦩꦼꦤꦮꦏꦭꦃꦱꦶꦁꦔꦼꦢꦶꦩ꧀ꦢꦝꦶꦏꦸꦭꦺꦴꦤ꧀꧈ꦩꦼꦤꦮꦏꦭꦃꦧꦚ꧀ꦗꦸꦂꦭꦺꦴꦂꦱꦶꦁꦔꦺꦢꦸꦩ꧀ꦭꦤ꧀ꦱꦥꦤꦸꦁꦒꦭꦤꦺ꧉ꦱꦮꦶꦗꦶꦤꦶꦁꦢꦺꦴꦭꦤꦤ꧀ꦩꦃꦗꦺꦴꦁꦧꦸꦧꦂꦩꦼꦤꦮꦏꦧꦺꦃꦗꦸꦫꦸꦩꦻꦤ꧀ꦮꦶꦱ꧀ꦩꦼꦤꦁꦥꦶꦁꦥꦥꦠ꧀꧈

## ꦢꦺꦴꦭꦤꦤ꧀ꦢꦺꦮꦺꦏꦤ꧀
ꦒꦸꦫꦸꦒꦠꦿ

꧋**ꦒꦸꦫꦸꦒꦠꦿ**ꦪꦲꦶꦏꦸꦕꦕꦲꦶꦁꦒꦠꦿꦱꦧꦼꦤ꧀ꦱꦥꦢꦆꦤ꧀ꦱꦶꦗꦶꦠꦼꦩ꧀ꦧꦁ꧉

ꦠꦸꦭꦝ:

**ꦄꦱ꧀ꦩꦫꦢꦤ**

:ꦲꦗꦠꦸꦫꦸꦱꦺꦴꦫꦺꦏꦏꦶ
:ꦲꦤꦢꦺꦮꦔꦁꦭꦁꦗꦒꦢ꧀
:ꦚꦁꦏꦶꦁꦧꦺꦴꦏꦺꦴꦂꦏꦼꦚ꧀ꦕꦤꦤꦺ
:ꦲꦶꦱꦶꦤꦺꦢꦺꦴꦔꦠꦼꦠꦸꦭꦏ꧀
:ꦱꦤ꧀ꦝꦁꦏꦭꦮꦤ꧀ꦥꦔꦤ꧀
:ꦪꦲꦶꦏꦸꦧꦒꦺꦪꦤꦶꦥꦸꦤ꧀
:ꦮꦺꦴꦁꦩꦼꦭꦺꦏ꧀ꦱꦧꦂꦤꦫꦶꦩ

ꦏꦠꦿꦒꦤ꧀:ꦒꦸꦫꦸꦒꦠꦿ=꧇꧗꧇

## ꦲꦸꦒꦢꦼꦊꦁꦔꦼꦤ꧀
*ꦠꦼꦩ꧀ꦧꦁ
*ꦠꦼꦩ꧀ꦧꦁꦗꦮ

ꦩꦕꦥꦠ꧀
ꦕꦺꦴꦥꦺꦴꦏ꧀

꧋**ꦕꦺꦴꦥꦺꦴꦏ꧀**ꦲꦶꦁꦒꦶꦃꦥꦸꦤꦶꦏꦱꦭꦃꦱꦠꦸꦁꦒꦭꦶꦁꦥꦶꦫꦤ꧀ꦠꦶꦲꦶꦁꦏꦁꦏꦢꦩꦼꦭ꧀ꦱꦏꦶꦁꦱꦸꦔꦸꦲꦸꦠꦮꦶꦠꦤ꧀ꦢꦸꦏ꧀꧈ꦮꦺꦴꦤ꧀ꦠꦼꦤ꧀ꦲꦶꦁꦱꦶꦱꦶꦃꦠꦸꦠꦸꦥꦶꦥꦸꦤ꧀ꦢꦶꦥꦸꦤ꧀ꦮꦸꦏꦶꦂꦲꦮꦸꦗꦸꦣ꧀ꦩꦤꦸꦁꦱ꧈ꦒꦢꦃꦒꦸꦤꦏꦁꦒꦺꦮꦢꦃꦲꦺꦴꦧꦠ꧀‌꧈ꦲꦱꦭꦶꦥꦸꦤ꧀ꦱꦏꦶꦁꦭꦺꦴꦩ꧀ꦧꦺꦴꦏ꧀꧈
ꦠ꧀ꦭꦒ

thumb|ꦠ꧀ꦭꦒꦤꦲꦸꦮꦺꦭ꧀ꦲꦸꦮꦥꦶꦲꦶꦁꦄꦂꦒꦺꦤ꧀ꦠꦶꦤ
꧋**ꦠ꧀ꦭꦒ**ꦲꦶꦏꦸꦧꦚꦸ(ꦠꦮꦂꦲꦸꦠꦮꦄꦱꦶꦤ꧀)ꦏꦁꦏꦲꦏꦸꦩꦸꦭꦱꦶꦲꦶꦁꦱꦶꦗꦶꦥꦥꦤ꧀ꦏꦁꦕꦸꦏꦸꦥ꧀ꦮꦶꦪꦂ꧈ꦏꦁꦧꦶꦱꦢꦸꦩꦢꦶꦲꦩꦂꦒꦭꦸꦩꦺꦫꦺꦒ꧀ꦭꦺꦠ꧀ꦱꦺꦂ꧈ꦲꦶꦭꦺꦤꦤ꧀ꦏꦭꦶ꧈ꦲꦸꦠꦮꦲꦩꦂꦒꦲꦤꦤꦺꦠꦸꦏ꧀ꦧꦚꦸ꧉ꦥꦝꦠꦤ꧀ꦠ꧀ꦭꦒꦧꦶꦱꦢꦶꦁꦒꦺꦴꦩꦶꦤꦁꦏꦱꦫꦤꦫꦺꦏꦿꦺꦪꦱꦶ꧈ꦭꦤ꧀ꦲꦸꦭꦃꦫꦒ꧉

## ꦗꦼꦤꦼꦁꦠꦼꦭꦒꦲꦶꦁꦆꦤ꧀ꦝꦺꦴꦤꦺꦱꦶꦪ
*ꦠ꧀ꦭꦒꦮꦂꦤ
*ꦠ꧀ꦭꦒꦱꦫꦔꦤ꧀ꦲꦸꦠꦮꦠꦼꦭꦒꦥꦱꦶꦂ꧉

## ꦥꦶꦂꦱꦤꦤꦈꦒ
*ꦥꦿꦠꦺꦭꦤ꧀ꦠ꧀ꦭꦒ
*ꦥꦿꦠꦺꦭꦤ꧀ꦠ꧀ꦭꦒꦒꦼꦣꦺꦣꦺꦮꦺꦆꦁꦣꦺꦴꦚ
*ꦏꦱꦸꦚꦠꦤ꧀ꦒꦺꦪꦺꦴꦒꦿꦥ꦳ꦶꦣꦺꦴꦚ
*ꦧ꧀ꦭꦸꦩ꧀ꦧꦁ
*ꦭꦶꦩ꧀ꦤꦺꦴꦭꦺꦴꦒꦶ
*ꦭꦒꦸꦤ
*ꦒꦺꦪꦺꦴꦒꦿꦥ꦳ꦶ
*ꦠꦂꦤ꧀

## ꦥꦿꦤꦭꦚ꧀ꦗꦧ
* Lists of the highest lakes in the US and the world
* Lake Classification Systems 

## ꦕꦛꦼꦠꦤ꧀ꦱꦶꦏꦶꦭ꧀
ꦲꦔꦼꦂ

꧋**ꦲꦔꦼꦂ**(ꦮꦭꦤ꧀ꦝ*ꦲꦔꦼꦂ*ꦱꦶꦁꦠꦼꦒꦼꦱꦺ'ꦥꦁꦒꦤ꧀ꦠꦸꦁ')ꦪꦲꦶꦏꦸꦥꦶꦫꦤ꧀ꦠꦶꦱꦶꦁꦢꦶꦲꦼꦁꦒꦺꦴꦚꦤ꧀ꦛꦺꦴꦭꦏꦺꦏ꧀ꦭꦩ꧀ꦧꦶ꧈ꦏꦛꦺꦴꦏ꧀‌꧈ꦭꦤ꧀ꦱꦥꦤꦸꦁꦒꦭꦤꦶꦥꦸꦤ꧀꧈ꦲꦔꦼꦂꦲꦶꦏꦸꦱꦏꦩꦤꦺꦏꦮꦂꦤ꧈ꦲꦤꦱꦶꦁꦱꦏꦧꦲꦤ꧀ꦥ꧀ꦭꦱ꧀ꦠꦶꦏ꧀‌꧈ꦮꦼꦱꦶꦭꦤ꧀ꦱꦥꦤꦸꦁꦒꦭꦤꦶꦥꦸꦤ꧀꧈ꦲꦔꦼꦂꦲꦶꦏꦸꦲꦱꦭꦺꦱꦏꦄꦩꦺꦫꦶꦏꦃꦱꦫꦺꦏꦠ꧀꧈
ꦒꦿꦗꦶꦩꦼꦱꦶꦤ꧀

[250px|thumb|[ꦧꦿꦸꦧꦸꦃꦮꦶꦠ꧀ꦔꦁꦒꦺꦴꦱꦼꦤ꧀ꦱꦺꦴ]]
꧋**ꦒꦿꦗꦶꦩꦺꦱꦶꦤ꧀**ꦲꦸꦠꦮ**ꦱꦺꦤ꧀ꦱꦺꦴ**(ꦱꦏꦠꦼꦩ꧀ꦧꦸꦁ*ꦕ꧀ꦲꦻꦤ꧀ꦱꦮ꧀*꧈ꦒꦿꦗꦶꦫꦤ꧀ꦠꦺ)꧈ꦱꦶꦗꦶꦤꦶꦁꦗꦶꦤꦶꦱ꧀ꦒꦿꦗꦶꦥꦺꦴꦂꦠꦧꦼꦭ꧀ꦏꦁꦏꦭꦏꦺꦴꦏꦏꦺꦩꦮꦢꦪꦤꦶꦁꦭꦶꦱ꧀ꦠꦿꦶꦏ꧀꧈ꦲꦶꦢꦿꦺꦴꦭꦶꦏ꧀ꦭꦤ꧀ꦱꦶꦁꦥꦭꦶꦁꦲꦸꦩꦸꦩ꧀ꦔꦁꦒꦺꦴꦩꦼꦱꦶꦤ꧀꧇꧒꧇ꦠꦏ꧀꧉ꦱꦼꦤ꧀ꦱꦺꦴꦏꦒꦸꦤꦏꦏꦺꦲꦶꦁꦏꦼꦧꦺꦴꦤ꧀ꦥꦶꦫꦤ꧀ꦠꦶꦏꦁꦒꦺꦴꦤꦸꦠꦸꦃ꧈ꦧꦿꦸꦧꦸꦃꦔꦤ꧀ꦠꦶꦒꦫꦥ꧀ꦲꦺꦴꦭꦃꦏꦪꦸꦱꦏꦮꦶꦠ꧀ꦮꦶꦠꦤ꧀ꦒꦼꦝꦺ꧉
ꦒꦼꦤꦶ

thumb|ꦒꦼꦤꦶ
꧋**ꦒꦼꦤꦶ**(ꦏꦿꦩ:**ꦭꦠꦸ**;ꦏꦮꦶ:'*ꦄꦥꦸꦮꦶ*)ꦪꦲꦶꦏꦸꦢꦠ꧀ꦥꦤꦱ꧀ꦏꦁꦢꦶꦠꦶꦩ꧀ꦧꦸꦭꦏꦺꦱꦏꦧꦫꦁꦧꦫꦁꦏꦁꦏꦺꦴꦧꦺꦴꦁ꧉ꦮꦂꦤꦤꦺꦏꦸꦤꦶꦁ꧈ꦫꦢꦄꦧꦁꦔꦤ꧀ꦠꦶꦧꦶꦫꦸ꧉ꦲꦱꦭꦺꦒꦼꦤꦶꦲꦶꦏꦸꦱꦏꦥꦿꦺꦴꦱꦺꦱ꧀ꦎꦏ꧀ꦱꦶꦢꦱꦶꦒꦱ꧀ꦏꦁꦏꦱꦶꦩ꧀ꦥꦺꦤ꧀ꦲꦶꦁꦧꦲꦤ꧀ꦧꦏꦂ꧉

꧋ꦒꦼꦤꦶꦢꦶꦒꦸꦤꦏꦏꦺꦩꦤꦸꦁꦱꦏꦁꦒꦺꦴꦲꦏꦺꦃꦏꦥꦿꦺꦭꦸꦮꦤ꧀‌꧈ꦱꦏꦏꦁꦔꦸꦤ꧀ꦠꦸꦔꦏꦺꦔꦤ꧀ꦠꦶꦔꦿꦸꦒꦺꦏꦏꦺ꧉

## ꦌꦠꦶꦩꦺꦴꦭꦺꦴꦒꦶ
꧋ꦠꦼꦩ꧀ꦧꦸꦁ*ꦒꦼꦤꦶ*ꦲꦶꦏꦸꦢꦶꦗꦸꦥꦸꦏ꧀ꦱꦏꦧꦱꦱꦁꦱ꧀ꦏꦽꦠ*ꦄꦒ꧀ꦤꦶ*꧉**ꦄꦒ꧀ꦤꦶ**ꦲꦶꦏꦸꦲꦱ꧀ꦩꦤꦺꦢꦺꦮꦄꦥꦶ꧉

## ꦲꦸꦒꦢꦼꦊꦁꦔꦼꦤ꧀
*ꦥ꧀ꦭꦼꦠꦶꦏꦶꦁꦒꦼꦤꦶ

## ꦫꦸꦗꦸꦏꦤ꧀ 
* Adams, C. (2002). The Straight Dope: What exactly is fire?. Retrieved Dec. 19, 2004.

## ꦥꦿꦤꦭꦚ꧀ꦗꦧ 
* What exactly is fire? (from The Straight Dope)
* Early human fire mastery revealed BBC article on archeological discoveries
* Parts of a candle flame 
* Flames in microgravity 
* Spiral flames in microgravity 

## ꦒ꧀ꦭꦢꦿꦶ

File:Brennender Bahndam aus dem Zugfenster fotografiert 02.jpg
File:Brennender Bahndam aus dem Zugfenster fotografiert 03.JPG
File:Brennender Bahndam aus dem Zugfenster fotografiert 04.JPG
ꦠꦩ꧀ꦧꦶꦂ

꧋ꦠꦩ꧀ꦧꦶꦂꦪꦲꦶꦏꦸꦗꦶꦤꦶꦱꦺꦮꦢꦃꦱꦶꦁꦢꦶꦒꦮꦺꦱꦏꦥꦿꦶꦁ꧈ꦩꦺꦃꦩꦶꦫꦶꦧ꧀ꦏꦪꦠꦩ꧀ꦥꦃꦤꦁꦔꦮꦸꦗꦸꦢꦺꦫꦢꦲꦩ꧀ꦧꦗꦼꦩ꧀ꦧꦂ꧉ꦭꦸꦩꦿꦲꦺꦢꦶꦒꦮꦺꦩꦺꦩꦺꦒꦧꦃ꧈ꦱꦼꦒꦭꦱꦥ꧉
ꦠꦩ꧀ꦧꦶꦂꦢꦶꦲꦚꦩ꧀

## ꦲꦸꦒꦢꦼꦊꦁꦔꦼꦤ꧀
#ꦠꦩ꧀ꦥꦃ
#ꦏꦿꦚ꧀ꦗꦁ
## ꦏꦠꦺꦒꦺꦴꦫꦶ
ꦩꦠꦥꦤ꧀ꦕꦶꦁ

thumb|left|150px|ꦄꦤꦺꦏꦫꦸꦥꦗꦶꦤꦶꦱ꧀ꦩꦠꦏꦻꦭ꧀
thumb|right|100px|ꦄꦤꦺꦏꦫꦸꦥꦲꦸꦏꦸꦫꦤ꧀ꦩꦠꦥꦚ꧀ꦕꦶꦁ
꧋**ꦩꦠꦥꦚ꧀ꦕꦶꦁ**ꦥꦸꦤꦶꦏꦱꦭꦃꦱꦠꦸꦁꦒꦭꦶꦥꦸꦤ꧀ꦥꦶꦫꦤ꧀ꦠꦶꦲꦶꦁꦏꦁꦢꦶꦩꦶꦒꦸꦤꦏꦏꦺꦩꦶꦤꦒ꧀ꦏꦩꦚ꧀ꦕꦶꦁꦆꦮꦏ꧀ꦲꦶꦁꦏꦁꦩꦶꦱꦸꦮꦸꦂꦲꦸꦒꦶꦲꦶꦁꦏꦁꦏꦛꦃꦥꦶꦪꦩ꧀ꦧꦏ꧀ꦢꦶꦩꦶꦒꦸꦤꦏꦏꦺꦏꦁꦒꦺꦩꦚ꧀ꦕꦶꦁ꧉

꧋ꦩꦠꦥꦚ꧀ꦕꦶꦁꦢꦶꦩꦶꦒꦸꦤꦏꦏꦺꦏꦁꦒꦺꦴꦥꦶꦫꦤ꧀ꦠꦶꦏꦁꦒꦺꦤꦼꦩ꧀ꦥꦼꦭꦏꦺꦈꦩ꧀ꦥꦤ꧀ꦥꦚ꧀ꦕꦶꦁ꧈
[thumb|right|100px|ꦩꦠꦥꦚ꧀ꦕꦶꦁꦩꦁꦱ[ꦗꦩꦤ꧀ꦮꦠꦸꦲꦶꦁꦏꦁꦏꦒꦮꦺꦱꦏꦶꦁꦧꦲꦤ꧀ꦧꦭꦸꦁ꧈ꦢꦶꦥꦸꦤ꧀ꦥꦁꦒꦶꦲꦏꦺꦲꦶꦁꦱ꧀ꦏꦤꦺ꧈ꦱ꧀ꦮꦺꦝꦼꦤ꧀]]

## ꦈꦒꦶꦥꦶꦂꦱꦤꦶ
*ꦩꦚ꧀ꦕꦶꦁ
*ꦥꦩꦚ꧀ꦕꦶꦁ
ꦠꦼꦤꦒꦏꦼꦂꦗꦆꦤ꧀ꦝꦺꦴꦤꦺꦱꦶꦪ

꧋**ꦠꦼꦤꦒꦏꦼꦂꦗꦆꦤ꧀ꦝꦺꦴꦤꦺꦱꦶꦪ**꧈ꦲꦸꦠꦮꦢꦶꦕꦼꦏꦏ꧀**ꦠꦏꦆ**꧈ꦪꦲꦶꦏꦸꦮꦺꦴꦁꦮꦺꦴꦁꦆꦤ꧀ꦝꦺꦴꦤꦺꦱꦶꦪꦏꦁꦢꦶꦏꦶꦫꦶꦩ꧀ꦩꦼꦚꦁꦩꦚ꧀ꦕꦤꦒꦫꦱꦥꦼꦂꦭꦸꦚꦩ꧀ꦧꦸꦠ꧀ꦒꦮꦺ꧉ꦲꦏꦺꦃꦲꦏꦺꦃꦲꦺꦠꦏꦆꦢꦶꦏꦶꦫꦶꦩ꧀ꦩꦼꦚꦁꦩꦭꦻꦱꦶꦪ꧉

## ꦏꦱꦸꦱ꧀
꧋ꦱꦮꦺꦤꦺꦃꦏꦱꦸꦱ꧀ꦠꦶꦤ꧀ꦢꦏ꧀ꦱꦶꦪꦠꦸꦩꦿꦥ꧀ꦠꦏꦆꦲꦶꦁꦩꦚ꧀ꦕꦤꦒꦫ꧈ꦪꦲꦶꦏꦸ:

ꦏꦱꦸꦱ꧀ꦠꦸꦠꦶꦠꦸꦂꦱꦶꦭꦮꦠꦶꦏꦁꦢꦶꦲꦸꦏꦸꦩ꧀ꦩꦠꦶ꧉

ꦏꦱꦸꦱ꧀ꦠꦶꦤ꧀ꦢꦏ꧀ꦱꦶꦪꦲꦶꦁꦲꦺꦴꦁꦏꦺꦴꦁ꧉
ꦥꦢꦶꦁꦒꦶ

꧋**ꦥꦢꦶꦒꦶ**ꦲꦶꦁꦒꦶꦃꦥꦸꦤꦶꦏꦱꦭꦃꦱꦮꦶꦗꦶꦤꦶꦁꦥꦶꦫꦤ꧀ꦠꦶꦲꦶꦁꦏꦁꦢꦶꦥꦸꦤ꧀ꦢꦩꦼꦭ꧀ꦏꦤ꧀ꦛꦶꦕꦫꦲꦚꦩ꧀‌꧈ꦮꦸꦗꦸꦢꦶꦥꦸꦤ꧀ꦧꦸꦤ꧀ꦢꦼꦂ꧈ꦢꦶꦥꦸꦤ꧀ꦲꦪꦲꦶꦔ꧀ꦒꦶꦤꦏꦏꦺꦤ꧀ꦊꦩ꧀ꦥꦼꦔꦤ꧀ꦥꦺꦫꦏ꧀ꦏꦤ꧀ꦛꦶꦩꦺꦴꦠꦶꦥ꦳꧀ꦠꦸꦩ꧀ꦥꦭ꧀ꦱꦲꦏꦼꦩ꧀ꦧꦁ꧉ꦒꦶꦤꦤꦶꦥꦸꦤ꧀ꦏꦁꦒꦺꦉꦉꦁꦒꦤ꧀ꦠꦺꦩ꧀ꦧꦺꦴꦏ꧀‌꧈ꦲꦱꦭꦶꦥꦸꦤ꧀ꦱꦏꦶꦁꦧꦶꦩ꧉
ꦒꦼꦩ꧀ꦧꦺꦴꦂ

250px|thumb|ꦒꦼꦩ꧀ꦧꦺꦴꦂ
꧋**ꦒꦼꦩ꧀ꦧꦺꦴꦂ**ꦪꦲꦶꦏꦸꦥꦶꦫꦤ꧀ꦠꦶꦏꦔꦺꦴꦔ꧀ꦒꦮꦧꦚꦸ꧈ꦫꦕꦏꦺꦩꦮꦕꦁꦏꦶꦔꦤ꧀ꦭꦤ꧀ꦥꦚ꧀ꦕꦸꦫꦤ꧀ꦏꦁꦒꦺꦴꦱꦶꦫꦩ꧀ꦠꦸꦮꦸꦲꦤ꧀꧉ꦲꦸꦏꦸꦫꦤ꧀ꦒꦼꦩ꧀ꦧꦺꦴꦂꦩꦤꦺꦏꦮꦂꦤꦮꦶꦮꦶꦠ꧀꧇꧐꧇꧉꧇꧕꧇ꦭꦶꦠꦼꦂꦏꦁꦒꦺꦴꦚꦶꦫꦤ꧀ꦠꦸꦮꦸꦲꦤ꧀ꦥꦺꦛꦺꦠꦤ꧀ꦔꦤ꧀ꦠꦶꦲꦸꦢꦏꦫ꧇꧑꧐꧇ꦭꦶꦠꦼꦂꦏꦁꦒꦺꦴꦱꦶꦫꦩ꧀ꦠꦸꦮꦸꦲꦤ꧀ꦥꦭꦮꦶꦗꦲꦶꦁꦱꦮꦃꦭꦤ꧀ꦠꦼꦒꦭꦤ꧀꧉

꧋ꦏꦁꦒꦺꦴꦩꦼꦕꦃꦆꦭꦶꦤꦺꦧꦚꦸꦱꦏꦒꦼꦩ꧀ꦧꦺꦴꦂ꧈ꦲꦶꦁꦥꦸꦕꦸꦏ꧀ꦒꦸꦭꦸꦒꦼꦩ꧀ꦧꦺꦴꦂꦢꦶꦥꦱꦔꦶꦕꦶꦤ꧀ꦕꦶꦩ꧀꧉
250px|thumb|ꦕꦶꦤ꧀ꦕꦶꦩ꧀
ꦌꦤ꧀ꦛꦺꦴꦁ

thumb|200px|ꦌꦤ꧀ꦠꦺꦴꦁꦱꦏꦏꦪꦸ
꧋**ꦌꦤ꧀ꦠꦺꦴꦁ**ꦪꦲꦶꦏꦸꦥꦶꦫꦤ꧀ꦠꦶꦏꦁꦢꦸꦮꦺꦤꦶꦩꦸꦩ꧀ꦥꦔꦠ꧀ꦏꦁꦒꦺꦴꦚꦶꦢꦸꦏ꧀ꦱꦼꦒ꧉ꦌꦤ꧀ꦠꦺꦴꦁꦏꦒꦮꦺꦱꦏꦏꦪꦸ꧈ꦥ꧀ꦭꦱ꧀ꦠꦶꦏ꧀꧈ꦱꦺꦁ꧈ꦲꦸꦠꦮꦮꦼꦱꦶꦏꦁꦮꦸꦗꦸꦢꦺꦏꦪꦱꦺꦤ꧀ꦝꦺꦴꦏ꧀ꦤꦔꦶꦁꦭꦸꦮꦶꦃꦒꦺꦢꦺ꧉ꦮꦸꦗꦸꦢꦺꦌꦠꦺꦴꦁꦢꦶꦢꦼꦭꦺꦴꦏ꧀ꦱꦏꦧꦲꦤꦺꦲꦤꦲꦤꦺꦏꦫꦸꦥꦱꦏꦲꦸꦏꦸꦫꦤ꧀ꦕꦶꦭꦶꦏ꧀ꦭꦤ꧀ꦒꦼꦝꦺ꧉ꦱꦼꦩꦤꦻꦴꦒꦌꦤ꧀ꦠꦺꦴꦁꦩꦶꦠꦸꦫꦸꦠ꧀ꦮꦶꦗꦸꦢꦺꦢꦶꦒꦺꦴꦭꦺꦴꦔꦏꦺꦱꦏꦥꦶꦒꦸꦤꦤꦺ꧉
ꦕꦶꦤ꧀ꦕꦶꦩ꧀

250px|thumb|ꦕꦶꦤ꧀ꦕꦶꦩ꧀
꧋**ꦕꦶꦚ꧀ꦕꦶꦩ꧀**ꦪꦲꦶꦏꦸꦥꦶꦫꦤ꧀ꦠꦶꦲꦶꦁꦒꦼꦩ꧀ꦧꦺꦴꦂꦏꦁꦒꦺꦴꦩꦼꦕꦃꦲꦶꦭꦶꦤꦺꦧꦚꦸꦤꦭꦶꦏꦏꦁꦒꦺꦴꦚꦶꦫꦩ꧀ꦠꦸꦮꦸꦲꦤ꧀꧈ꦪꦲꦶꦏꦸꦮꦸꦗꦸꦣ꧀ꦱꦭꦸꦫꦤ꧀ꦧꦸꦩ꧀ꦥꦼꦠ꧀ꦤꦔꦶꦁꦢꦸꦮꦺꦧꦺꦴꦭꦺꦴꦔꦤ꧀ꦕꦶꦭꦶꦏ꧀ꦕꦶꦭꦶꦏ꧀꧈
ꦏꦱꦺꦠ꧀

jmpl|ꦏꦱꦺꦠ꧀ꦩꦺꦫꦺꦏ꧀ꦠꦢꦏꦱꦄ꧇꧙꧐꧇ꦠꦶꦥꦼ꧇꧒꧇ 

꧋**ꦏꦱꦺꦠ꧀**ꦲꦸꦠꦮꦉꦱ꧀ꦩꦶꦤꦺꦢꦶꦲꦫꦤꦶ**ꦕꦺꦴꦩ꧀ꦥꦕ꧀ꦠ꧀ꦎꦴꦢꦶꦪꦺꦴꦕꦱ꧀ꦱꦺꦠ꧀ꦠꦺ**ꦲꦶꦏꦸꦱꦮꦶꦗꦶꦤꦶꦁꦥ꦳ꦺꦴꦂꦩꦠ꧀ꦉꦏꦩꦤꦲꦤꦭꦺꦴꦒ꧀ꦏꦁꦒꦺꦴꦔꦿꦼꦏꦩ꧀ꦱ꧀ꦮꦫꦭꦤ꧀ꦩꦻꦤꦏꦺꦉꦏꦩꦤ꧀ꦱ꧀ꦮꦫ꧉ꦥ꦳ꦺꦴꦂꦩꦠ꧀ꦲꦶꦏꦶꦢꦶꦫꦶꦭꦶꦱ꧀ꦢꦺꦤꦶꦁꦦꦶꦭꦶꦥ꧀ꦱ꧀ꦲꦶꦁꦠꦲꦸꦤ꧀꧇꧑꧙꧖꧓꧇꧈ꦱꦮꦶꦱꦺꦢꦶꦫꦚ꧀ꦕꦁꦆꦁꦲꦱ꧀ꦱꦺꦭ꧀ꦠ꧀꧈ꦧꦺꦭ꧀ꦒꦶꦪ꧉ꦏꦱꦺꦠ꧀ꦲꦶꦏꦸꦢꦶꦢꦺꦴꦭ꧀ꦲꦶꦁꦫꦺꦴꦁꦮꦸꦗꦸꦢ꧀꧈ꦩꦶꦤꦁꦏꦏꦱꦺꦠ꧀ꦱꦶꦁꦮꦶꦱ꧀ꦲꦶꦱꦶꦉꦏꦩꦤ꧀ꦭꦤ꧀ꦏꦱꦺꦠ꧀ꦏꦺꦴꦱꦺꦴꦁ꧉ꦫꦺꦴꦁꦮꦸꦗꦸꦣ꧀ꦲꦶꦏꦶꦭꦺꦴꦫꦺꦴꦭꦺꦴꦫꦺꦴꦤꦺꦧꦶꦱꦢꦶꦮꦺꦴꦭꦏ꧀ꦮꦭꦶꦏ꧀꧈

꧋ꦠꦺꦏ꦳꧀ꦤꦺꦴꦭꦺꦴꦒꦶꦉꦏꦩꦤ꧀ꦏꦱꦺꦠ꧀ꦲꦶꦏꦸꦩꦸꦭꦧꦸꦏꦤꦺꦏꦁꦒꦺꦴꦏꦥꦺꦂꦭꦺꦴꦤ꧀ꦩꦼꦱꦶꦤ꧀ꦢꦶꦏ꧀ꦠꦠ꧀‌꧈ꦤꦔꦶꦁꦱꦮꦶꦱꦺꦥ꦳ꦶꦢꦺꦭꦶꦠꦱ꧀ꦢꦶꦧꦺꦤꦏꦏꦺ꧈ꦏ꧀ꦮꦭꦶꦠꦱꦺꦢꦝꦶꦱꦁꦱꦪꦄꦥꦶꦏ꧀ꦭꦤ꧀ꦔ꧀ꦒꦤ꧀ꦠꦶꦮꦸꦗꦸꦣ꧀ꦉꦏꦩꦤ꧀ꦒꦸꦭꦸꦔꦤ꧀ꦥꦶꦠꦭꦶꦪꦤꦺ꧉

꧋ꦱꦭꦶꦪꦤꦺꦏꦁꦒꦺꦴꦔꦿꦼꦏꦩ꧀ꦱ꧀ꦮꦫꦲꦸꦠꦮꦩꦸꦱꦶꦏ꧀‌꧈ꦏꦱꦺꦠ꧀ꦲꦸꦒꦢꦶꦠꦿꦥꦏꦺꦏꦁꦒꦺꦴꦔꦿꦼꦏꦩ꧀ꦢꦠꦏꦺꦴꦩ꧀ꦥꦸꦠꦼꦂꦲꦶꦁꦢꦱꦮꦂꦱ꧇꧑꧙꧗꧐꧇ꦮꦤ꧀ꦭꦤ꧀꧇꧑꧙꧘꧐꧇ꦮꦤ꧀꧈
ꦥꦺꦂꦱꦶ

꧋**ꦥꦺꦂꦱꦶ**ꦥꦸꦤꦶꦏꦤꦩꦏꦶꦤꦱꦏꦶꦁꦤꦒꦫꦶꦆꦫꦤ꧀꧉ꦤꦩꦶꦥꦸꦤꦶꦏꦢꦶꦥꦸꦤ꧀ꦒꦶꦤꦏꦏꦺꦤ꧀ꦲꦶꦁꦏꦶꦭꦺꦤ꧀ꦱꦏꦶꦁꦧꦱꦪꦸꦤꦤꦶꦆꦫꦤ꧀‌**ꦥꦺꦂꦱꦶꦱ꧀**꧉ꦥꦺꦂꦱꦶꦢꦶꦥꦸꦤ꧀ꦒꦶꦤꦏꦏꦺꦤ꧀ꦏꦁꦒꦺꦔ꧀ꦒꦩ꧀ꦧꦫꦏꦺꦤ꧀ꦤꦒꦫꦆꦫꦤ꧀‌꧈ꦠꦶꦪꦔꦶꦥꦸꦤ꧀ꦲꦸꦠꦮꦶꦏꦫꦗꦤ꧀ꦏꦶꦤꦤꦶꦥꦸꦤ꧀꧈

## ꦱꦗꦫꦃ
꧋ꦥꦺꦂꦱꦶꦢꦶꦥꦸꦤ꧀ꦢꦼꦒꦏꦼꦤ꧀ꦢꦺꦤꦶꦁꦱꦶꦫꦸꦱ꧀ꦲꦶꦁꦏꦁꦄꦒꦸꦁꦢꦶꦥꦸꦤ꧀ꦮꦶꦮꦶꦠꦶꦏꦤ꧀ꦛꦶꦥꦩꦤꦸꦁꦒꦭꦤ꧀ꦲꦶꦁꦄꦱꦶꦪꦠꦼꦔꦃꦩꦫꦁꦧꦁꦱꦧꦁꦱꦲꦶꦁꦏꦁꦩꦁꦒꦺꦤꦶꦲꦶꦁꦠꦲꦸꦤ꧀꧇꧓꧓꧐꧇ꦱꦩ꧉

꧋ꦏꦱꦸꦏ꧀ꦱꦺꦱꦤ꧀ꦱꦶꦫꦸꦱ꧀ꦢꦝꦺꦴꦱ꧀ꦲꦶꦁꦏꦁꦱꦼꦥꦶꦤ꧀ꦝꦃꦏꦁꦒꦺꦩꦤꦸꦁꦒꦭꦏꦺꦤ꧀ꦄꦱꦶꦪꦠꦼꦔꦃꦭꦤ꧀ꦥꦸꦁꦏꦱꦤꦶꦥꦸꦤ꧀ꦄꦱꦶꦪꦏꦶꦭꦺꦤ꧀ꦲꦸꦒꦶ꧉

## ꦲꦸꦒꦶꦥꦶꦂꦱꦤꦶ
*ꦧꦱꦥꦺꦂꦱꦶ
ꦄꦭ꧀ꦧꦸꦩ꧀

꧋**ꦄꦭ꧀ꦧꦸꦩ꧀**ꦲꦸꦠꦮꦗꦁꦏꦼꦥꦺ**ꦄꦭ꧀ꦧꦸꦩ꧀ꦉꦏꦩꦤ꧀**ꦲꦶꦏꦸꦏꦺꦴꦭꦺꦏ꧀ꦱꦶꦎꦴꦢꦶꦪꦺꦴꦲꦸꦠꦮꦩꦸꦱꦶꦏ꧀ꦱꦶꦁꦢꦶꦢꦶꦱ꧀ꦠꦿꦶꦧꦸꦱꦶꦏꦁꦒꦺꦴꦥꦸꦧ꧀ꦭꦶꦏ꧀꧉ꦕꦫꦥꦭꦶꦁꦲꦸꦩꦸꦩ꧀ꦪꦲꦶꦏꦸꦭꦶꦮꦠ꧀ꦢꦶꦱ꧀ꦠꦿꦶꦧꦸꦱꦶꦤꦶꦪꦒ꧈ꦱꦤꦣꦾꦤ꧀ꦏꦼꦉꦥ꧀ꦲꦸꦒꦢꦶꦢꦶꦱ꧀ꦠꦿꦶꦧꦸꦱꦶꦭꦁꦱꦸꦁꦲꦶꦁꦱꦶꦗꦶꦏꦺꦴꦤ꧀ꦱꦺꦂꦲꦸꦠꦮꦭꦶꦮꦠ꧀ꦱꦶꦠꦸꦱ꧀ꦮꦺꦧ꧀꧉ꦭꦸꦩꦿꦲꦺ꧈ꦱꦶꦗꦶꦫꦺꦫꦁꦏꦺꦤ꧀ꦭꦒꦸꦢꦶꦲꦁꦒꦼꦥ꧀ꦄꦭ꧀ꦧꦸꦩ꧀ꦪꦺꦤ꧀ꦢꦸꦮꦺꦱꦸꦱꦸꦤꦤ꧀ꦥꦿꦠꦺꦭꦤ꧀ꦭꦒꦸꦱꦶꦁꦏꦺꦴꦤ꧀ꦱꦶꦱ꧀ꦠꦺꦤ꧀‌꧈ꦏꦢꦁꦏꦭꦏꦤ꧀ꦛꦶꦥꦿꦧꦺꦢꦤ꧀ꦕꦶꦭꦶꦏ꧀ꦲꦸꦠꦮꦭꦒꦸꦠꦩ꧀ꦧꦲꦤ꧀ꦲꦶꦁꦱꦮꦠꦫꦭꦭꦢꦤ꧀‌꧈ꦲꦸꦠꦮꦪꦺꦤ꧀ꦄꦭ꧀ꦧꦸꦩ꧀ꦩꦻꦴꦢꦶꦫꦶꦭꦶꦱ꧀ꦩꦤꦼꦃꦲꦶꦁꦮꦼꦏ꧀ꦠꦸꦭꦶꦪ꧉

꧋ꦭꦒꦸꦆꦁꦱꦶꦗꦶꦄꦭ꧀ꦧꦸꦩ꧀ꦧꦶꦱꦢꦸꦮꦺꦱꦸꦧꦾꦺꦏ꧀꧈ꦱ꧀ꦮꦱꦤ꧈ꦲꦸꦠꦮꦱ꧀ꦮꦫꦱꦶꦁꦩꦺꦩ꧀ꦥꦼꦂ꧈ꦲꦸꦠꦮꦩꦭꦃꦢꦶꦫꦚ꧀ꦕꦁꦏꦁꦒꦺꦴꦩꦿꦠꦺꦭꦏꦏꦺꦱꦶꦗꦶꦥꦺꦱꦺꦤ꧀ꦲꦸꦠꦮꦤꦺꦭꦏꦏꦺꦱꦮꦶꦗꦶꦕꦫꦶꦠ(ꦕꦺꦴꦤ꧀ꦠꦺꦴꦤꦺꦲꦶꦁꦄꦭ꧀ꦧꦸꦩ꧀ꦏꦺꦴꦤ꧀ꦱꦺꦥ꧀)꧈ꦲꦸꦠꦮꦧꦶꦱꦲꦸꦒꦩꦸꦁꦔ꧀ꦒꦩ꧀ꦧꦫꦏꦺꦱꦮꦶꦗꦶꦥꦁꦭꦺꦴꦩ꧀ꦥꦺꦴꦏꦤ꧀ꦉꦏꦩꦤ꧀ꦱꦶꦁꦢꦶꦒꦮꦺꦲꦶꦁꦱꦶꦗꦶꦮꦼꦏ꧀ꦠꦸꦲꦸꦠꦮꦥꦁꦒꦺꦴꦤꦤ꧀‌꧈ꦲꦸꦠꦮꦉꦏꦩꦤ꧀ꦉꦏꦩꦤ꧀ꦱꦶꦁꦲꦏ꧀ꦏꦺꦴꦩꦼꦂꦱꦶꦪꦭꦺꦢꦶꦄꦠꦸꦂꦢꦺꦤꦶꦁꦱꦶꦗꦶꦭꦧꦺꦭ꧀ꦉꦏꦩꦤ꧀ꦠꦶꦤꦩ꧀ꦠꦸ꧉

be-x-old:Музычны альбом
ꦒꦶꦠꦂ

thumb|75px|right|ꦱꦮꦶꦗꦶꦤꦶꦁꦒꦶꦠꦂꦄꦏꦸꦱ꧀ꦠꦶꦏ꧀꧉
꧋**ꦒꦶꦠꦂ**ꦲꦶꦏꦸꦥꦶꦫꦤ꧀ꦠꦶꦩꦸꦱꦶꦏ꧀ꦩꦮꦶꦱꦼꦤꦂꦲꦸꦠꦮꦢꦮꦻꦏꦁꦢꦶꦩꦻꦤꦏꦺꦔꦁꦒꦺꦴꦢꦿꦶꦗꦶꦠꦔꦤ꧀ꦲꦸꦠꦮꦔꦁꦒꦺꦴꦥ꧀ꦭꦺꦏ꧀ꦠꦿꦸꦩ꧀(ꦥꦶꦫꦤ꧀ꦠꦶꦥꦼꦠꦶꦏ꧀ꦒꦶꦠꦂꦱꦏꦥ꧀ꦭꦱ꧀ꦠꦶꦏ꧀)꧉ꦱ꧀ꦮꦫꦢꦶꦏꦱꦶꦭꦏꦺꦱꦏꦱꦼꦤꦂꦱꦼꦤꦂꦏꦁꦒꦸꦩꦺꦠꦺꦂ꧉ꦥꦺꦫꦔꦤ꧀ꦲꦸꦠꦩꦱꦏꦱꦶꦗꦶꦒꦶꦠꦂꦪꦲꦶꦏꦸ:ꦄꦮꦏ꧀ꦒꦶꦠꦂ(*ꦧꦺꦴꦢꦶ*)꧈ꦱ꧀ꦠꦁ(*ꦥ꦳ꦿꦺꦠ꧀ꦧꦺꦴꦮꦂꦢ꧀*)ꦭꦤ꧀ꦱꦺꦤꦂ꧉ꦒꦶꦠꦂꦫꦕꦏꦺꦢꦶꦒꦮꦺꦱꦏꦏꦪꦸꦭꦤ꧀ꦢꦸꦮꦺꦱꦼꦤꦂꦱꦏꦥ꧀ꦭꦱ꧀ꦠꦶꦏ꧀ꦲꦸꦠꦮꦏꦮꦠ꧀꧉ꦲꦏꦺꦃꦲꦏꦺꦃꦲꦺꦒꦶꦠꦂꦢꦸꦮꦺꦲꦼꦤꦼꦩ꧀ꦱꦼꦤꦂ꧈ꦤꦔꦶꦁꦲꦤꦲꦸꦒꦏꦁꦢꦸꦮꦺ꧇꧔꧇꧈꧇꧗꧇꧈꧇꧘꧇꧈꧇꧑꧐꧇ꦲꦸꦠꦮ꧇꧑꧒꧇ꦱꦼꦤꦂ꧉ꦒꦸꦭꦸꦒꦶꦠꦂꦢꦶꦥꦱꦔꦶꦠꦤ꧀ꦢꦏꦁꦢꦶꦒꦮꦺꦱꦏꦮꦼꦱꦶꦏꦁꦢꦶꦲꦫꦤꦶ*ꦥ꦳ꦿꦺꦠ꧀*꧈ꦒꦸꦤꦤꦺꦩꦶꦤꦁꦏꦥꦶꦠꦸꦢꦸꦃꦏꦁꦒꦺꦴꦩꦱꦁꦢꦿꦶꦗꦶꦱꦸꦥꦪꦔꦱꦶꦭꦏꦺꦤꦢꦠꦶꦤꦩ꧀ꦠꦸ꧉

꧋ꦒꦶꦠꦂꦧꦶꦱꦮꦸꦗꦸꦣ꧀ꦒꦶꦠꦂꦄꦏꦸꦱ꧀ꦠꦶꦏ꧀ꦲꦸꦠꦮꦭꦶꦱ꧀ꦠꦿꦶꦏ꧀꧈ꦲꦸꦠꦮꦒꦧꦸꦔꦤ꧀ꦏꦭꦺꦴꦫꦺꦴꦤꦺ꧉
thumb|175px|left|ꦩꦻꦤꦏꦺꦒꦶꦠꦂ

## ꦌꦠꦶꦩꦺꦴꦭꦺꦴꦒꦶ
꧋ꦠꦼꦩ꧀ꦧꦸꦁ*ꦒꦶꦠꦂ*ꦢꦶꦗꦸꦥꦸꦏ꧀ꦱꦏꦠꦼꦩ꧀ꦧꦸꦁꦧꦱꦱ꧀ꦥꦚꦺꦴꦭ꧀*ꦒꦸꦮꦶꦠꦂꦫ*ꦆꦁꦠꦲꦸꦤ꧀꧇꧑꧖꧐꧐꧇ꦱꦤ꧀꧈ꦲꦶꦁꦗꦩꦤ꧀ꦲꦧꦢ꧀ꦠꦼꦔꦲꦤ꧀ꦠꦼꦩ꧀ꦧꦸꦁ*ꦒꦶꦠ꧀ꦠꦺꦂ*ꦲꦸꦠꦮ*ꦒꦶꦠ꧀ꦠꦺꦂꦤ꧀*ꦢꦶꦒꦸꦤꦏꦏꦺꦲꦶꦁꦆꦁꦒꦿꦶꦱ꧀꧉ꦠꦼꦩ꧀ꦧꦸꦁ*ꦒꦸꦮꦶꦠꦂꦫ*ꦭꦤ꧀*ꦒꦶꦠ꧀ꦠꦺꦂ*ꦲꦱꦭ꧀ꦱꦏꦠꦼꦩ꧀ꦧꦸꦁꦧꦱꦭꦠꦶꦤ꧀*ꦕꦶꦛꦫ*꧉ꦠꦼꦩ꧀ꦧꦸꦁ*ꦕꦶꦛꦫ*ꦲꦱꦭ꧀ꦱꦏꦠꦼꦩ꧀ꦧꦸꦁ*ꦏꦶꦛꦫ*꧉*ꦏꦶꦛꦫ*ꦧꦶꦱꦢꦶꦗꦸꦥꦸꦏ꧀ꦱꦏꦠꦼꦩ꧀ꦧꦸꦁꦲꦶꦁꦗꦩꦤ꧀ꦏꦩꦲꦫꦗꦤ꧀ꦥꦺꦂꦱꦶ*ꦱꦶꦃꦠꦂ*꧉ꦱꦶꦃꦠꦂꦢꦺꦮꦺꦩꦒꦺꦥꦺꦴꦏꦤ꧀ꦏꦫꦺꦴꦥꦶꦫꦤ꧀ꦠꦶꦩꦸꦱꦶꦏ꧀ꦱꦏꦆꦤ꧀ꦝꦶꦪ꧈ꦪꦲꦶꦏꦸꦱꦶꦠꦂ꧉

## ꦕꦛꦼꦠꦤ꧀ꦱꦸꦏꦸ 
## ꦒ꧀ꦭꦢꦿꦶ 

File:Guitar bending animated.gif
File:Hammer on.gif
File:Palm mute by punkettaro.gif
File:Armonici artificiali by punkettaro.gif
ꦄꦭꦏꦛꦏ꧀

jmpl|ꦧꦸꦁꦏꦸꦱꦤ꧀ꦒꦺꦴꦣꦺꦴꦁꦗꦠꦶ
꧋**ꦄꦭꦏꦛꦏ꧀**ꦲꦸꦠꦮ**ꦄꦭꦏꦠꦏ꧀**ꦪꦲꦶꦏꦸꦱꦮꦶꦤꦶꦗꦶꦁꦥꦔꦤꦤ꧀ꦲꦫꦸꦥꦠꦺꦩ꧀ꦥꦺꦧꦼꦔꦸꦏ꧀ꦢꦶꦧꦸꦩ꧀ꦧꦺꦴꦤꦶꦏꦸꦤꦶꦁꦭꦤ꧀ꦢꦶꦮꦸꦁꦏꦸꦱ꧀ꦒꦺꦴꦝꦺꦴꦁꦗꦠꦶ꧉ꦥꦔꦤꦤ꧀ꦲꦶꦏꦶꦲꦱꦭꦺꦱꦏꦠ꧀ꦭꦠꦃꦱꦸꦏꦲꦂꦗꦏꦶꦢꦸꦭ꧀ꦪꦲꦶꦏꦸꦏꦼꦕꦩꦠꦤ꧀ꦮꦺꦫꦸ꧉ꦥꦔꦤꦤ꧀ꦲꦶꦏꦶꦲꦶꦱꦶꦤꦺꦲꦫꦸꦥꦠꦺꦩ꧀ꦥꦺꦭꦤ꧀ꦧꦏ꧀ꦩꦶꦱꦏꦥꦛꦶꦱꦶꦁꦢꦶꦮꦺꦤꦺꦲꦶꦧꦸꦩ꧀ꦧꦸꦏꦸꦤꦶꦁ꧉ꦫꦱꦤꦺꦒꦸꦫꦶꦃꦭꦤ꧀ꦧꦶꦱꦏꦁꦒꦺꦴꦱꦫꦥꦤ꧀꧈ꦫꦕꦏꦺꦥꦔꦤꦤ꧀ꦲꦶꦏꦶꦧꦶꦱꦢꦶꦠꦸꦏꦸꦲꦶꦁꦥꦱꦂ꧉ꦥꦔꦤꦤ꧀ꦲꦶꦏꦶꦫꦢꦲꦔꦼꦭ꧀ꦢꦶꦠꦼꦩꦺꦴꦤꦶꦲꦶꦁꦠ꧀ꦭꦠꦃꦭꦶꦪ꧉
ꦌꦭꦶꦥ꧀ꦱ꧀

thumb|ꦌꦭꦶꦥ꧀ꦱ꧀ꦭꦤ꧀ꦱꦶꦥꦠ꧀ꦱꦶꦥꦠ꧀ꦩꦠꦼꦩꦠꦶꦱꦺ
thumb|ꦲꦶꦫꦶꦱꦤ꧀ꦏꦿꦸꦕꦸꦠ꧀ꦱꦗꦼꦫꦺꦴꦤꦶꦁꦱꦮꦶꦤꦶꦗꦶꦁꦧꦧꦒꦤ꧀ꦢꦠꦂꦧꦶꦱꦩ꧀ꦧꦼꦤ꧀ꦠꦸꦏ꧀ꦌꦭꦶꦥ꧀ꦱ꧀

꧋ꦱꦗꦼꦫꦺꦴꦤꦶꦁꦩꦠꦼꦩꦠꦶꦏ꧈ꦱꦶꦗꦶ**ꦌꦭꦶꦥ꧀ꦱ꧀**ꦲꦶꦏꦸꦒꦩ꧀ꦧꦂꦱꦶꦁꦩꦺꦩ꧀ꦥꦼꦂꦭꦶꦁꦏꦫꦤ꧀ꦱꦶꦁꦮꦶꦱ꧀ꦢꦶꦢꦮꦏꦏꦺꦩꦼꦚꦁꦱꦶꦗꦶꦲꦫꦃ꧉ꦌꦭꦶꦥ꧀ꦱ꧀ꦲꦶꦏꦸꦱꦭꦃꦱꦶꦗꦶꦕꦺꦴꦤ꧀ꦠꦺꦴꦱꦏꦆꦫꦶꦱꦤ꧀ꦏꦿꦸꦕꦸꦠ꧀ꦭꦤ꧀ꦧꦶꦱꦢꦶꦢꦺꦥ꦳ꦶꦤꦶꦱꦶꦏꦏꦺꦩꦶꦤꦁꦏꦭꦺꦴꦏꦸꦱ꧀ꦱꦏꦏꦧꦺꦃꦠꦶꦠꦶꦏ꧀‌꧈ꦱꦗꦼꦫꦺꦴꦤꦶꦁꦱꦶꦗꦶꦧꦧꦒꦤ꧀‌꧈ꦱꦶꦁꦢꦸꦮꦺꦒꦸꦁꦒꦸꦁꦊꦠ꧀ꦱꦶꦁꦥꦢꦱꦏꦫꦺꦴꦁꦠꦶꦠꦶꦏ꧀ꦠꦼꦠꦼꦥ꧀ꦱꦶꦁꦮꦶꦱ꧀ꦢꦶꦠꦼꦩ꧀ꦠꦺꦴꦏꦏꦺꦱꦢꦸꦫꦸꦔꦺ(ꦢꦶꦲꦫꦤꦶ**ꦥ꦳ꦺꦴꦏꦸꦱ꧀**)꧉
ꦌꦱ꧀ꦒꦧꦸꦱ꧀

꧋**ꦌꦱ꧀ꦒꦧꦸꦱ꧀**ꦲꦶꦏꦸꦥꦔꦤꦤ꧀ꦏꦁꦢꦶꦒꦮꦺꦱꦏꦒ꧀ꦭꦼꦥꦸꦁꦱꦒꦸꦏꦁꦢꦶꦒꦺꦴꦝꦺꦴꦒ꧀ꦏꦫꦺꦴꦱꦤ꧀ꦠꦼꦤ꧀ꦭꦤ꧀ꦲꦒꦼꦂꦲꦒꦼꦂꦧꦚ꧀ꦗꦸꦂꦢꦶꦮꦺꦤꦺꦲꦏꦺ*ꦥ꦳ꦿꦶꦗ꦳ꦼꦂ*꧉ꦥꦔꦤꦤ꧀ꦲꦶꦏꦶꦥꦢꦠꦤ꧀ꦢꦶꦮꦺꦤꦺꦲꦶꦮꦼꦂꦤꦮꦂꦤꦶ꧉ꦒꦼꦒꦤꦺꦥ꧀ꦏꦁꦒꦺꦴꦩꦔꦤ꧀ꦪꦲꦶꦏꦸꦱꦺꦴꦏ꧀ꦭꦠ꧀ꦕꦻꦂ꧈ꦩꦺꦱꦼꦱ꧀ꦭꦤ꧀ꦱꦸꦱꦸꦏꦼꦤ꧀ꦛꦼꦭ꧀ꦊꦒꦶ꧉ꦫꦕꦏꦺꦌꦱ꧀ꦲꦶꦏꦶꦢꦶꦢꦺꦴꦭ꧀ꦲꦶꦁꦧꦏꦸꦭ꧀ꦥꦔꦤꦤ꧀‌꧈ꦏꦤ꧀ꦠꦶꦤ꧀‌꧈ꦭꦤ꧀ꦮꦫꦸꦁ꧉ꦥꦫꦧꦺꦴꦕꦃꦱꦼꦤꦼꦁꦠꦼꦠꦸꦏꦸꦲꦩꦂꦒꦫꦱꦤꦺꦊꦒꦶ꧉
ꦏꦿꦶꦥꦶꦏ꧀

jmpl|ka|ꦏꦿꦶꦥꦶꦏ꧀
꧋**ꦏꦿꦶꦥꦶꦏ꧀**ꦲꦶꦏꦸꦚꦩꦶꦏꦤ꧀ꦏꦁꦮꦸꦗꦸꦣ꧀ꦲꦶꦫꦶꦱꦤ꧀ꦮꦺꦴꦃꦮꦺꦴꦃꦲꦤ꧀‌꧈ꦥꦭꦏꦼꦥꦼꦤ꧀ꦝꦼꦩ꧀‌꧈ꦒꦺꦴꦝꦺꦴꦁꦒꦺꦴꦝꦺꦴꦁꦔꦤ꧀ꦭꦤ꧀ꦭꦶꦪꦭꦶꦪꦤꦺꦏꦁꦢꦶꦒꦺꦴꦫꦺꦁꦔꦤ꧀ꦠꦶꦒꦫꦶꦁ꧉ꦕꦺꦴꦤ꧀ꦠꦺꦴꦤꦺꦪꦲꦶꦏꦸꦏꦿꦶꦥꦶꦏ꧀ꦒꦼꦝꦁ꧈ꦏꦿꦶꦥꦶꦏ꧀ꦠꦺꦭ꧈ꦏꦿꦶꦥꦶꦏ꧀ꦧꦪꦼꦩ꧀꧈ꦏꦿꦶꦥꦶꦏ꧀ꦠꦺꦩ꧀ꦥꦺ꧈ꦏꦿꦶꦥꦶꦏ꧀ꦲꦥꦼꦭ꧀ꦭꦤ꧀ꦏꦿꦶꦥꦶꦏ꧀ꦏꦿꦶꦥꦶꦏ꧀ꦭꦶꦪꦤꦺ꧉ꦏꦫꦺꦧꦺꦤ꧀ꦫꦱꦤꦺꦒꦸꦫꦶꦃꦭꦤ꧀ꦒꦫꦶꦁ꧈ꦲꦢꦠꦺꦏꦿꦶꦥꦶꦏ꧀ꦲꦶꦏꦸꦢꦶꦒꦺꦴꦫꦺꦁꦔꦁꦒꦺꦴꦒ꧀ꦊꦥꦸꦁ꧉ꦲꦢꦠꦺꦏꦿꦶꦥꦶꦏ꧀ꦲꦶꦏꦸꦢꦶꦒꦺꦴꦫꦺꦁ꧈ꦤꦔꦶꦁꦲꦤꦲꦸꦒꦏꦁꦤꦩꦸꦁꦢꦶꦥꦺꦥꦺꦲꦸꦠꦮꦢꦶꦒꦫꦶꦔꦏꦺ꧉ꦏꦿꦶꦥꦶꦏ꧀ꦲꦶꦏꦸꦲꦢꦠꦺꦢꦸꦮꦺꦫꦱꦄꦱꦶꦤ꧀꧈ꦥꦼꦢꦼꦱ꧀꧈ꦭꦼꦒꦶ꧈ꦏꦼꦕꦸꦠ꧀ꦭꦤ꧀ꦒꦸꦫꦶꦃ꧈ꦤꦔꦶꦁꦲꦸꦠꦮꦕꦩ꧀ꦧꦺꦴꦫꦤꦺꦫꦱꦫꦱꦩꦻꦴ꧉

Gambar:Keripik bayam.jpeg|ꦏꦿꦶꦥꦶꦏ꧀ꦧꦪꦼꦩ꧀
Gambar:Singkong Balado.jpg|ꦏꦿꦶꦥꦶꦏ꧀ꦏꦼꦤ꧀ꦛꦁ
Gambar:Kripik tela.jpeg|ꦏꦿꦶꦥꦶꦏ꧀ꦠꦺꦭ
Gambar:Keripik-apel.jpg|ꦏꦿꦶꦥꦶꦏ꧀ꦲꦥꦼꦭ꧀
Gambar:Kripik tempe.jpeg|ꦏꦿꦶꦥꦶꦏ꧀ꦠꦺꦩ꧀ꦥꦺ

## ꦕꦛꦼꦠꦤ꧀ꦱꦶꦏꦶꦭ꧀
ꦒꦼꦩ꧀ꦧꦺꦴꦏ꧀

right|thumb|200px|ꦒꦼꦩ꧀ꦧꦺꦴꦏ꧀ꦭꦤ꧀ꦏꦸꦚ꧀ꦕꦶꦤꦺ꧉
꧋**ꦒꦼꦩ꧀ꦧꦺꦴꦏ꧀**ꦲꦸꦠꦮ**ꦏꦺꦴꦤ꧀ꦛꦺꦴꦭꦤ꧀**ꦲꦶꦏꦸꦥꦶꦫꦤ꧀ꦠꦶꦥꦔꦸꦚ꧀ꦕꦶꦩꦮꦠ꧀ꦭꦶꦏꦸꦁ(*ꦱ꧀ꦲꦕ꧀ꦏ꧀ꦭꦺ*)ꦏꦁꦧꦶꦱꦢꦶꦥꦱꦔꦏꦺꦲꦶꦁꦧꦸꦏꦏꦤ꧀ꦏꦪꦫꦤ꧀ꦠꦺꦭꦤ꧀ꦧꦶꦱꦢꦶꦒꦮꦩꦼꦚꦁꦔꦼꦤ꧀ꦢꦶꦔꦼꦤ꧀ꦢꦶ꧉ꦒꦼꦩ꧀ꦧꦺꦴꦏ꧀ꦲꦶꦏꦸꦥꦶꦫꦤ꧀ꦠꦶꦏꦁꦒꦺꦴꦔꦺꦤ꧀ꦢꦤꦶꦲꦸꦠꦮꦔꦽꦏ꧀ꦱꦱꦏꦩꦭꦶꦁ꧈ꦥꦔꦿꦸꦱꦏ꧀‌꧈ꦱꦧꦺꦴꦠꦱꦼ꧈ꦭꦤ꧀ꦥꦁꦭꦺꦧꦸꦠꦤ꧀ꦥꦲꦶꦢꦤ꧀꧉
ꦏꦼꦛꦶꦥ꧀ꦭꦏ꧀

꧋**ꦏꦼꦛꦶꦥ꧀ꦭꦏ꧀**(ꦗꦼꦤꦼꦁꦭꦶꦪ**ꦛꦺꦏ꧀ꦭꦺꦏ꧀**꧈**ꦧꦏꦶꦪꦏ꧀**꧈**ꦕꦿꦶꦥꦸ**꧈ꦲꦸꦠꦮ**ꦒꦥꦾꦏ꧀**)ꦲꦶꦏꦸꦱꦗꦶꦤꦶꦱ꧀ꦱꦤ꧀ꦝꦭ꧀ꦏꦁꦢꦶꦒꦮꦺꦱꦏꦧꦲꦤ꧀ꦏꦪꦸ꧉ꦏꦼꦛꦶꦥ꧀ꦭꦏ꧀ꦲꦱꦿꦶꦁꦢꦶꦒꦸꦤꦏꦏꦺꦢꦺꦤꦶꦁꦥꦫꦥꦿꦶꦪꦪꦶꦲꦸꦠꦮꦮꦺꦴꦁꦱꦶꦁꦮꦶꦱ꧀ꦫꦢꦱꦼꦥꦸꦃ꧉ꦲꦶꦁꦗꦼꦥꦁꦲꦁꦒꦺꦴꦤ꧀ꦲꦁꦒꦺꦴꦤ꧀ꦱꦶꦏꦶꦭ꧀ꦱꦗꦶꦤꦶꦱ꧀ꦏꦼꦛꦶꦥ꧀ꦭꦏ꧀ꦲꦶꦏꦶꦢꦶꦲꦫꦤꦶꦒꦼꦠ꧉ꦲꦶꦁꦤꦒꦫꦮꦭꦤ꧀ꦝꦭꦤ꧀ꦤꦒꦫꦤꦒꦫꦱꦻꦴꦧꦼꦔꦺꦏꦪꦧꦺꦭ꧀ꦒꦶ꧈ꦝꦺꦤꦼꦩꦂꦏꦼꦤ꧀꧈ꦭꦶꦠꦺꦴꦮꦺꦤ꧀ꦭꦤ꧀ꦱ꧀ꦮꦺꦝꦼꦤ꧀ꦲꦸꦒꦲꦤꦱꦗꦶꦤꦶꦱ꧀ꦧꦏꦶꦪꦏ꧀ꦱꦶꦁꦢꦶꦒꦮꦺꦱꦏꦧꦲꦤ꧀ꦏꦪꦸꦲꦶꦏꦶꦤꦔꦶꦁꦧꦒꦺꦪꦤ꧀ꦔꦫꦺꦥꦺꦏꦠꦸꦠꦸꦥ꧀‌꧈ꦪꦲꦶꦏꦸꦱꦶꦁꦢꦶꦲꦫꦤꦶꦏ꧀ꦭꦺꦴꦩ꧀ꦥꦼꦤ꧀꧉
ꦕꦼꦤꦶꦭ꧀

꧋**ꦕꦼꦤꦶꦭ꧀**ꦧꦶꦱꦲꦸꦒꦢꦶꦲꦫꦤꦶ**ꦕꦼꦠꦶꦭ꧀**ꦲꦸꦠꦮ**ꦕꦼꦠꦺꦴꦠ꧀**ꦪꦲꦶꦏꦸꦥꦔꦤꦤ꧀ꦏꦁꦧꦲꦤ꧀ꦥꦺꦴꦏꦺꦴꦏꦺꦱꦏꦒ꧀ꦊꦥꦸꦁꦠꦺꦭ꧉ꦥꦔꦤꦤ꧀ꦲꦶꦏꦶꦧꦚ꧀ꦗꦸꦂꦢꦶꦒꦮꦺꦧꦸꦤ꧀ꦢꦼꦂꦧꦸꦤ꧀ꦢꦼꦂ(ꦧꦸꦭꦠ꧀)ꦭꦤ꧀ꦏꦺꦴꦠꦏ꧀ꦲꦸꦠꦮꦥꦼꦱꦒꦶꦭꦤ꧀ꦢꦶꦮꦺꦤꦺꦃꦲꦶꦮꦂꦤꦏꦁꦒꦺꦴꦤꦫꦶꦏ꧀ꦏꦮꦶꦒꦠꦺꦤ꧀ꦮꦺꦴꦁꦭꦶꦪꦤꦺ꧉ꦕꦼꦤꦶꦭ꧀ꦢꦶꦮꦢꦥꦔꦤꦤ꧀ꦏꦁꦏꦒꦮꦺꦱꦏꦥꦛꦶꦏꦼꦠꦺꦭꦥꦺꦴꦲꦸꦁ꧉ꦥꦔꦤꦤ꧀ꦲꦶꦏꦶꦧꦶꦱꦢꦶꦮꦔꦸꦤ꧀ꦧꦸꦤ꧀ꦝꦼꦂꦧꦸꦤ꧀ꦝꦼꦂꦭꦤ꧀ꦢꦶꦱꦸꦒꦸꦲꦏꦺꦏꦫꦺꦴꦥꦫꦸꦠꦤ꧀ꦏ꧀ꦭꦥ
ꦕꦶꦩꦺꦴꦭ꧀

jmpl|ꦥꦿꦻꦴꦥꦤꦶꦥꦸꦤ꧀ꦕꦶꦩꦺꦴꦭ꧀
꧋**ꦕꦶꦩꦺꦴꦭ꧀**ꦲꦶꦁꦒꦶꦃꦥꦸꦤꦶꦏꦝꦲꦫꦤ꧀ꦲꦸꦠꦮꦶꦗꦗꦤꦤ꧀ꦲꦶꦁꦏꦁꦢꦶꦥꦸꦤ꧀ꦢꦩꦼꦭ꧀ꦱꦏꦶꦁꦒ꧀ꦊꦥꦸꦁꦏꦚ꧀ꦗꦶ꧉ꦠꦼꦩ꧀ꦧꦸꦁ**ꦕꦶꦩꦺꦴꦭ꧀**ꦥꦶꦪꦩ꧀ꦧꦏ꧀ꦱꦗꦠꦺꦴꦱꦶꦥꦸꦤ꧀ꦱꦏꦶꦁꦧꦱꦱꦸꦤ꧀ꦝꦲꦶꦁꦏꦁꦕꦼꦏꦏꦤꦶꦥꦸꦤ꧀ꦱꦏꦶꦁ*ꦄꦕꦶꦢꦶꦒꦼꦩꦺꦴꦭ꧀*꧉ꦗꦗꦤꦤ꧀ꦥꦸꦤꦶꦏꦶꦱꦒꦺꦣ꧀ꦢꦶꦥꦸꦤ꧀ꦥꦁꦒꦶꦲꦏꦺꦤ꧀ꦮꦺꦴꦤ꧀ꦠꦼꦤ꧀ꦲꦶꦁꦥꦶꦁꦒꦶꦂꦫꦢꦺꦴꦱꦤ꧀꧈

## ꦕꦫꦤ꧀ꦢꦩꦼꦭ꧀
#### ꦥꦶꦫꦤ꧀ꦠꦺꦴꦱ꧀ꦲꦶꦁꦏꦁꦢꦶꦥꦸꦤ꧀ꦕꦼꦥꦏꦏꦼꦤ꧀
*ꦒ꧀ꦭꦼꦥꦸꦁꦥꦛꦶ(ꦠꦥꦶꦪꦺꦴꦏ)꧇꧒꧐꧐꧇ꦒꦿꦩ꧀
*ꦒ꧀ꦭꦥꦸꦁꦒꦤ꧀ꦢꦸꦩ꧀꧇꧑꧐꧐꧇ꦒꦿꦩ꧀
*ꦠꦺꦴꦪ꧇꧑꧐꧐꧇ꦩꦭ
*ꦱꦫꦺꦩ꧀ꦱꦼꦠꦸꦁꦒꦭ꧀ꦭꦤ꧀ꦠꦫꦤ꧀ꦠꦺꦃ
*ꦏꦭ꧀ꦢꦸꦧꦸꦧꦸꦏ꧀ꦱꦼꦠꦸꦁꦒꦭ꧀ꦭꦤ꧀ꦠꦫꦤ꧀ꦠꦺꦃ

#### ꦕꦫꦔꦺꦴꦭꦃ
#ꦕꦩ꧀ꦥꦸꦂꦱꦼꦢꦪꦥꦶꦫꦤ꧀ꦠꦺꦴꦱ꧀ꦮꦺꦴꦤ꧀ꦠꦼꦤ꧀ꦲꦶꦁꦩꦁꦏꦺꦴꦏ꧀ꦭꦤ꧀ꦲꦸꦭꦺꦤꦶꦢꦸꦩꦸꦒꦶꦏꦭꦶꦱ꧀꧈
#ꦭꦗꦼꦁꦄꦝꦺꦴꦤꦤ꧀ꦲꦶꦁꦏꦁꦱꦩ꧀ꦥꦸꦤ꧀ꦢꦝꦺꦴꦱ꧀ꦏꦭꦮꦻꦴꦢꦶꦥꦸꦤ꧀ꦧꦼꦤ꧀ꦠꦸꦏ꧀ꦧꦸꦤ꧀ꦢꦼꦂꦧꦸꦤ꧀ꦢꦼꦂ꧈
#ꦥꦸꦁꦏꦱꦤ꧀ꦢꦶꦥꦸꦤ꧀ꦒꦺꦴꦫꦺꦁ꧉
#ꦥꦢꦠꦤꦶꦥꦸꦤ꧀ꦕꦶꦩꦺꦴꦭ꧀ꦢꦶꦥꦸꦤ꧀ꦝꦲꦂꦏꦭꦶꦪꦤ꧀ꦧꦸꦩ꧀ꦧꦸꦕꦶꦩꦺꦴꦭ꧀ꦲꦶꦁꦏꦁꦲꦮꦸꦗꦸꦢ꧀ꦧꦸꦧꦸꦏ꧀꧉ꦮꦺꦴꦤ꧀ꦠꦼꦤ꧀ꦲꦶꦁꦏꦁꦫꦲꦺꦴꦱ꧀ꦥꦼꦢꦼꦱ꧀꧈ꦄꦱꦶꦤ꧀꧈ꦏꦺꦗꦸꦭꦤ꧀ꦱꦤꦺꦱ꧀ꦱꦤꦺꦱꦶꦥꦸꦤ꧀.

## ꦕꦛꦼꦠꦤ꧀ꦱꦸꦏꦸ
ꦥꦔꦤꦤ꧀

[ka|jmpl| *ꦥꦸꦭꦎꦩꦁꦱ꧀ꦲꦺꦴ*꧈ꦱꦗꦶꦪꦤ꧀ꦠꦿꦝꦶꦱꦶꦪꦺꦴꦤꦭ꧀ꦆꦤ꧀ꦝꦶꦪ[ꦥꦶꦭꦥ꦳꧀|ꦈꦒꦎꦱꦏꦧꦁꦭꦢꦺꦯ꧀ꦭꦤ꧀ꦧꦼꦁꦒꦭꦏꦸꦭꦺꦴꦤ꧀‌ꦆꦤ꧀ꦝꦶꦪ꧈ꦏꦤ꧀ꦛꦶꦧꦸꦩ꧀ꦧꦸꦭꦤ꧀ꦪꦺꦴꦒ꦳ꦸꦂꦠ꧀꧈]]
[ka|jmpl| [ꦱꦼꦒꦒꦺꦴꦫꦺꦁꦕ꧀ꦲꦶꦤ|ꦥꦶꦫꦶꦁꦤꦱꦶꦒꦺꦴꦫꦺꦁꦕꦶꦤꦆꦁꦥꦶꦫꦶꦁ꧉]]
꧋**ꦥꦔꦤꦤ꧀**ꦲꦶꦁꦒꦱ꧀ꦠꦿꦺꦴꦤꦺꦴꦩꦶꦪꦲꦶꦏꦸꦱꦭꦃꦱꦮꦶꦗꦶꦤꦶꦁꦗꦶꦤꦶꦱ꧀ꦲꦺꦴꦭꦲꦤ꧀ꦠꦂꦠꦩ꧀ꦠꦸꦲꦫꦸꦥꦥꦔꦤ꧀꧈ꦄ"ꦄꦂꦠꦶꦏꦼꦭ꧀ꦧꦺꦢꦲꦸꦠꦮꦩꦕꦺꦩ꧀ꦩꦕꦺꦩ꧀ꦥꦔꦤꦤ꧀"꧈ꦱꦶꦪꦥ꧀ꦩꦔꦤ꧀ꦲꦸꦠꦮꦏꦁꦒꦺꦴꦢꦝꦶ꧉

꧋ꦥꦔꦤꦤ꧀ꦧꦶꦱꦢꦶꦱꦼꦢꦶꦪꦏꦏꦺꦲꦶꦁꦧꦫꦁꦧꦫꦁꦩꦺꦗ꧈ꦲꦸꦠꦮꦧꦶꦱꦢꦶꦥꦔꦤ꧀ꦲꦶꦁꦠꦔꦤꦺ꧉ꦥꦤ꧀ꦢꦸꦮꦤ꧀ꦏꦁꦒꦺꦴꦚꦶꦪꦥꦏꦺꦱꦗꦶꦪꦤ꧀ꦢꦶꦲꦫꦤꦶꦉꦱꦺꦥ꧀꧉

꧋ꦱꦮꦺꦠꦫꦥꦱꦸꦒꦠꦤ꧀‌꧈ꦏꦪꦠꦱꦼꦒꦮꦺꦴꦤ꧀ꦥꦤꦱ꧀ꦏꦫꦺꦴꦏꦺꦠ꧀ꦕ꧀ꦲꦸꦥ꧀꧈ꦲꦫꦁꦧꦔꦼꦠ꧀ꦉꦱꦺꦥ꧀ꦉꦱꦺꦥ꧀ꦢꦶꦕꦶꦛꦏ꧀ꦲꦶꦁꦧꦸꦏꦸꦩꦱꦏ꧀ꦲꦩꦂꦒꦢꦶꦒꦮꦺꦏꦤ꧀ꦛꦶꦔ꧀ꦒꦧꦸꦔꦏꦺꦫꦺꦴꦁꦥꦔꦤꦤ꧀ꦱꦶꦁꦮꦶꦱ꧀ꦱꦶꦪꦥ꧀ꦢꦶꦥꦔꦤ꧀꧉

## ꦫꦺꦥ꦳ꦺꦫꦺꦤ꧀ꦱꦶ
ꦄꦒꦼꦂꦄꦒꦼꦂ

꧋**ꦄꦒꦼꦂꦄꦒꦼꦂ**ꦲꦶꦏꦸꦥꦔꦤꦤ꧀ꦱꦶꦁꦢꦶꦒꦮꦺꦱꦏꦫꦸꦩ꧀ꦥꦸꦠ꧀ꦭꦻꦴꦠ꧀ꦲꦸꦠꦮꦄꦭ꧀ꦒ꧉ꦲꦶꦁꦗꦼꦥꦁꦄꦒꦼꦂꦄꦒꦼꦂꦢꦶꦲꦫꦤꦶ*ꦏꦤ꧀ꦠꦺꦤ꧀*ꦭꦤ꧀ꦲꦶꦁꦠꦠꦂꦱꦸꦤ꧀ꦝꦩꦶꦤꦁꦏ*ꦭꦺꦁꦏꦺꦴꦁ*꧉ꦄꦒꦼꦂꦄꦒꦼꦂꦢꦶꦌꦏ꧀ꦱ꧀ꦥꦺꦴꦂꦱꦏꦩꦼꦭꦏꦮꦶꦮꦶꦠ꧀ꦠꦲꦸꦤ꧀꧇꧑꧘꧗꧑꧇꧉

## ꦕꦛꦼꦠꦤ꧀ꦱꦸꦏꦸ
ꦠꦲꦸꦒꦼꦗꦿꦺꦴꦠ꧀

jmpl|ꦠꦲꦸꦢꦶꦒꦼꦗꦿꦺꦴꦠ꧀ꦲꦶꦁꦊꦩ꧀ꦥꦼꦂ
**ꦠꦲꦸꦒꦼꦗꦿꦺꦴꦠ꧀**

꧋ꦠꦲꦸꦒꦼꦗꦿꦺꦴꦠ꧀ꦲꦶꦏꦸꦥꦔꦤꦤ꧀ꦏ꦳ꦱ꧀ꦱꦏꦕꦶꦉꦧꦺꦴꦤ꧀ꦏꦁꦢꦶꦒꦮꦺꦱꦏꦠꦲꦸ(ꦱꦸꦩꦺꦢꦁ)꧈ꦧꦿꦩ꧀ꦧꦁ꧈ꦭꦺꦴꦩ꧀ꦧꦺꦴꦏ꧀‌꧈ꦏꦺꦕꦥ꧀ꦭꦤ꧀ꦲꦱꦼꦩ꧀꧈

꧋ꦕꦫꦔ꧀ꦒꦮꦺꦤꦼꦒꦩ꧀ꦥꦁꦧꦔꦼꦢ꧀꧈ꦪꦲꦶꦏꦸꦠꦲꦸꦢꦶꦠꦸꦒꦺꦭ꧀ꦠꦸꦒꦺꦭ꧀ꦕꦶꦭꦶꦏ꧀‌꧈ꦭꦗꦼꦁꦧꦿꦩ꧀ꦧꦁꦭꦤ꧀ꦭꦺꦴꦩ꧀ꦧꦺꦴꦏ꧀ꦲꦸꦒꦢꦶꦠꦸꦒꦼꦭ꧀ꦠꦸꦒꦺꦭ꧀ꦕꦶꦭꦶꦏ꧀ꦲꦸꦠꦮꦢꦶꦲꦸꦊꦒ꧀‌꧈ꦭꦗꦼꦁꦢꦶꦕꦩ꧀ꦥꦸꦂꦭꦤ꧀ꦢꦶꦮꦺꦤꦺꦲꦶꦧꦚꦸ(ꦕꦩ꧀ꦥꦸꦫꦤ꧀ꦏꦼꦕꦥ꧀ꦭꦤ꧀ꦲꦱꦼꦩ꧀)꧉

꧋ꦠꦲꦸꦒꦼꦗꦿꦺꦴꦠ꧀ꦧꦶꦱꦢꦶꦥꦸꦤ꧀ꦝꦲꦂ
ꦏ꧀ꦭꦸꦧꦤ꧀

꧋**ꦏ꧀ꦭꦸꦧꦤ꧀**ꦲꦶꦁꦒꦶꦃꦥꦸꦤꦶꦏꦱꦭꦃꦱꦶꦗꦶꦥꦔꦤꦤ꧀ꦲꦶꦁꦏꦁꦧꦲꦤ꧀ꦝꦱꦫꦶꦥꦸꦤ꧀ꦱꦏꦶꦁꦗꦔꦤꦤ꧀ꦏꦪꦠꦏꦕꦁꦭꦚ꧀ꦗꦫꦤ꧀꧈ꦠꦻꦴꦒꦺꦲꦸꦠꦮꦶꦏꦼꦕꦩ꧀ꦧꦃ꧈ꦏꦁꦏꦸꦁ꧈ꦧꦪꦼꦩ꧀꧈ꦭꦤ꧀ꦱꦤꦺꦱꦶꦥꦸꦤ꧀꧈ꦥꦢꦠꦤꦶꦥꦸꦤ꧀ꦏ꧀ꦭꦸꦧꦤ꧀ꦥꦸꦤꦶꦏꦢꦶꦲꦸꦫꦥ꧀ꦏꦭꦶꦪꦤ꧀ꦏ꧀ꦭꦥꦭꦤ꧀ꦢꦶꦥꦸꦤ꧀ꦕꦩ꧀ꦥꦸꦂꦏꦭꦶꦪꦤ꧀ꦱꦩ꧀ꦧꦼꦭ꧀ꦏꦕꦁ꧉ꦏ꧀ꦭꦸꦧꦤ꧀ꦲꦸꦒꦶꦢꦶꦥꦸꦤ꧀ꦝꦲꦂꦏꦭꦶꦪꦤ꧀ꦏꦿꦸꦥꦸꦏ꧀ꦲꦸꦱꦼꦏ꧀ꦲꦸꦠꦮꦥꦺꦪꦺꦏ꧀꧉ꦮꦺꦴꦤ꧀ꦠꦺꦤ꧀ꦲꦶꦭꦭꦢꦤ꧀ꦭꦭꦢꦤ꧀ꦤꦩꦤꦶꦥꦸꦤ꧀ꦏ꧀ꦭꦸꦧꦤ꧀ꦥꦸꦤꦶꦏꦧꦺꦢꦧꦺꦢꦏꦝꦺꦴꦱ꧀ꦠꦮꦺꦴꦤ꧀ꦠꦼꦤ꧀ꦲꦶꦁꦏꦁꦩꦱ꧀ꦠꦤꦶꦈꦫꦧ꧀꧈ꦏꦸꦭꦸꦧꦤ꧀꧈ꦭꦤ꧀ꦱꦤꦺꦱꦶꦥꦸꦤ꧀꧈
ꦠꦲꦶꦏꦸꦕꦶꦁ (ꦥꦔꦤꦤ꧀)

꧋**ꦏꦸꦮꦺꦮꦶꦢꦫꦤ꧀**ꦲꦸꦠꦮ**ꦠꦲꦶꦏꦸꦕꦶꦁ**ꦲꦶꦏꦸꦏꦸꦮꦺꦒꦫꦶꦁꦱꦶꦁꦮꦸꦗꦸꦢꦺꦏꦪꦕꦧꦼꦱꦶꦁꦠꦼꦔꦲꦺꦫꦢꦏꦼꦩ꧀ꦧꦸꦁ꧈ꦲꦸꦩꦸꦩꦺꦲꦤ꧇꧒꧇ꦫꦱ꧈ꦪꦲꦶꦏꦸꦊꦒꦶꦭꦤ꧀ꦒꦸꦫꦶꦃ꧉ꦲꦩꦂꦒꦮꦸꦗꦸꦢꦺ꧈ꦏꦸꦮꦺꦮꦶꦢꦫꦤ꧀ꦲꦸꦒꦢꦶꦲꦫꦤꦶꦏꦸꦮꦺꦲꦼꦤ꧀ꦝꦺꦴꦒ꧀ꦒꦧꦸꦱ꧀ꦲꦸꦠꦮꦏꦸꦮꦺ**ꦠꦲꦶꦏꦸꦕꦶꦁ**꧉

꧋ꦏꦸꦮꦺꦮꦶꦢꦫꦤ꧀ꦒꦸꦫꦶꦃꦤ꧀ꦢꦸꦮꦺꦤꦶꦮꦸꦗꦸꦣ꧀ꦏꦸꦤꦶꦁꦏꦤ꧀ꦛꦶꦠꦺꦏ꧀ꦱ꧀ꦠꦸꦂꦭꦸꦮꦶꦃꦒꦫꦶꦁꦠꦶꦤꦶꦩ꧀ꦧꦁꦮꦶꦢꦫꦤ꧀ꦩꦤꦶꦱ꧀‌꧈ꦲꦸꦒꦫꦱꦤꦺꦲꦱꦶꦤ꧀‌꧈ꦒꦸꦫꦶꦃꦭꦤ꧀ꦉꦚꦃ꧉ꦢꦺꦤꦺꦏꦸꦮꦺꦮꦶꦢꦫꦤ꧀ꦮ꦳ꦺꦂꦱꦶꦩꦤꦶꦱ꧀ꦲꦶꦏꦶꦤ꧀ꦢꦸꦮꦺꦤꦶꦠꦩ꧀ꦥꦶꦭꦤ꧀ꦮꦂꦤꦮꦂꦤꦶꦏꦤ꧀ꦛꦶꦠꦺꦏ꧀ꦱ꧀ꦠꦸꦂꦱꦶꦁꦭꦸꦮꦶꦃꦊꦩ꧀ꦧꦸꦠ꧀‌꧈ꦫꦢꦭꦺꦁꦏꦺꦠ꧀ꦲꦩꦂꦒꦭꦥꦶꦱꦤ꧀ꦒꦸꦭꦱꦶꦁꦕꦻꦂꦲꦶꦁꦚ꧀ꦗꦧ꧈ꦭꦤ꧀ꦫꦱꦤꦺꦱꦶꦁꦱꦸꦥꦼꦂꦩꦤꦶꦱ꧀ꦢꦶꦗꦩꦶꦤ꧀ꦔ꧀ꦒꦮꦺꦱꦩ꧀ꦥꦼꦪꦤ꧀ꦠꦩ꧀ꦧꦃꦠꦽꦱ꧀ꦤꦏꦫꦺꦴꦗꦗꦤꦤ꧀ꦲꦶꦏꦶ꧉

## ꦫꦺꦥ꦳ꦺꦫꦺꦤ꧀ꦱꦶ
ꦄꦝꦺꦴꦤꦤ꧀

al=|jmpl|220x220px|ꦄꦝꦺꦴꦤꦤ꧀ꦫꦺꦴꦠꦶ
꧋**ꦄꦝꦺꦴꦤꦤ꧀**ꦲꦸꦠꦮ**ꦄꦝꦺꦴꦤꦤ꧀ꦏꦸꦮꦺ**ꦥꦸꦤꦶꦏꦲꦱꦶꦭ꧀ꦚꦮꦶꦗꦶꦮꦺꦴꦮꦺꦴꦫꦤ꧀ꦏꦁꦒꦺꦴꦏꦸꦮꦺꦏꦪꦒ꧀ꦊꦥꦸꦁꦏꦫꦺꦴꦧꦚꦸ꧈ꦒꦸꦭ꧈ꦲꦼꦤ꧀ꦝꦺꦴꦒ꧀꧈ꦭꦤ꧀ꦊꦩꦏ꧀(ꦧꦸꦠ꧀ꦠꦼꦂ꧈ꦩꦂꦒꦫꦶꦤꦺ꧈ꦥꦔꦼꦩ꧀ꦧꦁ)ꦱꦢꦸꦫꦸꦔꦺꦢꦶꦩꦠꦼꦔꦏꦺꦲꦶꦁꦥꦁꦒꦔꦤ꧀‌꧈ꦢꦶꦢꦁꦲꦸꦠꦮꦢꦶꦒꦺꦴꦫꦺꦁ꧉ꦏꦺꦴꦩ꧀ꦥꦺꦴꦱꦶꦱꦶꦉꦱꦺꦥ꧀ꦤꦼꦩ꧀ꦠꦺꦴꦏꦏꦺꦲꦱꦶꦭ꧀ꦥꦸꦁꦏꦱꦤ꧀ꦱꦏꦄꦝꦺꦴꦤꦤ꧀ꦥꦢꦼꦠ꧀ꦲꦸꦠꦮꦄꦝꦺꦴꦤꦤ꧀ꦕꦸꦮꦺꦂ꧉
ꦩꦤꦶꦱꦤ꧀

al=|jmpl|ꦩꦤꦶꦱꦤ꧀ꦠꦼꦊꦱ꧀
jmpl|ꦩꦤꦶꦱꦤ꧀ꦒꦫꦶꦁꦠꦤ꧀ꦥꦢꦸꦢꦸꦃ
꧋**ꦩꦤꦶꦱꦤ꧀**ꦪꦲꦶꦏꦸꦱꦭꦃꦱꦮꦶꦗꦶꦤꦶꦁꦥꦔꦤꦤ꧀ꦏꦁꦢꦶꦒꦮꦺꦱꦏꦮꦺꦴꦃꦮꦺꦴꦲꦤ꧀ꦏꦤ꧀ꦛꦶꦕꦫꦢꦶꦒꦺꦴꦝꦺꦴꦒ꧀ꦭꦤ꧀ꦢꦶꦮꦺꦤꦺꦲꦶꦒꦸꦭ꧉ꦥꦔꦤꦤ꧀ꦲꦶꦏꦶꦫꦱꦤꦺꦊꦒꦶ꧉ꦮꦺꦴꦃꦏꦁꦢꦶꦮꦺꦤꦺꦲꦶꦒꦸꦭꦲꦶꦏꦸꦱꦮꦶꦤꦶꦤꦶꦁꦕꦫꦏꦁꦒꦺꦴꦔꦮꦺꦠꦏꦺꦮꦺꦴꦃꦱꦸꦥꦪꦧꦶꦱꦲꦮꦺꦠ꧀ꦱꦸꦮꦺ꧉ꦮꦺꦴꦃꦮꦺꦴꦲꦤ꧀ꦏꦁꦲꦱꦿꦶꦁꦢꦶꦒꦸꦤꦏꦏꦺꦩꦶꦤꦁꦏꦩꦤꦶꦱꦤ꧀ꦪꦲꦶꦏꦸꦏꦠꦺꦱ꧀‌ꦤꦤꦱ꧀꧈ꦧ꧀ꦭꦶꦒꦺꦴ꧈ꦧ꧀ꦭꦶꦩ꧀ꦧꦶꦁ꧈ꦢꦺꦴꦤ꧀ꦝꦺꦴꦁꦭꦤ꧀ꦭꦶꦪꦭꦶꦪꦤꦺ꧉ꦩꦤꦶꦱꦤ꧀ꦲꦱꦿꦶꦁꦢꦶꦢꦺꦴꦭ꧀ꦲꦶꦁꦥꦥꦤ꧀ꦥꦫꦶꦮꦶꦱꦠꦏꦁꦒꦺꦴꦎꦭꦺꦃꦎꦭꦺꦃ꧉ꦲꦤꦩꦤꦶꦱꦤ꧀ꦠꦼꦊꦱ꧀ꦱꦶꦁꦫꦕꦏꦺꦄꦤꦢꦸꦢꦸꦃꦲꦺꦭꦤ꧀ꦲꦤꦲꦸꦒꦩꦤꦶꦱꦤ꧀ꦒꦫꦶꦁꦱꦶꦁꦠꦺꦏ꧀ꦱ꧀ꦠꦸꦫꦺꦥꦚ꧀ꦕꦺꦤ꧀ꦲꦠꦺꦴꦱ꧀꧈
ꦥ꦳ꦭꦥ꦳ꦺꦭ꧀

꧋**ꦥ꦳ꦭꦥ꦳ꦺꦭ꧀**ꦲꦶꦏꦸꦱꦮꦶꦗꦶꦤꦶꦁꦥꦔꦤꦤ꧀ꦮꦺꦠꦤ꧀ꦠꦼꦔꦃ꧉ꦥꦔꦤꦤ꧀ꦲꦶꦏꦶꦢꦶꦒꦮꦺꦱꦏꦏꦕꦁꦱꦶꦁꦢꦶꦒꦶꦭꦶꦁꦭꦤ꧀ꦧꦚ꧀ꦗꦸꦂꦢꦶꦒꦮꦺꦢꦶꦥꦼꦤꦼꦠ꧀ꦔꦤ꧀ꦠꦶꦥꦝꦼꦠ꧀ꦭꦤ꧀ꦢꦶꦒꦺꦴꦫꦺꦁꦲꦶꦁꦊꦔꦥꦤꦱ꧀꧈

꧋ꦥ꦳ꦭꦥ꦳ꦺꦭ꧀ꦫꦕꦏꦺꦢꦶꦱꦗꦺꦏꦏꦺꦲꦶꦁꦱꦮꦶꦗꦶꦤꦶꦁꦫꦺꦴꦠꦶꦱꦶꦁꦩꦺꦩ꧀ꦥꦼꦂꦥꦶꦠꦭꦤ꧀ꦢꦶꦲꦫꦤꦶꦭꦥ꦳꧈ꦢꦶꦊꦧꦺꦴꦏꦏꦺꦱꦗꦺꦫꦺꦴꦤꦶꦁꦫꦺꦴꦠꦶ꧉ꦲꦶꦁꦲꦏꦺꦃꦤꦒꦫ꧈ꦥ꦳ꦭꦥ꦳ꦺꦭ꧀ꦢꦶꦢꦺꦴꦭ꧀ꦩꦶꦤꦁꦏꦥꦔꦤꦤ꧀ꦱꦶꦪꦥ꧀ꦱꦗꦶꦱꦶꦁꦥꦺꦴꦥꦸꦭꦺꦂ꧉ꦧꦸꦤ꧀ꦝꦼꦫꦤ꧀ꦥ꦳ꦭꦥ꦳ꦺꦭ꧀‌꧈ꦫꦕꦏꦺꦢꦶꦠꦩ꧀ꦧꦲꦶꦩꦮꦱꦭꦢ꧈ꦄꦕꦂ꧈ꦱꦪꦸꦫꦤ꧀ꦲꦱꦶꦤꦤ꧀ꦭꦤ꧀ꦱꦩ꧀ꦧꦼꦭ꧀꧈ꦲꦶꦁꦱꦱꦶꦫꦩꦺꦭꦤ꧀‌꧈ꦥ꦳ꦭꦥ꦳ꦺꦭ꧀ꦏꦼꦉꦥ꧀ꦢꦶꦥꦔꦤ꧀ꦩꦶꦤꦁꦏꦥꦔꦤꦤ꧀ꦧꦸꦏ꧉
ꦮꦗꦶꦏ꧀

꧋**ꦮꦗꦶꦏ꧀**ꦪꦲꦶꦏꦸꦥꦔꦤꦤ꧀ꦠꦿꦝꦶꦱꦶꦪꦺꦴꦤꦭ꧀ꦏꦁꦢꦶꦒꦮꦺꦱꦏꦏꦼꦠꦤ꧀ꦭꦤ꧀ꦒꦸꦭꦗꦮ꧉ꦮꦗꦶꦏ꧀ꦲꦶꦏꦶꦫꦱꦤꦺꦊꦒꦶ꧉ꦫꦕꦏꦺꦮꦗꦶꦏ꧀ꦲꦶꦏꦸꦮꦼꦂꦤꦤꦺꦱꦺꦴꦏ꧀ꦭꦠ꧀ꦲꦩꦂꦒꦢꦶꦮꦺꦤꦺꦲꦶꦒꦸꦭꦗꦮ꧈ꦲꦤꦔꦶꦁꦧꦶꦱꦲꦸꦒꦢꦶꦮꦺꦤꦺꦲꦶꦥꦮꦼꦂꦤꦥꦔꦤꦤ꧀ꦱꦸꦥꦪꦭꦸꦮꦶꦃꦤꦫꦶꦏ꧀ꦏꦮꦶꦒꦠꦺꦤ꧀꧈ꦮꦗꦶꦏ꧀ꦩ꧀ꦧꦸꦠꦸꦲꦏꦺꦮꦼꦏ꧀ꦠꦸꦏꦁꦱꦸꦮꦺꦏꦁꦒꦺꦴꦔ꧀ꦒꦮꦺ꧉ꦥꦿꦩꦶꦭꦮꦗꦶꦏ꧀ꦲꦶꦏꦶꦢꦶꦒꦮꦺꦩꦮꦮꦺꦴꦁꦲꦏꦺꦃꦭꦤ꧀ꦥꦥꦤ꧀ꦱꦶꦁꦲꦩ꧀ꦧ꧉ꦥꦔꦤꦤ꧀ꦲꦶꦏꦶꦢꦶꦱꦸꦒꦸꦲꦏꦺꦤꦭꦶꦏꦲꦤꦩꦤ꧀ꦠꦺꦤꦤ꧀ꦲꦤꦔꦶꦁꦱꦲꦶꦏꦶꦲꦤꦧꦏꦸꦭ꧀ꦱꦶꦁꦚ꧀ꦗꦗꦏꦏꦺꦮꦗꦶꦏ꧀ꦲꦶꦁꦥꦱꦂꦭꦤ꧀ꦥꦥꦤ꧀ꦥꦫꦶꦮꦶꦱꦠꦱꦶꦁꦧꦏꦸꦭꦤ꧀ꦲꦺꦴꦭꦺꦃꦲꦺꦴꦭꦺꦃ꧉